
Vysk. Petras Pranciškus Būčys, 


žmogus, vienuolis, lietuvis 


ZENONAS IVINSKIS 


“. „buvau pasišovęs būti Kris- 
taus Bažnyčios apologetu Lie- 
tuvoje“' 

(Atsim. 260 p.) 


“Kai kurie žmonės, kartais viešai kalbėdami, 
dažniausiai man girdint, vienas kitas raštu pri- 
vačiame laiške, i akis mane pavadina katalikiš- 
kosios Lietuvos patriarchu. "Tuo jie parodo man 
palankumo ir pareiškia pagarbą. Todėl aš nega- 
liu jų įžeisti įtardamas, kad jie melavę. Bet aiš- 
ku, kad minėtasis jų posakis neatitinka tikreny- 
be. Nė rūpestingiausios kieno nors pastangos ne- 
galėtų parinkti šiek tiek įrodymų minėtajam po- 
sakiui. 

“Ne tik katalikiškosios Lietuvos, bet visos 
mūsų tautos patriarchas buvo ir yra vysk. Motie- 
jus Kazimieras Valančius. Deja, mūsų visuome- 
nė mažai kada ir pernelig retai apie tai mintija 
ir šneka. Man šalia jo atsistoti pritiktų tik tam, 
kad jo dydis šalia mano stuomens geriau būtų 
matomas. Juk taip daro statybos inžinieriai, ša- 
lia trobos plano pažymėdami žmogų arba me- 
dj... (Atsim. 260 p.) 

Šituos žodžius vysk. Būčys pats įrašė prieš 
pusę metų paskutiniuose užrašinėti baigtų atsi- 
minimų puslapiuose. Pačiai pabaigai jis pats sa- 
va ranka buvo panorėjęs duoti apaglvotą ir ben- 
drą piūvį per visą savo gyvenimą. Toje sintetiš- 
koje apžvalgoje jis, perdėm kritiškai nusiteikęs 
link savo darbų ir veikimo, stengėsi įrodinėti, 
kad ir anas titulas jam negalįs būti priskirtas. 

Ateis gal labiau tinkamas momentas o b- 
jektyviai ir iš tolimesnės laiko perspek- 
Lyvos ivertinti visas vyskupo plataus darbo sri- 


tis. Gal atsiras ir teologas, kuris iš esmės pasi- 
sakys apie gausius jo veikalus. Jo našus pedago- 
ginis - pastoracinis - visuomeninis veikimas taip 
pat turės būti iškeltas. Juk vysk. Būčio viso gy- 
venimo darbas nepaprastai išsišakojęs. Iš esmės 
pašauktas būti fundamentalinės teologijos pro- 
fesorium, jis nuėjo, kaip daugelis mūsų seno- 
sios kartos Žymių vyrų, ir į kitas sritis. Jis ėjo 
ten, kur pats katalikiškasis gyvenimas jo pir- 
miausia reikalavo. Tad jis ir tapo ne vien 
aukštųjų mokyklų profesorium ir mokslininku. 
Jis yra taip pat publicistas ir rašytojas, kapelio- 
nas ir apaštalautojas, vikaras ir klebonas, dien- 
raščių redaktorius ir leidėjas, vienuolis ir ilga- 
metis marijonų generolas, rytų apeigų vyskupas 
ir Rytų Bažnyčios Kongregacijos patarėjas ir tt. 

Kolei tai daugialypei vyskupo veiklai įvertin- 
ti ateis laikas, turime pasitenkinti čia tik sku- 
bota ir suglausta garbingojo velionies gyvenimo 
bei jo darbų apžvalga. Ją tinkamiau galėtų pa- 
daryti teologas. Be to, išskyrus paskutinius dve- 
jus metus Romoje, neteko anksčiau iš arčiau bū- 
ti vyskupo aplinkoje. Tad neteko susidaryti ir 
plunksnos vertų atsiminimų. Pagrindinį šaltinį 
čia sudaro jo paties pernai papasakotieji atsimi- 
nimai, kuriuos padiktuoti vyskupas, po pusės 
metų lūkuriavimo, pagaliau sutiko. Jų susidarė 
šeši stori sąsiuviniai (396 p.). Penkiuose egzemp- 
lioriuose jie buvo perrašyti mašinėle (262 p.). 
Visos ištraukos ir citatos čia daromos iš perra- 
šyto egzemplioriaus. Tuose memuaruose vysku- 
pas buvo nuoširdžiai atviras ir kritiškas savo gy- 
venimo praeičiai, ir jeigu kur jis į pabaigą bu- 
vo mažiau kalbus, tai vien dėl to, kad nesijautė 
galįs — kaip vienuolis — paliesti kitus žmones. 

Kritiškumo masto sau tačiau jis niekada nenu- 
stojo. Tad ir čia nesivaduosime anuo posakiu, 
kad apie mirusius “aut bene, aut nihil". Visą 
darbingą savo gyvenimą velionis skelbė didžią- 
ją Tiesą ir už ją kovojo. Tad būtų jam ne- 
daug patarnauta, jeigu ir šis jo darbų suminėji- 
mas išvirstų į barokiško stiliaus panegyriką, ko- 
kių 17-18 amž. gausiai būdavo spausdinama Lie- 
tuvoje mirusiems vienuolynų ir kolegijų gera- 
dariams. 

Pirmiausia, kokie yra pagrindiniai vyskupo 
gyvenimo rėmai? 


1. Tarp knygos ir žagrės 


Jau nuo seno buvo dvi plačios Būčių gimi- 
nės. Viena jų į Zanavykus buvo atkilusi nuo 
Gumbinės (Maž. Liet.), kita — pasklidusi Aukš- 
taičiuose. Kai kurie Sūduvos Būčiai sulenkino 
savo pavardę į “Bučinski". Lengvai atsekama 
vyskupo dviejų kartų genealogija. Šilgalių kai- 
me (Slavikų parap. Šakių apskr.) gyveno dveji 
Būčiai. Vieni buvo evangelikai ir vadinosi Pa- 
šešupiniais Būčiais. Kiti — taip pat prie Šešu- 
pės — gavo pravardę “Švelnabūčiai"', ir buvo ka- 
talikai. Jonas Būčys (1810-1855) buvęs ypač 
švelnaus būdo žmogus. Vedė jis Agotą Totorai- 
tytę ir turėjo keturis sūnus. Jų vienas, Pranas, 
išėjo į kunigus ir Gelgaudiškyje mirė klebonu 
(1923), spaudos draudimo metu užsiimdamas 
lietuviškų knygų gabenimu ir paveiksliukų su 
lietuviškais užrašais platinimu. Jauniausias ku- 
nigo brolis Petras buvo apsiskaitęs vyras ('1931) 
ir, ilgai gyvendamas pas savo brolį Šilgaliuose, 
nešdavo iš Prūsų knygas. Tai abu vyskupo dėdės. 
Jonas, antrasis vyresniškumu (1844-1904), pa- 
veldėjo Švelnabūčių tėviškę Šilgaliuose ant Še- 
šupės stataus kranto, kur upė dalina Lietuvą nuo 
Prūsų. Žemės buvo 86 margai (43 ha). Ji netiko 
kviečiams, bet bulvės ir rugiai gerai užaugda- 
vo. 1870 m. Jonas vedė iš Šunkarių-Valakbūdžių 
Ona Povilaitytę (1848-1908), ir turėjo tris sūnus 
ir penkias dukteris. Velionis buvo vyriausias. 

Gimęs Šilgaliuose 1872 m. rugpiūčio 20 d., ant 
rytojaus per atlaidus vaikas buvo giminės kun. 
Prano Augustaičio (Seinų seminarijos profes.) 
Sintautuose pakrikštytas šv. Pranciškaus Ksave- 
ro, to didžiojo Indijos Japonijos misijonieriaus, 
vardu. Vyskupas tad švęsdavo vardadienį gruo- 
džio 3 d. Senovišku būdu Pranukas prie motinos 
ratelio, lygiai kaip Rimšos skulptūroje, pramo- 
ko skaityti. Jau kibo ir į namuose iš anapus Še- 
šupės lengvai gaunamą “Tilžės Keleivį", “Lietu- 
višką Ceitungą". Kai Slavikuose 1880 m. buvo 
atidaryta mokykla, per tris žiemas berniukas ją 
baigė, ir 1883 m. rudenį buvo įstatytas į pirmą 
Marijampolės gimnazijos klasę. Mokėsi jis vidu- 
tiniškai. O penktoje klasėje ėmė staiga visai ap- 
sileisti. Liko antriems metams. Kursą labai tin- 
giai kartodamas, jau nebeturėjo vilties, kad per- 
eis į šeštąją klasę. Tad po Velykų tėvai atsiė- 
mė iš gimnazijos. 

“Likau namie. Tėvas pristatė prie ūkio dar- 
bų; šieną piaunant, ant delnų susidarydavo kru- 

vinos pūslės. Bernai ir pusberniai su panieka sa- 
kydavo, kad nemoku dirbti. Tėvas nuolatos bū- 
davo piktas, o motina amžinai susirūpinusi ir nu- 
liūdusi ... Keldavome antrą valandą ryto ir ei- 
davome į kluoną su spragilais kulti rugių. Kiek 
buvo kūlikų, tiek klojimų reikėdavo iškulti iki 
pusryčių. Paprastai būdavome šeši kūlikai. Mie- 
godavome žiemos metu nekūrenamame svirne. 
Per gavėnią nė mėsos, nė pieniško neragavo- 
me. -(Atsimi TADJ): 

Šitaip Pranas ėjo kietą namų mokyklą. Ne- 
daug tereikėjo, kad tas “truputį mokslo palaižęs“ 
pusbernis pasiliktų Šilgalių liaudyje ir taip varg- 
tų šios žemės vargus, kaip ir kiti Zanavykų Žmo- 
nės. Taip tačiau neįvyko. Namuose vis labiau ki- 
lo rimtas pirmagimio ateities klausimas. Tėvai 
baiminosi, kad į sūnaus gimnazijos mokslą sudė- 
tos lėšos nenueitų niekais. Kartą tėvas jį net vir- 
žiu skaudžiai aplupęs. 

“Dar gyva tebebuvo tėvo motina. Ji nuolat 
man kalbėdavo, kaip tai geras dalykas yra būti 
kunigu ir kaip aš kvailas, kad viskas nuėjo nie- 
kais. Ji peikdavo tėvą, kad tas manęs nepriver- 
Už AV as ja 

Jaunuolio sąmonė tačiau budo ir brendo; jis 
pamatė, kad reikia būti žmogumi. Staiga iš kai- 
mo jis prasikalė, lyg kokia pavasario žibuoklė 
iš kietos ir šaltos žemės. Sužibėjo jis ne vien Pa- 
prūsės kampui, ar Zanavykams, bet ir visai lie- 
tuvių tautai. Sužibėjo jis stipriausia šviesa, at- 
nešdamas Bažnyčiai ir Lietuvai žymiausių nuo- 
pelnų. Jo gyvenimo laiptai ėjo vis aukštyn ir 
aukštyn: teologijos magistras ir kunigas (1899), 
Friburgo teologijos daktaras (1901), Akademi- 
jos profesorius (1902), Lietuvos universiteto rek- 
torius (1924), marijonų generolas (1927), vysku- 
pas (1930) ir t.t. 

Kai “Židinio" redakcija (Dr. I. Skrupskelis) 
1935 m. išleido specialų numerį (Nr. 7), skirtą 
Lietuvos kariuomenės ir visuomenės susiartini- 
mui, pirmasis straipsnis buvo vysk. P. Būčio: 
“Kariuomenė, tauta, žmonių giminė“. Jame au- 
torius pasakojo, kaip trys jaunučiai Marijampo- 
lės antrosios klasės gimnazistai 1885 m., išėję iš 
J. Jasiulaičio lietuvių kalbos pamokų, ryžosi, 
gimnaziją baigę, būti Lietuvos kareiviais, raiti 
vykti į Šunskų girias ir paskui į Prūsus. Ten pas 
juos, kovai už Lietuvą, turėję suplaukti visi jau- 
ni Lietuvos vyrai... Iš tų trijų svajotojų, “bū- 
simų Lietuvos kareivių", ilgiausiai gyveno VYyS- 
kupas, bet ir jis nenuėjo, kaip matome, į Šuns- 
kų girias, 0 į Seinų seminariją. Šitaip jis ryžosi 
būti dvasios kariu, t. y. tokiu kareiviu, kurio 
ginklai nerūdyja ir netrupa. O tose gretose šis 
karys iš eilinių-grandinių-leitenantų išėjo į pa- 
čius Žymiausius generolus... 


2. Pašaukimo keliais 


Trys yra pagrindiniai etapai, kuriais ėjo 
Vysk. Būčio teologinis išsimokslinimas: Lietuvo- 
Je — Seinų seminarijoje, Rusijoje — Petrapilio 
Dvasinėje Akademijoje (teologijos magistras), 


Vakarų Europoje — Šveicarijos Friburgo uni- 


versitete (teologijos daktaras). 


1889 m. liepos mėn. pradžioje tėvas nuvežė 
sūnų į Seinus laikyti įstojamųjų egzaminų. Kai 
tačiau pagarsino priimtųjų sąrašą, P .Būčio pa- 
vardės ten nebuvo. Teko dar visus metus dirbti 
namie ūkio darbus. Kitų metų liepos mėn. jau 
pats vienas išvyko į seminariją. “Egzaminas bu- 
vo nesunkus. Reikėjo skaityti Tomo Kempiečio 
“De immitatione Christi" ir versti lenkiškai. Po 
egzaminų buvo pagarsintas sąrašas priimtųjų. 
Tame sąraše buvau ir aš." (Atsim. 31 p.). Šitaip 
1890 m. rugsėjo mėn. Pranas apsivilko sutana 
ir pradėjo “eiti į kunigus". 

Savo atsiminimuose vysk. Būčys labai rūpes- 
tingai pasakoja apie visų savo mokslo įstaigų 
(gimnazija, seminarija, akademija, universite- 
tas) dėstytojus, juos charakterizuoja. Tie pasa- 
kojimai eina nuo vadovybių iki pat žemiausių. 

Nepaprasta vyskupo atmintis fiksavo dar 
daugybę faktų-faktelių, įvykių-įvykėlių. Šituo 
atžvilgiu jame daug panašumo su Dr. K. Gri- 
nium, kurio “Atsiminimai ir mintys" (1947) 
taip pat stebino savo žinių gausa. 


Seinuose greitai prabėgo įprasti penkeri klie- 
rikavimui skirtieji metai. Kai ką apie juos vys- 
kupas yra rašęs “Tėvynės Sarge“ (1947, Nr. 1, 
4 p.). Kitu atveju jis vėl davė įdomių epizodų, 
kai plačiu straipsniu įnešė stambių pataisų-pa- 
pildymų prie Dr. K. Griniaus atsiminimų (“"Tė- 
vynės Sargas" 1949, II t., Nr. 1, 34 p.). Mes gi 
pasitenkinsime trumpu pažymėjimų, kad jau 
antraisiais mokslo metais Būčys ėmė rodyti tarp 
klierikų savo pranašumą. Seminarijoje atsigavo 
jis visais atžvilgiais. Jis ėmėsi lietuviškos veik- 
los, rašinėjo į lietuviškus klierikų lakraštėlius, 
siuntinėjo straipsnių į lietuvių spaudą (nuo 1891 
m.). Jis čia pradėjo atsidėjęs papildinėti iš gim- 
nazijos užsilikusias spragas. Jis ėmė vis labiau 
kreipti dėmesio į savęs auklėjimą ir tobulinimą. 
O tikram Šešupės lygumų kaimo vaikinui, kuris 
vis vasaromis grįždavo prie jos krantų, reikėjo 
ir išorinės ir dvasios kultūros. Apmąstymai, są- 
žinės kvotimai, savaitinės išpažintys, dažnos Ko- 
munijos tai skatino. 

“Noras save pažinti, pamatyti savo įpročių 
blogumą gana greitai augo. Jau trečiame kurse 
būdamas, buvau visiškai atpratęs meluoti. O gim- 
nazijoje man esant, ne tiktai draugai, bet ir ma- 
no amžiaus jaunuoliai giminės ir negiminės ma- 
ne vadindavo *Drūtmelagiu". Atpratimas nuo 
melavimo pasisekė dėl to, kad seminarijos peda- 
gogika buvo įdiegusi įsitikinimą, jog ir atleidžia- 
moji nuodėmė, kad ir nekenkdama kitiems žmo- 
nėms, tačiau labai kenkia ją darančiam. Šitas 
įsitikinimas liepė ir pareigas sąžiningai pildy- 
L AtsIm4 54 p.): 

Seminarijos regensui J. Giedraičiui buvo ki- 
lęs klausimas klieriką Praną Būčį už lietuvišką 
veiklą iš penktojo kurso pašalinti (“Tėvynės 
Sargas" 1949, 35 p.). Tačiau jis 1895 m. pava- 
sarį vis tik buvo prileistas prie egzaminų, ku- 


riuos puikiausiai išlaikė. Būčys labai nustebo, 
gavęs tuojau patirti, kad jis ir jo draugas Vincas 
Dvaranauskas (marijonas nuo 1911 m.) nebūsią 
šventinami į kunigus, nes esą nuskirti važiuoti į 
Dvasinę Akademiją Petrapilyje. Tokius tolimes- 
niam mokslui numatytus kandidatus paprastai 
neapsunkindavo kunigo pareigomis, ir jie šven- 
timus gaudavo Akademijoje. 

Petrapilyje Būčys studijavo ketverius metus 
(1895-1899). Iš jo plačių atsiminimų nesusida- 
ro įspūdis, kad ten tada bendrai mokslas būtų 
aukštai stovėjęs, nors pasitaikydavo atskirų ir 
gerų dėstytojų. Lietuvių profesorių Būčys ten 
rado prefekto pareigose jauną J. Maciulevičių— 
Maironį. Jis dėstė moralinę teologiją. Žemaičių 
seminarijos profesorius K. Jaunius atvyko dės- 
tyti graikų kalbos, o kai kun. J. Pranaitis (jis 
buvo dėstęs dar giesmes ir liturgiką) išvyko į 
Taškentą (1902 m.), tai Jaunius dėstė ir hebrajų 
kalbą. Su Būčiu Petrapilio Akademijoje kursas 
iš kurso drauge ėjo ir prel. K. Šaulys, kuriam 
1952. I. 28 sueina 80 metų. 

Akademijoje P. Būčys labai sėkmingai su- 
naudojo savo laiką. Jis pats mokėsi prancūziš- 
kai ir vokiškai, gilinosi į teodicėją, specialiau 
studijavo įvadą į Šv. Raštą. Turtingoje Akade- 
mijos bibliotekoje jis rado sau reikalingų knygų, 
o daug skaityti jis buvo pamėgęs jau gimnazijos 
suole. 1897 m. gavėnios pradžioje, po aštuonių 
dienų rekolekcijų, Būčys gavo subdijakonato 
šventimus. Trečią kursą baigiant (1898) pavasa- 
ri buvo įšvęstas dijakonu, ir gavo teologijos kan- 
didato laipsni už lotynišką darbą “De Papa Ho- 
norio I". Tai buvo pirmoji pradžia tų apologeti- 
nių raštų, kuriuos paskui jis rašys per visą savo 
gyvenimą. 

Ketvirtam kursui baigti ir teologijos magist- 
ro laipsniui gauti reikėjo per metus parašyti jau 
žymiai didesnį mokslinį darbą. Būčys pasirinko 
temą apie kankinį šv. Stanislovą (Krokuvos vys- 
kupa). Sėkmingai apgynęs savo darbą ir įšvęs- 
tas kunigu 1899 m. kovo 25 d. (1949 m. pavasarį 
buvo minima 50 metų jo kunigystės) magistras 
buvo formaliai jau baigęs Akademiją. Tačiau 
jis savęs dar nelaikė mokslus baigusiu. 

Dar pas tėvą bebernaujant, o dar labiau Sei- 
nuose, jaunuolio galvoje jau buvo gimęs pasiry- 
žimas tapti apologetu. Šitas nusistatymas Aka- 
demijoje galutinai sutvirtėjo. Reikia atsiminti, 
tai buvo tikrieji pozityvizmo “žydėjimo" laikai. 
Liberalai ir socialistai stipriau užpuldinėjo Baž- 
nyčią ir dvasininkus. Kabinosi prie dogmų ir 
Bažnyčios istorijos. Būti tikru apologetu — rei- 
kėjo pačiam susidaryti tvirtą pasaulėžiūrą. Ne- 
maža spragų studentas Būčys papildydavo savo 
pastangomis, nes Akademija neteikdavusi reika- 
lingos pagalbos. 

Būčys pasiryžo išvažiuoti į Vakarus. Prisidė- 
jo ir ta aplinkybė, kad ten studijuoti vyko ir jo 
mokslo draugas kun. Jurgis Matulaitis- Matule- 
vičius. Tada visoje garbėje švitėjo Šveicarijos 
Friburge Albertas Marija Weissas, ir Būčio sva- 
jonė buvo tapti jo mokiniu. Buvo dar ir kitas 

pagrindas. Jis norėjo tapti katalikiško laikraščio 
redaktorium, kuris savo lygiu atstotų Kudirkos 
“Varpą". 

1899 m. rudenį 27 metų kunigėlis per Kara- 
liaučių-Berlyną-Miuncheną, leidosi pirmą kartą 
į Vakarus. O kadangi vistik nemokėjo dar kal- 
bėti nei prancūziškai, nei vokiškai, tai ir jis, kaip 
tie “Mūsiškiai užsieniuose“, neišvengė juokingų 
nuotykių. Gavęs prieglaudą studentų bendrabu- 
tyje Canisianume, rado jau ten ir kelis lietuvius 
kunigus: J. Totoraitį, J. Matulevičių, J. Naujo- 
ką, A. Racevičių. Visi jie turėjo slapyvardžius, 
nes tik pravarde buvo galima pasislėpti nuo Ru- 
sijos policijos kontrolės. Būčys įsirašė slapyvar- 
džiu “Bernys". 

Per dvejus metus magistras Būčys uoliai stu- 
dijavo Friburge. O ten mokslas jau žymiai aukš- 
čiau stovėjo negu Petrapilyje.  Domininkonas 
Weissas jau buvo prirašęs daug gražių veikalų 
vokiškai. “Aš ne visai esu tėvo Weisso sistemos 
ištikimas mokinys, nors savo mokytoją labai ger- 
biu ir branginu. Jis buvo nepaprastos vertės 
žmogus. Studentaudamas Friburge naudojausi 
juo ir kaip savo nuodėmklausiu. Profesoriauda- 
mas universitete, jis gyveno vienuolio atsisky- 
rėlio gyvenimą ..." (Atsim. 136 p.). 

Nebeturėdamas reguliarios stipendijos, kun. 
P. Būčys Friburge vis turėjo dairytis pajamų, 
nes Canisianum dykai nelaikė. Keletą mėnesių 
jis traukiniu važinėjo šventomis dienomis mišių 
laikyti į netolimą Authigny parapiją. Ilgesnį lai- 
ką jis buvo mergaičių ūkio mokyklos kapelionu 
Orsonense.  Rūpestingai studijuodamas, Būčys 
savo petrapilinę magistro temą praplėtė ir iš jos 
padarė istoriškai-apologetinę lotynišką tezę: apie 
šv. Stanislovą, Krokuvos vyskupą (išspausdino 
lenkiškai Krokuvoje 1902 m. 196 p.). Viešame 
dispute apgindamas savo disertaciją, magistras 
Būčys 1901 m. liepos 27 d. gavo teologijos dak- 
taro laipsnį. 

Tuo jo mokymasis buvo atbaigtas. Nuo tada 
jis pats pradėjo duoti kitiems. Ir lygiai pu- 
sę šimtmečio jis gausiai į visas puses teikė savo 
žinias, nesigailėdamas nei laiko, nei sveikatos. 
Prieš pereinant tačiau kalbėti apie labiau žino- 
mas jo veikimo sritis, reikia iškelti vieną ap- 
mmirštą. 

3. Sielų pastoracijoje 


Iš tiesų vysk. Būčys labiausiai minimas kaip 
profesorius, marijonų generolas, rytų apeigų vys- 
kupas. Jis yra tačiau buvęs ir paprastu vikaru, 
ir klebonu. Tiesa, tai buvo tik trumpi proginiai 
pasirodymai. Bet ir juose kun. P. Būčys paro- 
dydavo daug savo iniciatyvos. 

Ką tik mokslus baigusį, Seinų vyskupas Ba- 
ranauskas Būčį, kuris anot kaimiečių, buvo “mo- 
kytesnis už patį vyskupą", nė iš tolo neleido eiti 
į lietuviško laikraščio redaktorius, bet numatė 
į Punsko vikarus. Tik 1902 m. kovo mėn. pabai- 
goje į Seinus teatėjo Varšuvos general-guberna- 
toriaus sutikimas. Tad kun. Būčys 1901-1902 žie- 
mą vikaravo gimtuose Slavikuose. Ką tik iš- 

mokslintas teologijos daktaras tuojau pastebėjo, 
jog pastoracija Zanavykuose yra perdėm pasy- 
vi, t. y. atlikinėjamos tik šventadienių pamaldos 
ir duodami patarnavimai, kai patys parapijie- 
čiai kreipiasi. Nebuvo net tikro parapijiečių są- 
rašo, nebuvo jokio pastoracinio plano, neieško- 
ta jokios pastoracinės medžiagos, nesantykiauta 
su katalikų šeimomis. 

“Jokio pozityvaus veikimo nebuvo. Neturė- 
jome nei sąrašo paplitusių parapijoje dvasinių ar 
kultūrinių blogybių, su kuriomis reikėtų kovoti, 
nei idealų, kuriuos reikėtų vykdyti. Pasirodė, 
kad ne viena Slavikų parapija yra tokioje pa- 
dėtyje. Visame Naumiesčio dekanate padėtis bu- 
vo tokia pat, o dekanatas, protingo ir visais 
žvilgsniais gerbtino prelato Saliamono Olekos 
vedamas, vyskupijoje skaitėsi pats geriausias ..." 
(Atsim. 166 p.). 


Ir čia vikaraudamas, bevažinėdamas pas ligo- 
nius, jaunas vikaras susidarė sau visą eilę prob- 
lemų ir uždavinių, kuriuos teko gyvenime vyk- 
dyti. Petrapilyje vieną ištisą vasarą kun. Būčys 
pavadavo Carskoje Selo kleboną. Kitomis vasa- 
romis padėdavo jis Sudarge ar savo dėdei Gel- 
gaudiškyje. Bet tikrą pastoracijos darbą beveik 
metus dirbo, kai jis per I Didįjį Karą nuvyko į 
Ameriką. Ten jis 1917 m. rudenį buvo Milwau- 
kee (Wisc.) arkivyskupo paskirtas į Sheboyganą 
Nekalto Prasidėjimo parapijos klebonu. Iš išny- 
kusios protestantų parapijos buvo pirkta medinė 
bažnytėlė ir klebonija. Pati parapija, turinti tik 
110 lietuvių katalikų šeimų, buvo labai vargin- 
ga. 

“Parapija turėjo skolų tiek, kiek vertos dvi 
jos trobos ir žemė po jomis. Parapijiečiai, dėl 
ankstyvesnių patyrimų, visiškai nepasitikėjo sa- 
vo kunigais. Parapijos atskaitomybę vedė komi- 
tetas ir klebonui sumokėdavo tik algą, bet į są- 
skaitas nebeleisdavo žiūrėti. Algos buvo skirta 
20 dol. mėnesiui, bet ne kiekvieną mėnesį būdavo 
tiek pinigų kasoje, kad galima būtų tą algą iš- 
mokėti. Vargonininką ir zakristijoną klebonas 
turėjo samdytis iš savęs". (Atsim. 137 p.). 


Po kelių mėnesių Sheboygane atsirado šil- 
ti ir malonūs santykiai su parapijiečiais, bet lie- 
tuvių parapijos opinija mieste vis dar buvo men- 
ka, nors klebonas stengėsi iš visų jėgų. Perkel- 
tas į Čikagos arkivyskupiją į Waukeeganą, į 2-3 
kartus didesnę šv. Baltramiejaus parapiją, nau- 
jasis klebonas parodė jam įprastą rūpestingumą. 
Jis tuojau atremontavo mokyklą, kleboniją, pa- 
rapijos išlaidoms padengti organizavo loterijas- 
bazarus. Buvo suvaidintas jo paties parašytas di- 
daktinis veikalėlis “Katra neišmanė". Bė kitko, 
svarbiausią rolę gražiai atliko operos solistės Ra- 
kauskaitės motina. Bet ir šioje parapijoje kun. 
Būčys trumpai tepabuvo. Jis buvo iškviestas į 
Čikagą redaguoti žūstančio “Draugo". Šitaip 
greitai ir baigėsi jo formalus pastoracinis darbas. 
Tačiau iš esmės jis nesiliovė per visą gyvenimą. 
Tie trumpalaikiai patyrimai jam buvo labai 
naudingi. 


Vysk. Petras Pranciškus Būčys, rytų apeigų dvasininko 
drabužiuose 


Niekas jau niekada nebegalės suskaičiuoti, 
kiek vysk. Būčiui per 50 su viršum metų teko 
pasakyti pamokslų ir kalbų. O daug re- 
kolekcijų jam teko vesti ne vien marijo- 
nams. Buvo jis rekolekcijų vedėju ir pasaulie- 
čiams. Labiausiai jo svarų žodį tačiau apčiuop- 
davo kunigai. Per jo rekolekcijas jie pajusdavo 
gilią spinduliuojančios asmenybės įtaką. Kiek- 
vienos vysk. Būčio rekolekcijos duodavo daug 
ko jaunam kunigui pamąstyti. Jos paremdavo jo 
kasdieninį sielos gyvenimą teologinėmis tiesomis. 
Jos sutvirtindavo kunigo dvasios pagrindus ir iš 
įvairių gyvų pavyzdžių atskleisdavo jo pašauki- 
mo prasmę. Vyskupas buvo, berods, vienintelis 
tarp savo amžininkų, kuris taip vykusiai sugebė- 
davo savo gilias teologines žinias pritaikyti kle- 
ro gyvenimui. Vysk. Būčio paskaitų ir rekolek- 
cijų “mokyklą" išėję kunigai, be abejo, tiksliau 
ir išsamiau galės parašyti apie jo didelę įtaką 
jaunajai Lietuvos kunigų kartai. 


4. Pedagoginė veikla 


„Dirbti pedagoginį darbą teko vysk. Būčiui 
ilgus metus ir labai įvairiai. Būdamas ketvirta- 
me seminarijos kurse, slapta jauniesiems klieri- 
kams jis dėstė, pagal Jablonskio “statrašą", lie- 
tuvių kalbą. Į Seinus jis grįžo jau profesorium 
fundamentalinei teologijai ir lenkų kalbai 1902. 
TM, I, bet tik keturiems mėnesiams, nes buvo 
pakviestas adjunktu (nuo 1905 m. ordinariniu 
profesorium) apologetikai į Petrapilio Dvasinę 
Akademiją. Vienuolika metų ten Būčys profe- 
soriavo, vis dėstydamas tą pačią pagrindinę sa- 
vo gyvenimo ir raštų temą. 

2 Akademijoje lietuviai turėjo savo svorį. Nors 
šalia 15 milijonų kitų Rusijos katalikų, lietuvių 
tebuvo tik 3 milijonai, tačiau Petrapilio Akade- 
mijoje lietuvių svoris buvo neproporcingai di- 
delis. Jie sudarė trečdalį klierikų (20-30) ir ge- 
rą trečdalį visos profesūros. Tai yra puiki ates- 
tacija mūsų ano meto dvasiškijai. 

Prof. P. Būčys lietuvių svorį ir garbę tik kė- 
lė. Prof. B. Česnys ('1944. VIII. I), kuriam nuo 
1904 m. teko būti Akademijos studentu ir vėliau 
dėstytoju, apie savo mokytoją pasakoja: “Iš en- 
tuziastiškų draugų nupasakojimų mano gautieji 
geri ispūdžiai apie prof. Būčį ne tik neišdilo, bet 
dar dikčiai sustiprėjo, man pačiam pradėjus 
lankyti jo prolekcijas. Jis skaitė fundamentali- 
nę teologiją ... Čia tai ir pasirodė ypatingas kun. 
Būčio, kaip profesoriaus, talentas, kad jis suge- 
bėjo ne tik praplėsti dalyką ir atskleisti daug 
dar mums nežinomų davinių, bet ir jau žinomus 
dalykus taip pateikti ir tiek naujai nušviesti, jog 
ir tie atrodė įdomūs, lyg pirmą kartą būtų gir- 
dimi''. (“Tiesos Kelias"? 1927, Nr. 1, 24 p.). Taip 
kalba prof. Čėsnys. Bet prof. Būčio žymių stu- 
dentų buvo daugiau: ark. M. Reinys, latvių 
vysk. J. Rancans, prof. kun. P. Kuraitis, prel. M. 
Krupavičius, prof. kun. Iz. Tamošaitis, prof. Vl. 
Jurgutis, prof. kun. Pr. Penkauskas, kun. J. Vai- 
lokaitis, Dr. J. Purickis, klier. Liudas Noreika 
(Atsim. 181-2 p.). 

Prof. Būčys 1912 m. tapo Akademijos prorek- 
torium; 1913. V.-1914 m. ėjo rektoriaus pareigas. 
Akademijos rektoriui lenkui dėl karo nebegalint 
į savo pareigas sugrįžti, jis antrukart (1914. IX. 
13 - 1915. III. I) ėjo rektoriaus pareigas. Bet for- 
maliu rektorium, kaip nelenkas, nebuvo paskir- 
tas. Su marijonų generolu kun. J. Matulevičium 
išsiaiškino, kad nelenkiška kilmė negalėjo būti 
pagrindu jo neskirti į rektorius. Tada prot. Bū- 
čys iš Akademijos visai pasitraukė. Jo pedago- 
ginė veikla Petrapilyje nesiribojo tačiau vien 
Akademija. Jis privačiai dėstė tikybą dviem 
Petro Vileišio sūnums-gimnazistams, vieno len- 
kų grafo vaikams ir t.t. Jis buvo VIII Petrapilio 
gimnazijos katalikų kapelionas, dėstė tikybą ka- 
talikėms bajoraičių šv. Elenos Institute. Tokių 
kapelionavimų jam ir toliau tekdavo. 1915-16 m. 
žiemą jis ėjo kapeliono pareigas lietuvių tremti- 
nių kolonijoje Maskvos priemiestyje Izmailovs- 
kaja Rošča ir mokė jų pradedamoje mokykloje. 


5 


Čikagoje jis vėl buvo kapelionu šv. Kazimiero 
seserų vienuolyne ir jų laikomos mergaičių Aka- 
demijos vyresnėse klasėse (1918-1921). Iš ten lie- 
tuviškai dėstytų apologetikos pamokų paskui su- 
sidarė pirmasis leidimas '“"Trumpoji apologeti- 
ka' £(19224m.)): 

Kai 1921 m. vasarą marijonų generolas Ma- 
tulevičius įsakė prof. Būčiui iš Amerikos grįžti 
į ką tik atsikūrusią Lietuvą, tai vysk. Pr. Kare- 
vičius paskyrė jį sekretorium plano katalikų uni- 
versitetui steigti. Tačiau Būčys paruošė projek- 
tą tik teologijos fakultetui, nes visam katalikų 
universitetui nebuvo jėgų. Abiejų Lietuvos vys- 
kupų (Karevičiaus ir Karoso) įgaliotas, jis nu- 
vyko Romon ir gavo Studijų Kongregacijos 
kard. Bisletti) ir Sekretarijos (kard. Gasparri) 
pritarimą. Iš to gimė Teologijos-Filosofijos fa- 
kultetas. Kalėdomis sugrįžęs, tuoj buvo pakvies- 
tas į Seimo komisiją paruošti Lietuvos universi- 
teto statutui. Su kai kuriais pakeitimais jo ir 
prof. Čepinskio projektai buvo priimti. Univer- 
sitetą įsteigiant (1922. II. 16), prof. Būčys tuo- 
jau buvo paskirtas į Teologijos-Fiosofijos fakul- 
teto penkių profesorių branduolį ir tapo funda- 
mentalinės teologijos katedros vedėju. 1922 m. 
balandžio mėn., po rimtos ligos, jis tapo to fa- 
kulteto dekanu. 1923-24 m. buvo universiteto 
prorektorius, o 1924. IX. I Lietuvos universiteto 
rektorius (vienintelis teologas rektorius per vi- 
są nepriklausomos Lietuvos gyvenimą!). 1925-26 
m. jis vėl buvo Teologijos-Filosofijos fakulteto 
dekanas. 

Tik Kaune prof. Būčiui pirmą kartą teko lie- 
tuviškai dėstyti fundamentalinės teologijos pa- 
skaitas. Jo skaitomąjį kursą keliais storais są- 
siuviniais studentai teologai rūpestingai atsilito- 
grafavo. Ir čia profesorius mokėjo žinias per- 
duoti ir sužavėti. Fundamentalinė teologija yra 
pirmasis dalykas, kurį teologijos studentams ten- 
ka klausyti. Tik po jo eina dogmatinė. Toks jau- 
nų teologų puikiai skaitomu dalyku užsidegi- 
mas, be abejo, pozityviai atsiliepia ir į jų toli- 
mesnį teologinį gilinimąsi ir pašaukimą. Skaitė 
prof. Būčys ir teologijos enciklopedijos kursą, 
kurį pats išleido 1925 m. (254 p.). 


Kaip ir Petrapilyje, taip, žinoma, ir Kaune, 
šalia profesoriaus pareigų, buvo daug ir visuo- 
meninio veikimo. 1926 m. pradžioje jis kruopš- 
čiai talkininkavo savo vienuolijos generolui, 
apaštališkam vizitatoriui, arkiv. J. Matulevičiui, 
kai labai ir intensyviai bei skubotai buvo ruo- 
šiamas Lietuvos bažnytinės provincijos projek- 
tas. Staiga, dėl pavėluotos apendicito operacijos, 
arkiv. J. Matulevičius Kaune mirė (1927. I. 27). 
Liepos 12 d. nepaprastoje kapituloje Vilanuose 
(Latvijoj) prof. Būčys buvo išrinktas įpėdiniu 
to šviesaus vyro, su kuriuo nuo jaunystės, be- 
veik per visas mokslo įstaigas, buvo drauge ėjęs 
ir drauge veikęs. Naujasis generolas turėjo iš- 
vykti Romon (1928 m.), ir jis pasitraukė iš uni- 
versiteto. 

Dar kartą vysk. Būčiui teko turėti šilto pe- 


( 


dagoginio kontakto su jaunimu, kai jis 1935-37 
m. Telšių kunigų seminarijoje tapo fundamenta- 
linės teologijos profesorium ir klierikų dvasios 
tėvu. Ir čia jis, kaip anksčiau, kalbėjo į 
širdis ir ugdė naująją kunigų kartą. 


5. Plunksnos darbininkas 


Iki pat priešpaskutinės savo gyvenimo die- 
nos vysk. Būčys neišleido plunksnos iš rankos. 
O rašyti jis pradėjo dar jaunu klierikų būdamas 
1891 m. Kai 1927 m. “Tiesos Kelias" Nr. 1 pa- 
minėjo jo 35 metų spaudos darbo sukaktį trimis 
reikšmingais straipsniais (Tumas, Totoraitis, 
Čėsnys), ten buvo išspausdinta, nors ir labai ne- 
pilna, Būčio raštų bibliografija iki 1912 m. Ten 
buvo tada jau 207 bibliografinės pozicijos. Zi- 
noma, geroką jų dalį sudarė smulkūs straipsniai 
ir recenzijos. Per kitus 39 metus (nuo 1912) jis 
dar daug prirašė, ir todėl, jau neminint smul- 
kių raštelių-recenzijų, jo raštų skaičiuojama per 
600. Tai sudaro knygos, studijos, straipsniai ir t.t. 


Pirmas klieriko Būčio straipsnelis buvo iš- 
spausdintas Tilžėje leidžiamo “Ūkininko" 1891 
m. nr. 8 slapyvardžiu “Pulvis" (Dulkė). Klieri- 
kas Milukas, kuris už savo lietuvišką veikimą 
buvo iš Seinų seminarijos pašalintas, šalia Nau- 
joko, Dargio, Kudirkevičiaus, Dvaranausko, Ju- 
saičio, Totoraičio, itraukė ir Būčį į jau veikian- 
čią lietuvišką draugijėlę. Šis ėmė rašinėti, ir 
daugiausia vasaros atostogomis jis pasiųsdavo 
smulkių straipsnelių-korespondencijų į “Ūkinin- 
ką", “Apžvalgą", “Šviesą". Tumas bandė net 
tiksliau tuos rašinius sužymėti (“Tiesos Kelias", 
1927, Nr. 1, 2-3 p.). “Varpe" Būčys vedė su Ku- 
dirka polemiką (1895, Nr. 1) dėl pop. Leono XIII 
enciklikos Lenkijos vyskupams. Enciklikoje im- 
peratoriaus valdiniai buvo raginami paklusti 
valdžiai, nors rusai prieš metus (1893) buvo pa- 
darę Kražių skerdynes. Būčys gynė encikliką, o 
Kudirka ją smarkiai puolė (žiūr. Kudirkos Raš- 
tai, +I[ "2837-2127 258) 

Ir seminarijoje klier. Būčys jau 1891 m. 
bendradarbiavo ranka rašytuose laikraštukuose 
“Knapt", “Visko po biskį", “Vilty"). Rašė jis ir 
į “Tėvynės Sargą". O kai “Vienybę Lietuvnin- 
kų" ėmė redaguoti jo bičiulis kun. Milukas, pa- 
sidarė jis pastovus bendradarbis. Jau iš Fribur- 
go rašinėjo jis “Žinyčioje", “Dirvoje-Žinyne". 
1905-6 m. suredagavo Petrapilyje Metraštį-Ka- 
lendorių. Bendradarbiavo jis ten “Lietuvių Laik- 
raštyje".  Profesoriaudamas vis parašydavo į 
Kauno “Nedėldienio Skaitymus“, “Vilniaus Ži- 
nias", “Viltį" (Vilniuje), Jakšto “ Draugiją". Sei- 
nuose leidžiamame kunigų žurnale “Vadove" pa- 
sidarė Būčys nuolatinis bendradarbis, kur sky- 
riuje “Katalikybė ir tiesa" nuolat polemizuoda- 
vo, arba aiškindavo apologetinius klausimus. Tą 
patį jis darė "Šaltinyje", kur buvo jo skyrius 
“Klausimai ir atsakymai". Iš šitos publicistinės 
veiklos “Apie tikėjimo dalykus", iš “Vadovo" ir 
"Šaltinio" bei kitos periodinės spaudos velionies 
palikime yra gana storas tomas (per 1000 p. ma- 


šinraščio in 47). Jis buvo vėliau krūvon rūpes- 
tingai surinktas. Akademijoje išvystęs nuostabų 
darbštumą, prof. Būčys rašinėjo ir lenkiškų 
straipsnių bei recenzijų į “Przegląd Katolicki", 
“Podręczna Encyklopedija Kosscielna", “Wiado- 
mosci Koscielne“, “Ateneum Kaplanskie", “Slo- 
wo“, “Pod znakiem krzyza" ir kitur. Vėliau rašė 
prancūziškai “Messager du Sacre Coeur" (Bel- 
gijoje) ir kitur. 

Tikru publicistu tačiau Būčys tapo tik Ame- 
rikoje, kai ėmė redaguoti “Draugą". Redaktoriu- 
mi jis buvo dviem atvejais. Pirmiausia jis reda- 
gavo greit po atvykimo iš Europos, 1917 m. va- 
sario-liepos mėn. “Tąsyk gyvenau marijonų na- 
me prie North Avenue, šv. Mykolo parapijoje, 
ir Ashland gatvės tramvajum važinėdavau į 
“Draugo"' redakciją, buvusią Wood St., ties šv. 
Kryžiaus klebonija. Pietums įsidėdavau duonos 
su mėsa ar su sūriu, ir apyvakariais grįždavau 
į marijonų namus. Algos gaudavau 125 dol. į mė- 
nesi. Šv. Kryžiaus parapijos klebonas, kun. Alek- 
sandras Skripka, pasigailėjo manęs ir pakvietė 
pietus valgyti klebonijoje..." (Atsim. 185 p.). 

“Draugas" buvo įbridęs į didelius sunkumus. 
Kunigų raginamas, arkiv. J. Mundelein pasiūlė 
marijonų viršininkui kun. Feliksui Kudirkai per- 
imti laikraštį su visomis skolomis ir turtu. Mari- 
jonai parodė didelės energijos ir daug sumanu- 
mo, kai jie pasidarė “Draugo skoloje pasken- 
dusio, tikraisiais leidėjais. Po kiek laiko jie laik- 
rašti pastatė ant kojų. Antrukart “ Draugo" re- 
daktorium prof. Būčys išbuvo beveik trejus me- 
tus (1918. IX-1921. VII). Laikraštyje tekdavo 
jam rašyti visokiausiais klausimais ir įvairiausių 
straipsnių. O po jais jis, paprastai, nepasiraši- 
nėdavo. Tad jų nė skaičius nežinomas. Vien re- 
liginių straipsnių “Drauge" 1917-1921 jis pats 
skaičiavo apie 750. 

Amerikoje būdamas, Būčys 1920 m. įkūrė 
liaudžiai religinį, marijonų leidžiamą savaitraštį 
“Laivą". I jį rašė jis iki pat savo gyvenimo pa- 
baigos. 1920-21 m. jis ten pastoviai aiškindavo 
Lekcijas ir Evangelijas (52 straipsniai). Lietu- 
von sugrižęs, 1921 m. redagavo “Laisvę"'. 1922- 
29 m. išspausdino daug straipsnių “ Ryte", “Lie- 
tuvoje", "Šaltinyje" (atgaivintas 1926 m. kovo 
mėn.), “Tiesos Kelyje", “Kosmose"'. | 

Prof. Būčio publicistinė veikla buvo gerokai 
apmažėjusi, kai jis 1930 m. buvo konsekruotas 
rytų apeigų vyskupu. Bet grįžęs 1934 m. Lietu- 
von, vėl rašė į eilę katalikiškų laikraščių ir žur- 
nalų: “Tiesos Kelyje", “Židinyje", "XX Amžiu- 
je", “Mūsų Laikraštyje", “Žemaičių Prieteliuje 
ir kit. 

Kaip ir savo kalboje, taip ir rašte, vyskupas 
turėjo originalų žodį, patraukiantį stilių, suges- 
tyvų rašymo būdą. Be abejo, pasitaikydavo jo 
kalboje prieškarinių žodžių likučių, arba zana- 
vykiškų provincializmų. Tačiau jo mintis visuo- 
met būdavo ne raizgytai dirbtinė, ne gudriai aka- 
demiškai supainiota, bet paprasta; joje būdavo 
iš pašaknų imamas klausimas. Būčys mokėjo pa- 
prasčiausiais žodžiais giliai ir gražiai išsireikšti. 


Štai, pav., savo straipsnyje apie Laterano sutartį 
Jis taip įdomiai pabaigia: “Taip dviejų protingų 
ir drąsių žmonių sutartis užgydė seną Bažnyčios 
ir tautos žaizdą, pasidarė stambus ir naudingas 
tarptautinis įvykis. Žmonija žengė ilgą žingsnį 
pirmyn". (“Židinys", 1929, t. 10, 41-52 p.). 

Dar įdomesnis buvo Būčio straipsnis “Židiny- 
je" 1938 m. (t. 28): “Lietuva ir jos jaunoji karta". 
Neiškenčiu nepaminėjęs jo žodžių apie Petrą 
Kriaučiūną, kur jis kondensuotai ir vaizdingai iš- 
reiškė tos didelės asmenybės reikšmę: “Net ir 
Plokščių pakalnėje gyvendamas tas žmogus bu- 
vo tautinio lietuvių susipratimo širdis. Benedik- 
senai iš Danijos, Mikkola iš Suomijos, Sauervei- 
nai iš Vokietijos ir susipratusieji lietuviai iš 
Prūsų bei Klaipėdos krašto nevažiuodavo nei pas 
Basanavičių į Varną, nei pas Kudirką į Šakius, 
bet pas Petrą Kriaučiūną į Plokščius. Nemanau 
mažinti Basanavičiaus ir Kudirkos nuopelnų, bet 
man gaila, kad tauta užmiršta didį žmogų dėl 
to, kad jis nerašė, tik dirbo, kaip tie pirmieji 
garbingos Lietuvos kūrėjai XIII amžiuje, kurie 
nematė reikalo žymėti savo veiklos kronikose...?' 
(645-6 p.). Toliau vyskupas dėstė 1938 metų 
(autoritatyvio režimo laikai) Lietuvos jaunajai 
kartai: “Kai politika įsigali tikyboje, moksle ir 
teisybės vykdyme, tai tauta lieka be tiesos ir be 
teisybės, be dviejų brangenybių, sudarančių tau- 
tos stiprybę ir tėvynės meilės židinį". (ten pat, 
p. 650). 

Tai buvo testamentinis vysk. Būčio straips- 
nis Lietuvai, nes jis po metų išvyko iš Lietuvos, 
kurios daugiau neberegėjo. “Šitą lyg testamen- 
tą rašydamas jaunajai Lietuvos kartai, tikiu ir 
pasitikiu jos protu, širdimi ir sąžine. Man spin- 
di maloni viltis, kad bebaigiantieji ir neseniai 
baigusieji lietuviai, kai jie sykį stos tautos prieš- 
akyje, pakels jos dorovę, išgydydami dvasines 
jos ligas, ištobulins valstybinį aparatą, pastaty- 
dami prie jo sąžiningus valdininkus, panaikinda- 
mi politikos hipertrofiją ..." (ten pat, p. 651). 

Su dideliu įdomumu Būčys 1937 m. “Tiesos 
Kelyje“, straipsnyje “Su Jakštu per pikto lau- 
kus' (Nr. 1, 69) charakterizavo “Lietuvos moks- 
lininkų ir laikraštininkų patriarcho“ A. Jakšto 
“Pikto Problemą". Sujaudintas Jakštas parašė 
jautrų padėkos prierašą (81-82 p.). Bet mūsų 
publicisto plunksna kai kada būdavo ir labai ašt- 
ri. Per tris “Tiesos Kelio" numerius (1936, 401, 
498, 506 p.) jis išliejo savo kritiką prieš Putiną 
ir jo Vasarį, gindamas Lietuvos kunigą. Kadan- 
gi jo kriterijus jau buvo nebe literatūrinis, tai 
jam Gintauto “Savu Keliu“ (antidotas prieš Pu- 
tino romaną) herojus Saulius atrodė nepalygi- 
namai vertesnis už ištižusį, bevalį Vasarį. 

Nors Būčio publicistika yra gausi, įdomi ir 
gyva, tačiau savo sugebėjimu toje srityje jis ne- 
prilygo nei Jakštui, nei Smetonai. Betgi logika 
jame visada būdavo aiški. Tiesa, akademikas- 
profesorius kartais pasikeldavo į teorinius silo- 
gistinius samprotavimus. Jie iš paviršiaus, rodos, 
buvo teisingi, tačiau tokio galvojimo prielaidos 
likdavo nepatikrintos. Tam gyvą pavyzdį teikia 


Ž 


keturi jo straipsniai 1917 m. Amerikos marijo- 
nų leidžiamame žurnale “Tikyba ir Dora“ (Nr. 
51-54). 

Po ilgo įvado, kuriame tiek daug išvadžioji- 
mų, kur tik teoretiniai ateities galimybių sam- 
protavimai vienas kitą teremia, Būčys rašo: * Ta- 


čiau katalikiškoji inteligentija tiktai kunigais 


tėra stipri Lietuvoje. Taigi kunigams negrie- 
biant tėvynės valdžios į rankas, ją pagriebs prie- 
šingoji srovė, būtent, pirmeiviai. O jie duos lais- 
vę visiems, išskyrus Katalikų Bažnyčią.“ Tad 
tolimesniuose straipsniuose jis išvedžioja, vėl su 
gausiais argumentais, kad Lietuva dėl nesaugaus 
savo likimo, tegalinti apsiginti “prigulėdama 
prie kitos didelės viešpatijos", nes 'negalime nei 
svajoti apie tikrąją savistovybę“. Tačiau Būčys 
revidavo savo autonomizmo pažiūrą, kurią 
prieš dvylika metų buvo nutaręs D. Vilniaus Sei- 
mas. Ketvirtame straipsnyje jis jau rašė: “Jei 
būtume žinoję, kad visa katalikiškoji visuome- 
nės pakraipa sutarė reikalauti savistovybės, tai 
būtume patylėję... Baigdami šį raštą, pasiduo- 
dame tautos disciplinai ir drauge su jos visuo- 
mene norime Lietuvai savistovybės". Tai buvo 
paskutinis drausmingo publicisto sakinys, kuris 
galutinoje sąskaitoje tik teigiamai charak- 
terizuoja autorių. Visus keturis prof. Būčio 
straipsnius perspausdino kun. Dr. V. Bartuška 
savo knygoje: “Lietuvos nepriklausomybės kry- 
žiaus keliais“, 1937, 283-290 p., iš ten juos ir ci- 
tuojame. 

Kad vysk. Būčys lengvai valdė plunksną, tai 
žino visi, kas jos gausius raštus skaitė. Kad jis 
"yra mėginęs ir literatūrinių bandymų — tas, ro- 
dos, mažai kam žinoma. “Poezija man niekad 
nesisekė, ir eilių nepajėgiau rašyti“ (Atsim. 188 
p.). Prozoje tačiau yra bandęs smulkių literat. 
dalykėlių. Seniausias jų tilpo "Šaltinyje" (“Te- 
ateinie Tavo Karalystė''). Kalendoriuose būdavo 
jo juokingų vaizdelių, dažniausiai pajuokiančių 
prietarus. 1905 m. Petrapilio Kalendoriuje buvo 
“Šoksiu ir perplėšiu"'. “Žiburio" kalendoriuje vė- 
liau išspausdino “Ilinkę"' (žydo vardas) ir kitus 
dalykus. Tai pačiai rūšiai priklauso jo pagarsė- 
jusi apologetinio turinio apysaka “Rapukus kau- 
piant'“ (1929, 52 p.). Čia prof. Būčys vėl pasira- 
šė savo senu slapyvardžiu — Pulvis. Dar kitas 
jo slapyvardis buvo “Černižna"., gautas juokais 
iš Miluko. 

Velionis rašė iki pat paskutinių savo gyveni- 
mo dienų. Storas tomas “Paskutinieji Raštai" už- 
rašu — yra iškarpos 1944-1951 m. iš “ Laivo", 
“Draugo", Italijos lenkų karių “Orzel Bialy“ 
(1944), Stockholme latvių katalikų leidžiamo 
“Dzimtines Bals" (1951) ir kita. Šalia spintoje 
sudėti trys storiausi tomai “radijo valandėlių" 
kalbų, kai vysk. Būčys nuolat kalbėdavo bei ra- 
šydavo paskaitėles lietuviškoms Vatikano radijo 
transmisijoms (iki 1941 m. pavasario). "Trys 
stambūs tomai yra apmąstymų. Gražiai mašinė- 
le perrašyti apmąstymai marijonams (519 p. in 
4“). Dar storesnis mašinraščio tomas (597 p. in 
4“) “Apmąstymai apie gerą elgesį", viso 12i ap- 

mąstymas. Patys naujausieji jo rašyti apmąsty- 
mai (sau ir vienuoliams) — 101 straipsnis 
(vėl 520 p. in 47) “Apmąstymai apie V. Jėzaus 
stebuklus ir sakytuosius prilyginimus“'. 

Savo kruopščiame tvarkos pamėgime vysku- 
pas į atskirą tomą surinko pamokslus, rekolek- 
cijų medžiagą ir prakalbas (lotyniškai įvardin- 
ta “Adnotationes variae de rebus praesertim as- 
ceticis''). Dar kitas tomelis spintoje yra dvasinių 
konferencijų, pamokslų ir prakalbų planai bei 
santraukos (įvairiomis kalbomis). Septynis to- 
mus sudaro kanoniškų vizitacijų (1924, 1931, 
1940, 1946, 1949 ir t.t.) užrašai bei protokolai. Iš- 
skyrus 1924 m., visas kitas vizitacijas atliko pats 
vysk. Būčys. Pagaliau dar yra trys dideli to- 
mai (1939-51) laiškų nuorašų. Vyskupas turėjo 
didelę dorybę: į kiekvieną laišką vis tuoj 
pat atsakydavo. 

Iš viso to galima jau susidaryti įspūdį, kiek 
daug vyskupas rašė, juo labiau, kad jis paliko ir 
eilę knygų. Senatvėje dažnai skųsdavosi, kad de- 
šinėji ranka jam skaudanti, ir baiminosi, kad ga- 
li nebepajėgti ja naudotis rašymui. “Tuomet lik- 
čiau kaip be galvos" — sakydavo. 


6. Religiniai veikalai 


Šalia visokios publicistikos, tačiau svarbiau- 
sią vysk. Būčio rašto produktą sudaro jo veika- 
lai, ir tai labiausiai apologetiniai. Jis yra para- 
Šęs, arba savo išmėtytus raštelius surinkęs, po- 
roje dešimtų įvairaus dydžio knygų-knygelių. 
Šitaip jis paliko lietuvių tautai kaip neužmiršta- 
mas ir rūpestingas gausios religinės literatūros 
gamintojas lietuvių kalba. Pradėjo dar 
klierikų būdamas nuo vertimų.  Nespausdintas 
liko, jo su kitais klierikais organizuotas, Fiszerio 
pamokslų vertimas. Taip pat rankraštyje liko ir 
žuvo jo vertimas: Alfonso de Liguori — “Kaip 
mylėti Jėzų", 893. Būčys redagavo ir iš dalies 
vertė Smolikowskio “Marijos mėnuo", 1900 (II 
leidimas 1903). 1907 m. lotyniškai (Petrapilyje) 
ir 1909 m. Seinuose buvo išleista jo “Švenč. Pa- 
nelės Marijos Apsireiškimai Liurde“ (362 p.), II 
pataisytas leidimas 1934 m. Marijampolėje; o III 
leidimą be atmainų išspausdino “Darbininko" 
redakcija 1943 m. Dar viena jo knyga susilaukė 
trijų leidimų, būtent, “Trumpa Apologetika“" 
(Čikagoje 1922, Tilžėje 1923, Marijampolėje 
1926). Tik porą metų ją tačiau tevartojo gimna- 
Zijų vyresniųjų klasių tikybos pamokoms. Lie- 
tuvos vyskupai patvirtino naują tikybos mokslo 
programą, o * Trumpa Apologetika“ netiko jai. 
Nuo arkiv. Karevičiaus (buv. Petrapilio kunigų 
seminarijos profesorius) nepasislėpdavo nei vie- 
nas teologinis negriežtumas, nei vienas, kad ir 
Mažiausias, nuo teologinės tiesos nukrypimas. 
Šitą aštrų kritiką, turintį gausias ir labai stip- 
rias teologines žinias, aukštai, be kitko, vertino 
Jakštas (“Tiesos Kelias" 1931, 692-3 p.). Vysk. 
Būčys tad pastebi apie savo knygas: “Apie ki- 
tus mano spausdintuosius veikalus nėra ką daug 
kalbėti. Arkiv. Pr. Karevičius sužymėjo paste- 
bėtąsias juose klaidas". ( Atsim. 261 p.). O pats 


o 


V. PETRAVICIUS 


PAlLELITSA 
(alieius ant šilko) 


autorius, labiau turėdamas galvoje, tiesa, savo 
prieškarinius darbus, sako: “Šiandien jau never- 
ta tą visa surinkti, nes dabar jau kitoki abejoji- 
mai, ne tie reikalai, ne tos nė pažiūros abejojan- 
čių žmonių. Į tarptautinį katalikų apologetikos 
mokslą nieko nesu įdėjęs. Ne aš vienas rašinė- 
davau lietuviškai apologetinius straipsnius. Ne- 
lengvas uždavinys būtų išspręsti, kam tenka pir- 
moji vieta tarp rašinėjusių juos" (Atsim. 260 p.). 

Tais klausimais iš esmės, žinoma, nieko nega- 
lėdami čia pasakyti, turime pasitenkinti tik tuo 
inventorišku veikalų išskaičiavimu. Kaip minėta, 
prof. Būčys prieš D. Karą “Vadove" ir “Šalti- 
nyje" nuolat aiškindavo tikėjimo klausimus. Tik 
maža dalelė jų buvo išspausdinta atskiru veika- 
lu “Tikėjimo dalykai" (1913, 112 p.). Autorius 
surinkdavo savo spausdintus rašinius krūvon, ir 
iš jų atsirasdavo geros ir storos religinės knygos. 
Iš jo straipsnių 1930 m. “Tiesos Kelyje" pasiro- 
dė “Gyvenimo Pagrindai“ (83 p.). Tai yra ap- 
mąstymai inteligentams. Kaip matėme, didžiau- 
sia dalis vysk. Būčio apmąstymų (1636 p. mašin. 
in 49) yra jo rankraštiniame palikime. 1936 m. 
vėl. iš “Tiesos Kelio" buvo surinktos jo rašyto- 
sios sekmadieninės homilijos ir didžiumai svar- 
besnių švenčių pamokslai (81 pamokslas).  Ši- 
taip gimė 397 puslapių knyga “ Pamokslai". Kai 
vyskupas gyveno Telšiuose, jo autoritetingas 
žodis buvo labai branginamas. Tada atsirado iš 
atspaudų “Straipsniai katalikams pasiskaityti“ 
(3817B-)7 

Rašinėjo vysk. Būčys įvadus knygoms. Vie- 
nas iš tokių, pav., buvo A. Jakšto rinkiniui “Ti- 
kėjimas ir Mokslas“ (1930). Ten Būčys iškelia 
Jakštą kaip apologetą. Taip pat ir jo straipsnis 
“Sų Jakštu per pikto laukus“ akivaizdžiai rodo, 
jog Būčys buvo šviesus mokslo vyras. Savo ko- 
legas ir jų raštus objektyviai vertindavo, grei- 
čiau jiems kokį gerą žodį pridėdamas, kai tuo 
tarpu sau turėjo visada autokritikos. Į 
savo parašytą žodį neįsimylėdavo. ši- 
tokia autokritika jį lydi per visą gyvenimą. Ji 
kartais būdavo net per griežta. 

Būčys yra rašęs įdomių straipsnių, atsimini- 
mų ir kolektyviniuose leidiniuose. Kai buvo lei- 
džiama stora (396 p.) knyga apie Pijų XI (1937 
m.) jo 80 metų gyvenimo ir 15 metų pontifika- 
tui paminėti, tai redaktorė O. Zaštautaitė panau- 
dojo labai įdomų vysk. P. Būčio rankraštį “Pi- 
jaus XI darbai Lietuvai“ (333-377 p.). Tai yra 
vienintelis tos rūšies straipsnis lietuvių kalba, 
kuris istoriškai apžvelgia Lietuvos ir Vatikano 
santykius. Kai kur, tiesa, norėtųsi aiškesnių ko- 
mentarų ir paaiškinimų Lietuvos laikysenai. 
Vyskupas tais klausimais daug žinojo ir jis teikė 
visokios medžiagos kun. Dr. St. Matuliui, M.I.C., 
kai šis rašė disertaciją apie apaštališką vizita- 
torių Lietuvai ark. J. Matulevičių. 

Būčys yra rašęs ir gana populiariai. Vaizdin- 
gai aprašė jis savo kelionę aplink pasaulį. Tik 
ji truko ne 80 dienų, o 120 (1928. VII. 28 - XI. 
1). Tai buvo keliavimas į XXIX Tarptautinį Eu- 
charistinį Kongresą Sydnejuje (“XXIX Tarpt. 

Euchar. Kongresas Sydney“ 1929, 244 p.). Dis- 
kusijų forma su savo tėviškės kaimynais jis pa- 
rašė “Pasikalbėjimą apie sielą" (1930, 87 p.). 
Vysk. Būčys nuolat savo kalbose, pamoks- 
luose, rekolekcijose, raštuose sielodavosi tautos 
dorovės ir jaunimo auklėjimo reikalais. 1930 m. 
jis išvertė pop. Pijaus XI encikliką apie krikš- 
čionišką jaunuomenės auklėjimą (“Tiesos Ke- 
lias", persp. rink. “Popiežių enciklikos“ 1949). 
Parašė knygutę “Tėvų teisė ir pareiga auklėti 
vaikus" (1927). Dar 1918 m. Amerikoje buvo iš- 
leista jo 60 pusl. knygutė “Apie apšvietą". Labai 
svarios autoriaus mintys atkreipė dėmesio Lie- 
tuvoje (J. Grinius: Prof. Būčio pažiūros į priva- 
tinių mokyklų sistemą, “Lietuvos Mokykla“ 
1923, Nr. 11). “Aiduose" (1949, Nr. 24, 139 p.) 
vėl buvo iš naujo mūsų visuomenė supažindin- 
ta su tomis brangiomis mintimis. Paneigdamas 
švietimo supolitinimą, prof. Būčys pareiškia: 
“Viešpatija neturi kištis į religinius žmogaus įsi- 
tikinimus. Ji neplatina tikėjimų, nei netrukdo 
jiems ... Taigi vardan laisvės pamatų apgynimo, 
mokykla turi būti vien privatė, o ne viešpatiji- 
nė“ (35-37 p.). Knygutės pagrindinė mintis yra, 
kad valstybė negali būti kompetentinga pasau- 
ležiūros srityje. Kadangi mokykla be pasaulė- 
žiūros negalima, tai mokyklų steigimas turi ati- 
tekti pasaulėžiūrinėms bendruomenėms, o vals- 
tybei turi likti tik paprasta priežiūros teisė. Už 
šitokias mintis nepriklausomoje Lietuvoje ener- 
gingai pasisakė prof. St. Šalkauskis, prof. K. 
Pakštas. Jas gina prof. A. Maceina ir kiti. 


Pats žymiausias tačiau vysk. Būčio veikalas 
yra “Katalikų tikyba pagal Apaštalų Sudėjimą", 
3 tomai: I tomas — Dievas Sutvėrėjas, 1929, 221 
P.; II tomas — Jėzus Kristus, 1930, 514 p. Abudu 
tiedu tomai spausdinti Čikagoje “ Draugo" spaus- 
tuvėje. III tomas — Šventoji Dvasia, 1932, 289 
P. spausdintas Marijampolėje. Šio veikalo 1000 
su viršum puslapių yra prieinami vidutiniam in- 
teligentui. Bet tokie populiarūs teologijos moks- 
lo išdėstymai buvo svarbūs ir naudingi taip pat 
ir kunigams, “dar ir kaipo nepaprastai vertinga 
pagalba katekizacinių ir daugelio švenčių pa- 
mokslų sakyme" (“Tiesos Kelias" 1932, 556 p.). 

Antrojo D. Karo metu (1942-45) vyskupas 
Romoje atsidėjęs rašė apie kun. Justiną Pranai- 
ii plačiai paliesdamas jo ginčus su žydais, duo- 
damas krikštytų žydų sąrašus ir t.t. Viso yra 5 
tomai (2118 p. Prie to rūpestingiausiai su- 
rankioti šaltiniai: Pranaičio dienynas (1902- 
1916 m.), 268 jo laiškai ir 133 atvirlaiškiai, fo- 
tografijų albumas, gausus vysk. Būčio susiraši- 
nejimas Pranaičio biografijos reikalu ir kita. 


Prof. Pr. Dovydaičio 50 metų sukakties pro- 
ga 1936 m. arkiv. Reinys apskaičiavo, kiek maž- 
daug spausdintų Pusiau profesorius iki tol bu- 
vo parasęs 1r suredagavęs. Vysk. Būčio 60 m 
(1891-1951) rašto as a padaryti Aa 
glame, nes bet kokie skaičiai nepasakys tikslių 
duomenų. Visą tą lygiai šešių dešimtmečių 
plunksnos darbą peržvelgus, kyla didelis nusi- 


stebėjimas, kada gi jis turėjo ir laiko tiek daug 
rašyti, nes jis ilgai buvo marijonų generolas, ry- 
tų apeigų vyskupas, reiškėsi visuomeninėje lie- 
tuvių veikloje. 


7. Marijos garbei 


Atvykus į Friburgą marijampoliečiui kun. J. 
Matulevičiui, tarp Friburgo studentų kunigų 
būdavo pakalbama, jog reikia atgaivinti visai iš- 
nykstančius Marijampolės marijonus. Būdamas 
Petrapilio Akademijos profesorium, šviesusis J 
Matulevičius dar labiau užsidegė tuo sumanymu 
Jis pritraukė ištikimą bičiulį prof. Būčį. Aki- 
vaizdoje paskutinio “baltojo tėvelio", marijonų 
generolo kun. V. Senkaus ('1911. IV. 10), Bū- 
čys 1909. VIII. 27 tapo slapta atnaujintos mari- 
jonų vienuolijos nariu. Tuoj atliko jis novicija- 
tą, ir pirmieji trys marijonai (Matulevičius, Bū- 
čys, Totoraitis) istoriškoje Gelgaudiškio kapitu- 
loje (1911. VII. 27) nauju generolu išrinko J. 
Matulevičių. Kai jis staiga Kaune mirė (1927. 
I. 27), autoritetu vyriausias liko prof. Būčys. Jis 
buvo tuoj (1927. VII. 12) išrinktas įpėdiniu, tu- 
rėjo išvykti Romon (1928. V). Pusseptintų me- 
tų ėjo jis generolo pareigas. Vienuolija augo ir 
stiprėjo. Jos narių skaičius tada pakilo iki 431, 
namų įsikūrė 18. Pačioje Lietuvoje, neskaitant 
Lenkijos ir Amerikos provincijų, be centrinio 
Marijampolės namo, susikūrė nauji marijonų ži- 
diniai Žem. Kalvarijoje, Panevėžyje, Ukmergė- 
je. Įšventintas rytų apeigų vyskupu, Būčys ga- 
vo naujų uždavinių, ir 1933 metų kapituloje ma- 
riionai turėjo išsirinkti kitą generolą — kun. A. 
Cikoto. 1939 m. visuotinėje kapituloje Romoje 
jis vėl buvo išrinktas generolu. Prieš pat II Did. 
Karą rudeniop paskutini kartą vyskupas bematė 
Lietuvą. Marijonų klierikams Žem. Kalvarijoje 
davė aštuonių dienų rekolekcijas, pašventino Pa- 
nevėžyje novicijatą ir naujai pastatytą bažnyčią 
ir per Kauną grįžo Romon (1939. VIII. 25). 

Įprastu sau rūpestingumu ėjo generolo par- 
eigas beveik 12 metų, nes 1945 m. negalint su- 
kviesti visuotinės kapitulos, Vienuolių Kongre- 
gacija tas pareigas jam pratęsė nenustatytam 
laikui. Tačiau amžius diktavo savo. Stiprus ap- 
kurtimas (vyskupas galėjo šiek tiek girdėti tik 
su specialiu ausies aparatu) trukdė eiti parei- 
gas, kuriose jis visada norėjo būti labai sąžinin- 
gas, ir 1951 m. pavasarį marijonų generolas iš 
pareigų atsisakė. 1951. IX. 17 Vienuolių Kon- 
gregacija, pirma padarius anketinį apklausimą, 
paskyrė naują vadovybę ir naują vysk. Būčio 
įpėdinį — kun. V1. Mročeką. 

Būčys yra išbuvęs marijonų generolu beveik 
18 metų. Kiek daug jis yra atlikęs administra- 
cinio darbo, kiek daug rūpesčio padėjęs per pas- 
kutines tris kanoniškas vizitacijas po visus pa- 
saulio marijonų (išskyrus Lietuvą, Latviją, Len- 
kiją) namus (1931, 1940, 1946, 1949), galima bū- 
tų maždaug apčiuopti, pasiskaičius jo plačius 
pranešimus. Ypačiai senelį marijonų generolą 
prislėgė Lietuvos ir kitų provincijų likimas po 
komunistų jungu. Daug takto ir švelnaus supra- 


timo reikėdavo rodyti daugiatautėje vienuolijo- 
je (lietuviai, lenkai, gudai, latviai, amerikiečiai, 
rusai), kai naujose tautinėse valstybėse naciona- 
liniai skirtumai ėmė vaidinti svarbų vaidmenį. 
Visą laiką darbštusis vyskupas budėjo, kad būtų 
išlaikyta broliška meilė, kurioje yra vienuolijos 
stiprybė. 

Reikėtų tikrai labai atsidėjus paieškoti kito 
tokio lietuvio, kuris tiek daug būtų keliavęs. Iš- 
skyrus Aziją, jei neskaityti Ceilono, vyskupas 
buvo įkėlęs koją į visus kontinentus. Kaip nuo- 
latinis Tarpt. Eucharistiniams Kongresams Ko- 
miteto narys, jis keturis kartus dalyvavo tokiuo- 
se Kongresuose. 1928 m. jis buvo Sydnejuje ir 
atliko kelionę: Neapolis - Suezas - Ceilonas - Syd- 
nejus - Havajų salos - Los Angeles - Čikaga - New 
Yorkas - Neapolis. 1930 m. jis buvo Kongrese 
Kartagenoje (Šš. Afrikoje), 1932 — Airijos Dub- 
line. Dešimtį kartų vyskupas buvo Šš. Amerikoje. 
Du kartu iš Š. Amerikos skrido lėktuvu į Pietų 
Ameriką. Paskutinį savo skridimą lėktuvu sene- 
lis vyskupas atliko 1949 m., turėdamas jau 77 
metus: USA - Argentina - Portugalija - Roma. 
Didelė dalis tų kelionių buvo marijonų vizitaci- 
jos ar važinėjimas rytų katalikų misijų reikalais. 


8. Du dešimtmečiai Rytų Bažnyčios tarnyboje 


Gyvendamas Petrapilyje, prof. Būčys atsidė- 
jęs sekė ir gerai susipažino su stačiatikių gyve- 
nimu. Jis buvo žymių konvertitų nuodėmklausiu. 
Kaip apologetas, buvo išstudijavęs rusų religinę 
literatūrą. Kai tik jis atvyko Romon pastoviai 
gyventi (1928. V), į ji tuoj buvo atkreiptas dė- 
mesys. Veiklusis pop. Pijus XI savo planuose nuo 
1928 m. vis labiau puoselėjo mintį ruoštis Ru- 
sijos vienybei su Katalikų Bažnyčia. Anuo metu 
buvo stipriai tikima, kad Rusijos valdovai bol- 
ševikai kartą duos šiokios tokios laisvės Bažny- 
čiai. Nevengta net ir tam tikrų derybų, kuriose 
Maskvos valdovai davė suprasti, kad Rusijos ti- 
kinčiuosius galės aptarnauti tik rusai dvasi- 
ninkai. Visa tai sukėlė sąjūdį atkreipti dėmesį 
į rusus. O ir tarp rusų emigrantų vis daugiau 
atsirasdavo konvertitų, todėl ir jų dvasinė glo- 
ba negalėjo būti pamiršta. 

Šalia Rytų Bažnyčios Kongregacijos (kurios 
patarėju vysk. Būčys buvo iki mirties), pop. XI 
1930. IV. 6 įkūrė atskirą Apaštališkąją Komisiją 
Rusijos Reikalams, priklausančią tiesiogiai po- 
piežiui. Jos pirmininku tapo jėzuitas vysk. d Her- 
bigny, o Būčys buvo pritrauktas artimu bend- 
radarbiu. Planas buvo didelis ir kilnus. Juk jau 
nuo 16 amžiaus Katalikų Bažnyčioje buvo žy- 
mus skaičius unitų, kurių liturgija yra bizantiš- 
ka, bažnytiniai rūbai kitokie, mišios laikomos 
slavų kalba, Komunija dalinama duonos ir VY= 
no pavidalais. Tačiau tai grynai išorinis 
skirtumas. Unitai yra tokie pat katalikai, kurių 
galva yra popiežius. 

Sunkią sau naštą ir didelę auką prisiėmė 
drausmingas vienuolis Būčys. Jis nenorėjo tapti 
vyskupu ir sakėsi esąs, kaip vienuolis, padaręs 

įžadą vengti poaukščių ir garbingų vietų. “Tada 
d'Herbigny man atsakė, klausdamas, ar aš esu 
padaręs įžadą neklausyti popiežiaus“ (Atsim. 
207 p.). Ir taip 1930 m. liepos 6 d. Romos šv. Kle- 
menso bažnyčioje, asistuojant dviem rytų apei- 
gų (graikų ir syrų) vyskupams, Bulgarijos vys- 
kupas Kirilas Kurtevas suteikė Būčiui vyskupo 
konsekraciją. Pagal rytų paprotį, naujasis vys- 
kupas turėjo pasirinkti naują vardą. Ir taip titu- 
linis Olimpo vyskupas ėmė vadintis Petru-Pran- 
ciškum. 

Įtrauktas į naują darbą, vysk. Būčys visada 
mėgęs kurti didelius planus, bus pasiūlęs Rusi- 
jos komisijai ir Lietuvos stačiatikių atvertimo 
planą, pagal kurį arkiv. Pr. Karevičius turėjo 
būti paskirtas Lietuvos rytų apeigų arkivysku- 
pu su katedra Kaune, Igulos bažnyčioje. Senelis 
arkiv. Karevičius pakluso gautajam patvarky- 
mui ir buvo išvykęs Jugoslavijon prie Zagrebo 
mokytis rytų apeigų. Tik griežtas Lietuvos ma- 
rijonų reagavimas prieš tokius nerealius ir neį- 
vykdomus planus ark. Karevičių paliko ramy- 
bėje. 

Būtų platus klausimas nušviesti visą vysk. 
Būčio veiklą toje srityje. Vos pramokęs slaviškų 
apeigų, jis tuojau porai mėnesių buvo išsiųstas 
vizituoti įvairių rusų emigrantų kolonijų, pla- 
čiai išsimėčiusių Prancūzijoje, Belgijoje, Liuk- 
semburge, Vokietijoje, Čekoslovakijoje, Jugosla- 
vijoj. Nuoširdžiai kritiškai naujasis rytų apeigų 
vyskupas pasisako: “Naudos iš tos kelionės ne- 
buvo. Visur pasirodžiau su aukštu apaštališkojo 
vizitatoriaus titulu, bet su visai nepatenkinamu 
rytinių apeigų žinojimu, ir su menku, net men- 
kučiu, asmeniniu autoritetu. Neturėjau nė tarno 
mano valizoms nešioti. O tų valizų buvo daug: 
mitrai, pastoralui, asmeninėms reikmenims... 
Juk reikėjo zokristiją su savim vežioti.. " (At- 
sim. 208 p.). 


Toliau dėmesys buvo nukreiptas į Amerikos 
rusus. Jau 1931 m., kai vysk. Būčys ten vizitavo 
marijonus, ir kitais metais, jau Popiežiaus Komi- 
sijos Rusijai pavestas, jis vėl veikė apaštališko 
vizitatoriaus titulu. Šį kartą jis vyko organizuo- 
ti katalikų misijų tarp emigrantų rusų. Romon 
grįžęs įteikė 90 puslapių raportą (su 14 priedų). 
Atlikęs generalinę marijonų kapitulą (1933. VI. 
23), kurioje vėl būvo renkamas marijonų gene- 
rolu, bet popiežiui jo išrinkimo netvirtinus, per- 
davęs generolo parėigas kun. A. Cikotai, jis 1933 
m. spalių mėn. vėl išvyko Amerikon baigti tvar- 
kyti katalikų rusų misijos. Išbuvo jis Ameriko- 
je 7 mėnesius, bet grįžęs Romon rado žymiai pa- 
sikeitusius nusistatymus. Mat, Amerikos episko- 
patas kritiškai pažiūrėjo i vysk. Būčio ne visada 
realius planus bei užsimojimus. Amerikoje vysk. 
Būčio paveikti keli rusų dvasininkai jį tik išnau- 
dodavo ir nemanė rimtai prisijungti prie Kata- 
likų Bažnyčios. Be abejonės, kas nors apie vysk. 
Būčio veiklą Amerikoje painformuodavo ir Ro- 
mą:s/Čia buvo isitikinta, kad vysk. Būčio misija 
yra nepasisekusi. O ir pats vysk. d'Herbigny 

skaudžiai apvylė gražias popiežiaus viltis. Tada 
vysk. Būčiui davė suprasti, kad jo misija yra 
pasibaigusi ir jis galįs grįžti į savo vienuolijos 
darbo barus. Netekęs toje srityje uždavinių, 
vysk. Būčys 1934. VI. 27 grįžo Lietuvon ir čia 
pasiliko iki 1939 m. 

Atvykęs Lietuvon, vysk. Būčys ėmė dairytis, 
kas būtų galima čia padaryti Bažnyčių vienybei. 
Savo planus, kaip reiktų apaštalauti Lietuvos ru- 
sų tarpe, išdėstė Šv. Sostui ir laukė nurodymų. 
1934 m. gale, arkiv. Skvirecko kviečiamas, vysk. 
Būčys iš Marijampolės atvyko Kaunan ir Čia 
Įgulos bažnyčioje pradėjo laikyti pamaldas rytų 
apeigomis, kol Telšių vysk. Staugaitis pakvietė 
ji profesoriauti Telšių kunigų seminarijoj. Kle- 
bonų prašomas, įvairiose Žemaitijos vietose lai- 
kydavo rytų apeigomis pamaldas, sakydavo lie- 
tuviškus pamokslus, aiškindavo apeigų įvairumą. 
Stačiatikių ir sentikių grąžinimo Bažnyčion rei- 
kalu nuolat rašinėjo į “Žemaičių Prietelių“. Iš 
jo straipsnių buvo atmušamos brošiūrėlės ir da- 
linamos ypačiai ten, kur buvo stačiatikių. 

Per klebonus vyskupas surinko statistikos ir 
parašė kruopštų darbą “Rusai stačiatikiai ir sen- 
tikiai Lietuvoje“ (atsp. iš “Athenaeum" 1936, 
72 p.). Iš tos pačios veiklos ėjo ir lotyniškas 
straipsnis “Tiesos Kelyje“ (1936) apie sentikių 
krikšto galiojimą. Mat, kai kur norėta katalikais 
tampančius sentikius perkrikštyti. 

1937 m. Rytų Bažnyčios Kongregacija pasky- 
rė vysk. Būčį naujai įsteigtos misijos rusams 
Lietuvoje pirmininku. Grįžęs iš Telšių Kaunan, 
jis laikydavo Įgulos bažnyčioje pamaldas, orga- 
nizavo apologetinius pasikalbėjimus, apaštalavo 
šeimose. Vyskupas dirbo, ką galėjo, nors jo pa- 
dėjėjai, atsiųsti iš kitur, buvo silpni, kol paga- 
liau, vėl išrinktas generolu, 1939 m. grįžo Ro- 
mon. 

Čia jo veikla rytų apeigose sumažėjo. Tiesa, 
vyskupas rūpestingai auklėjo kelis jaunus ma- 
rijonus rytų apeigose. Marijonai anksčiau turė- 
jo rytų apeigų misiją Harbine. Rytų apeigų na- 
mas susikūrė ir Londone. Šie namai buvo ypa- 
tingoje vysk. Būčio globoje. Besirūpindamas, 
kad rytų apeigų kunigai neliktų be atitinkamų 
kasdieninių maldų (lotyniško brevijoriaus jie 
nekalba), vyskupas ištyrinėjo rusišką ražančių, 
vad. “čiotki". Apie tai jis parašė Rytų Bažnyčios 
Kongregacijai nuodugnią studiją (1942). Kongre- 
gacija po to įpareigojo katalikus rytų apeigų 
kunigus jį vartoti brevijoriaus vietoje. 

“Siaip mano veikla rytų apeigose Romoje su- 
telpa i tai, kad nueinu į Capella Pontificia, ru- 
siškais rūbais apsirengęs" (Atsim. 214. p.). 

"Ne šiai temai priklauso aiškinti klausimą, ko- 
dėl žymusis Pijaus XI sumanymas nesisekė. 
Įjungtas į tą naują Bažnyčios planą, vyskupas 
pakluso, dirbo atsidėjęs ir nuoširdžiai. Tas dar- 
bas tačiau, ypačiai Lietuvoje, atrodė ankstyvas, 
be pasisekimo, nerealus. Tai matė Lietuvos VYyS- 
kupai. Tai, berods, jautė aiškiai ir pats vysk. Bū- 
čys. Su vienuoliškai krikščionišku kantrumu 
vyskupas tiesiog herojiškai pakėlė jo išjungimą 


Vysk. Petro Pranciškaus Būčio 


paskutinė nuotrauka 


iš kitados tokio didelio plano. Bet skaudžių nuo- 
sėdų sielos gelmėse pasiliko iki amžiaus -pabai- 
gos. 
Įdomiai jis pasakoja, kaip jo namiškiai rea- 
gavo į jo tapimą rytų apeigų vyskupu. Teta jam 
su ašaromis pasakiusi: “Sugadino mūsų kunigė- 
lį'?. O viena jo sesuo iš viso “nenorėjo tokio ma- 
no episkopato pripažinti". Lietuviškoji šviesuo- 
menė stipriai jautė, kad vysk. Būčys, akivaizdo- 
je nenusisekusio plano, yra padaręs didelę auką. 

Beapaštalaudamas tarp svetimųjų, bevado- 
vaudamas marijonams ir, lyg tas Odisėjas, beva- 
žinėdamas po tolimus kraštus, Būčys tačiau nie- 
kad nenutolo nuo lietuviškų reikalų. 


9. Lietuviškai visuomeniškuose arimuose 


Iš namų Pašešupio vaikas jau išėjo pratrin- 
tomis akimis. Skaitė jis gotiškomis raidėmis Prū- 
sų lietuvių laikraščius. Jis dar puikiai prisime- 
na, kokį įspūdį padarė namiškiams pirmasis nu- 
meris "Aušros", kurioje ir raidės “buvo tokios 
kaip maldaknygėse“ (“Tėvynės Sargas“ 1947, 
Nr. 1, 3 p.). Tais metais (1883) jis stojo į gimna- 
ziją. O joje lietuviams iš tolo švietė P. Kriau- 
čiūno įtaka, nors Būčio lietuvių kalbos mokyto- 
ju buvo ne jis, o J. Jasiulaitis ir kiti. Vyskupas 
laikė Dr. K. Griniaus nuopelnu, kad tas “Atsi- 
minimuose ir mintyse" surado pagaliau tinka- 
mą Kriaučiūnui vietą, nors šiaip dėl tų “Atsimi- 
nimų" Būčys turėjo daug ką pasakyti ir parašė 
ilgą atitaisymų-papildymų straipsnį: “Kunigų 
lietuviškumas ir bedievybė Lietuvoje“ ('“Tėv. 
Sargas", 1949, Nr. 1 (5), 22-45 p.). Beatitaisinė- 
damas tačiau vyskupas vėl pats kai kur suklydo. 
Tai davė pagrindo prof. Vacl. Biržiškai atsiųsti 
jam keliolikos puslapių laišką papildymų-patai- 
sų. Tas pastabas senelis labai dėmesingai ir pa- 
garbiai priėmė. BA 

Seminarijoje Būčys greitai pasireiškė akty- 
viu lietuviu. Isijungė jis į esamą kuopelę. Pats 
mokėsi ir vėliau kitus mokė jablonskinės "stat- 


rašos". Organizavo slaptą lietuvišką bibliotekė- 
lę ir buvo jos vedėju. Tą savo veikimą geroka 
dalimi jis yra aprašęs savo jaunų dienų prisimi- 
nimuose (“Tėvynės Sargas", 1947, Nr. 1, 2-7 p.). 
£ 1893 m. vasarą Šilgalių klierikas buvo vienas 
iš iniciatorių naujam laikraščiui organizuoti. 


Seiniškiams, t. y. suvalkiečiams “ Apžvalgos" 
gramatika (jos kalba) atrodžiusi “lyg supelėju- 
si" (ten pat, 3 p.). Petrapilio Akademijos Du- 
binskas, nuo Seinų klierikų Būčys susitiko tada 
Vilniuje ir Kauno klierikus. Šitaip trijų Lietuvos 
seminarijų atstovai tarėsi naujo katalikiško laik- 
raščio leidimo reikalu. Bet sumanymas tebuvo 
įgyvendintas tik už poros metų, kai vienas Kau- 
no seminariją baigusių kunigų įsikūrė arti sie- 
nos ((J. Tumas). Taip gimė “Tėvynės Sargas". 

Mokėdamas vykusiai maskuotis prieš virši- 
ninkus, Būčys išvengė Miluko likimo. Jis nebu- 
vo pašalintas už lietuvybę, nors tas pavojus iš- 
kilo prieš pat pabaigą (“Tėv. Sargas", 1949, Nr. 
1, 35 p.). Akademijoje, tiesa, jis išgyveno žan- 
darų kratą (ji buvo visoje Akademijoje) ir tar- 
dymą už lietuviškus reikalus, tačiau nuo rusų 
nukentėti jam niekada neteko, nors Suvalkijos 
pabaisa Vonsiackis darė “vizitą"" jam tėviškėje. 

Studentaudamas jis įsijungė į 30-ties lietuvių 
būrelį, kurie buvo įsipareigoję bendradarbiauti 
“Tėvynės Sarge". Friburge Būčys dalyvavo lie- 
tuvių draugijoje “Rūtoje". Prof. J. Totoraitis tą 
jo veiklą smulkiai atžymi (“Tiesos Kelias", 1927, 
18-20 p.). Friburgo universitete, žinoma, buvo ir 
lenkų organizacija, kuri rengė šventes, susirin- 
kimus ir kviesdavo lietuvius. Lenkai lietuvių se- 
paratizmu buvo nepatenkinti. Per kun. Skirmun- 
tą iskųsti Seinų vyskupui Baranauskui, Būčio 
vardu jie gavo įspėjimą raštu—laikytis išvien su 
lenkais (Atsim. 139 p.). 

Veikliu kovotoju už lietuvybę, tokiu pirmuo- 
ju ledlaužiu, kaip Tumas ar Jakštas, Būčys ne- 
turėjo progos būti. Neturėjo jis tuo klausimu nė 
tokios aiškios programos, kaip aniedu. Tad jakš- 

tiško turinio knygutės kaip “Glos Litwinow“ (į 
lenkus) Būčys niekada nerašė. Jis tai nedarė ne 
dėl to, kad būtų didžiųjų lietuvybės pijonierių 
mintims nepritaręs. Būdamas labai švelnaus bū- 
do (Švelnabūčio anūkas!), jis visada stengėsi su- 
gyventi su įvairių tautybių žmonėmis. Be to, ne- 
buvo linkęs veltis į tautiškai-politinius ginčus. 
Iš kitos pusės, daugybė visokių jo pareigų taip 
ji buvo absorbavę (žiūr. “Tiesos Kelias", 1927, 
20 p.), kad Būčys pristigdavo laiko. Jeigu Tu- 
mas visą savo gyvenimą, šalia altoriaus, atsidėjo 
tik lietuviškajai veiklai, tai Būčys, profesoriau- 
damas Akademijoje, ir vėliau, vis išeidavo veikti 
plačiau: jis kapelionaudavo, apaštalaudavo 
ir tarp lenkų, ir tarp rusų, aiškindavo priekaiš- 
tus, tarp. slaptų, katalikais virtusių, rusų dėsty- 
davo tikėjimo.klausimus, su savo paskaitomis pa- 
tekdavo ir į mokslines draugijas (“Tiesos Kelias" 
1927, 20 p.). Savo veikimą nelietuviškoje visuo- 
menėje jis paveldėjo iš kun. J. Pranaičio. Tokios 
pat rūšies darbą dirbo jis ir tarp lietuvių, ir bū- 
davo jų organizacijų aktyvus narys: 1902 m. jis 
įsirašė į “Labdaringąją Lietuvių ir Žemaičių 
Draugiją". Tapo jis nariu ir “Lietuvių Savišal- 
pos Draugijos". 


“Prel. A. Dambaruskas daug kartų mane ba- 
re, kad nieko nerašau lietuvių spaudai. O aš ne- 
begalėjau“. (Atsim. 180 p.). Tačiau iš tiesų prof. 
Būčys rašinėjo. Štai jis daug sielojosi ir rašė 
tada apie ką tik mirusį prof. K. Jaunių, kurio 
gyvenimą iš arti sekė (“ Draugija" 1908, Nr. 16, 
60 p.; “Viltis? 1908, Nr. 57; “Šaltinis"? 1908, Nr. 
LU Vadovas: 1809“ 7 LV „Nr 15)+-Bė" kitko: 
Būčys rūpinosi ir jauno kalbininko K. Būgos šel- 
pimu. 


Lyginant vysk. Būčio veikimą lietuvybės sri- 
tyje su kitais jo amžininkais, reikia nepamiršti 
vienos svarbios aplinkybės. Užbaigęs trumpą vi- 
karavimą Slavikuose ir 4 mėnesius profesoria- 
vęs Seinuose, jis beveik 40 metų vis leido 
svetur. Lietuvoje jis buvo tik 1922-28 ir 
1934-39 m. Ir jeigu suskaityti jo beveik 80 metų 
amžiaus (trūko tik 300 dienų iki jubiliejaus!) 
visus išgyventus metus, tai nuo išvykimo į Fri- 
burgą (1899), trys ketvirtadaliai laiko vis buvo 
praleisti ne tėvynėje. Tokiu būdu jis nors ir ne- 
tapo pirmojo plano lietuvybės veikėju, betgi vi- 
sada išliko Lietuvos “ambasadorium"', jos atsto- 
vu kituose kraštuose. Jei mes jį lygintume su 
vysk. Pr. Karevičium, tai vysk. Būčys galėjo 
šiam pavydėti lietuviškosios romantikos. Štai 
Žemaičių vyskupas grąžina lietuvių kalbai teises 
savo vyskupijoje (nuo 1914 m.). I Did. Karo me- 
tu Lietuvos Tarybos reikalu jis aplanko vokiečių 
politikus Erzbergerį, grafą Hertlingą, karo va- 
dus Hindenburgą ir Liudendorfą (žiūr. “Naujoji 
Romuva" 1931, Nr. 45-46; “Tiesos Kelias" 1931, 
690 p.). Aktyviai dalyvauja jis kuriantis Lietu- 
vai, saikdina pirmuosius pulkus, prisideda prie 
Steigiamojo Seimo atidarymo, šventina naujai 
įkurtą Karo Mokyklą ir t.t. Tuo pat metu prof. 

Būčiui tenka redaguoti “ Draugas", vesti pole- 
mika su kairiąja spauda. 

Kur tik jis tačiau prie lietuviško darbo ga- 
lėdavo pritapti, jam būdavo uolus ir ištikimas. 
Nuo Petrapilio lietuvių visuomenės išrinktas į 
Did. Vilniaus Seimą (1905. XII), jis pateko į pre- 
zidiumą, ir taip atstovavo krikščionims demo- 
kratams, prie kurių programos sudarymo buvo 
gana aktyviai prisidėjęs. Programos projektas 
buvo paskelbtas “Draugijoje? (1907, Nr. 1, 68- 
80 p.). Pirmininkauti Did. Vilniaus Seime Bū- 
čiui neteko nė viename posėdyje, nes kiti uoliai 
veržėsi į vadovavimą. Jis tik prisidėjo prie re- 
zoliucijų sušvelninimo. Rašydamas savo atsimi- 
nimus apie tą Seimą “Tėvynės Sarge" (1948, Nr. 
4, 255 p.), Būčys, be kitko, pasakoja, kaip kun. 
Stakelė jam iš salės sušukęs: “... lenkams par- 
sidavęs!'" 

Prof. Būčio kelionė iš Rusijos Amerikon 
(1916) buvo numatyta panaudoti ir lietuviškiems 
reikalams. Martynas Yčas planavo kelionės tiks- 
lus. Iš Liet. Centrinio Komiteto gavo jis 70,000 
rublių tam reikalui, ir per Skandinaviją-Angli- 
ja-Prancūziją Būčys pasileido Romon. Nenorėda- 
mas tiek daug pinigų imti su savim, pasiuntė 
juos į Banco d'Italia. Bet Romoje jų nesisekė at- 
gauti, matyt, dėl rusų atstovybės Romoje inter- 
vencijos (Atsim. 195 p.). Dėl priešingų monsin- 
joro Skirmunto žygių, nepasisekė profesoriui iš- 
gauti iš popiežiaus leidimo atskirai Lietuvių Die- 
nai. Tai paskui išgavo veiklus prel. Olšauskas. 
Kun. Dr. V. Bartuška, kuris ironizuodamas pa- 
mini Būčio pastangas, negailestingai prideda: “Ir 
prof. Būčys, anot iduoto Šv. Tėvui pral. Olšaus- 
ko rašto žodžių, “verkdamas apleido Romą", sa- 
vo misijos neatlikęs nei Ryme, nei Tautos Tary- 
boje“ (Liet. nepriklausomybės kryžiaus keliais, 
104 p.). 

Vyskupas gyvenime nuo lenkų patyrė daug 
nuoskaudų. Tikybų Departamentui Petrapilyje 
vieno aukščiau norinčio pakilti lenkų profeso- 
riaus jis, tada einąs rektoriaus pareigas, buvo 
skundžiamas, kad rusų kalbos rašto egzaminas 
Akademijoje daromas su “falšu". Net iki. Romos 
nuskambėjo reikalas, kai jis vizituojančiam Aka- 
demiją rusų archirėjui pabučiavo ranką( rusų 
stačiatikių dvasiškijos šventimai yra tikri). Ne- 
trūko šmeižtų ir grynai asmeniškos rūšies. Len- 
kai vyskupai nepasiūlė jo, lietuvio, į rektorius. 
Tačiau Būčys tokias skriaudas vienuoliškai kant- 
riai nešdavo. Santykiuose su lenkais jis visada 
reikšdavo nuosaikią pažiūrą, nors ir jis, pav., 
aštrų konfliktą dėl Vilniaus taip pat pergyveno 
kaip skriaudą (“Židinys", 1934, Nr. 7, 8 p.). 
Rusiškai lenkiškose mokyklose auklėtas, girdė- 
jęs dar Friburge vysk. Baranausko pabarimus, 
jis paklusdavo autoritetingiems aukštų dignito- 
rių nusistatymams. Tad, nėspręsdamas lietuvių 
lenkų santykių iš esmės, jis buvo gero su jais su- 
gyvenimo šalininkas. Būdamas ilgametis marijo- 
nų generolas, ypačiai turėjo rodytis objektyvus. 


Tas uolumas būti teisingu ir bešališku, berods, 
išvirsdavo kartais į artimesnį kaimynų globoji- 
mą. Tokiais atvejais rasti vidurio kelią būdavo 
nelengva. Gyvenant skirtingų tautų vienuoliams 
po vienu stogu, prisieidavo generolui dalyvauti 
įvairių tautų marijonų tautinėse šventėse, iškil- 
mių progomis pasveikinti. Generolas juk buvo 
galva mišrios vienuolijos. Reikėdavo, pav., vizi- 
tuoti ir lenkų vienuolynus. Šitaip jame atsirado 
labai gerbtina dorybė — plataus masto toleran- 
cija kitų tautų atžvilgiu. Jis, pav., užjautė ir gu- 
dų tautinėms aspiracijoms. 

„„ Jeigu vysk. Būčiui ir neteko, kaip Karevi- 
čiui, dalyvauti prie naujai atsistatančios Lietu- 
vos lopšio tėvynėje, tai jis buvo joje labai akty- 
vus, kada buvo organizuojamas aukštasis moks- 
las. 1922-28 Lietuvoje jis paliko tas pats uolus 
visuomenininkas, kokį aptinkame Seinuose, Fri- 
burge, Petrapilyje, Amerikoje. Organizavo jis K. 
V. C., laikė paskaitas, rašė straipsnius. Keletą 
metų nebuvęs, grįžo jis vėl į savo kraštą 1934 
m., pagaliau atitrūkęs nuo Lietuvai svetimesnių 
ir tolimesnių reikalų. Tuoj panorėjo jis savo tau- 
toje sučiupti kultūrinio moralinio gyvenimo pul- 
są. Labai sielodamasis Lietuvos doroviniu liki- 
mu, per “Mūsų Laikraštį" paleido “moralinę an- 
ketą". Iš jos vėliau sėmėsi sau medžiagos. Ta te- 
ma kalbėjo “Pastoracijos kursuose" ir ja rašė 
(“Tiesos Kelias" 1934, 557 p.). 

Iki pat paskučiausių dienų jis sielojosi Lietu- 
vos reikalais. Visada buvo autoritetingas moky- 
tojas, kurio gilus žodis iki pat jo paskutinių va- 
landų pagarbiai būdavo išklausomas pas jį apsi- 
lankiusių lietuvių. Ir kaip širdin smigo jo įspū- 
dingas pamokslas, pasakytas pernai Romos lietu- 
viams per Tautos šventę (IX. 8). O to pamokslo 
pagrindinė mintis buvo paimta iš giesmės “Die- 
vas mūsų prieglauda ir stiprybė", kurią per jo 
laikomas mišias turėjo lietuviai giedoti. “Mums 
likosi tik vienintelė prieglauda ir stiprybė — 
Dievas". 


10. Charakteristika ir paskutinės dienos 


Pagarba didžiajam velioniui sukelia abejo- 
nių, ar iš viso, dar neturint laiko perspektyvos, 
galima drįsti čia charakterizuoti jo gyvenimą. 
Tačiau ji tikrai nesumažės, jei kuriam nors iš 
skaitytojų ir pasirodytų, kad šitą skyrelį be rei- 
kalo rašėme. 

Iš to, kas buvo pasakyta, jau yra išryškėju- 
sios kai kurios vyskupo būdo ypatybės: darbštu- 
mas, rūpestingumas, tolerancija, atsidėjimas pa- 
siimtam darbui. Tai buvo tikėjimo gynėjas, apo- 
logetas visa širdimi, jakštiškai dovydaitiško ti- 
po enciklopedistas. Tosios kartos jis buvo pasku- 
tinis mohikanas. Nesiekė Būčys tapti anokiu už- 
sidariusiu teologų mokslininku, išsirausiusiu gi- 
lų specialybės šulinį, kuriame lemta vienam 
trokšti. Gyvenimas mėtė jį į visokius vandenis, 
ir jis plaukė, kaip tik sugebėdamas, pradedant 
vikaru, profesorium, redaktorium, baigiant vys- 
kupu ir vienuolių generolu. Dievo duotosios pri- 
gimtosios dovanos: gilus protas, puiki atmintis, 


gera sveikata padarė iš jo produktingą moksli- 
ninką. Gilus tikėjimas, pamaldumas, vienuoliš- 
kas nuolankumas ir paprastumas iškėlė jį iki 
Apaštalų įpėdinio — vyskupo. Žmogaus meilė, 
mandagumas išugdė plataus masto tolerantą. O 
Zanavykų žemė davė tikrą savo sūnų su visais 
ano krašto savumais: patriotiškumu, užsispyri- 
mu, ištverme ir savo vertės pajautimu. 

Iš arti eilę metų sekęs jo gyvenimą, kun. Dr. 
J. Vaišnora, M.I.C., gražiai pažymi: “Iškilęs Baž- 
nyčios hierarchijoj į vyskupo laipsnį, savo vie- 
nuolijoj į vyr. vadovus, savo tautoj į garbingo 
patriarcho amžių, jis vis dėlto nenutrūko nuo 
kasdieninio gyvenimo. Jis sekė spaudą ir pui- 
kiai orientavosi bėgamuosiuose gyvenimo klau- 
simuose, darė teisingas, kartais gana toli numa- 
tančias išvadas, nusakė ateities galimybes". (“Ai- 
dai?', 1949, Nr. 25, 151 p.). 

Jei tačiau žodžio ir rašto tarnyboje Būčys 
buvo vienas iš pačių didžiausių lietuvių, tai vis 
tik jo kontaktai su realiu gyvenimu buvo ma- 
žiau sėkmingi. Prisiimtas pareigas jis nešdavo su 
dideliu atsakomybės pajautimu, tačiau kai rei- 
kėdavo keisti taktika, ar veikimo būdas, jis to 
riepadarydavo ir tol kankindavosi, kol galutinai 
įsitikindavo, kad jau toliau eiti nebegalima. Dėl 
savo gero būdo jis buvo linkęs iš karto ir kiek- 
vieną kitą laikyti geru, greitai pasitikėti sveti- 
mu, nepažįstamu žmogumi. Iš to einąs žmonių 
nepažinimas ir nemokėjimas pasirinkti tinkamų 
bendradarbių darė jam sunkenybių visą gyveni- 
mą. Ypač tai skaudžiai atsiliepė, kai jis organi- 
zavo rytų katalikų misijas Amerikoje tarp rusų 
emigrantų, ar kai apaštalavo Lietuvoje po 1934 
m. Žmonės išnaudodavo jo gerumą, ir tie, ku- 
riais jis bandydavo remtis, skaudžiai jį apvilda- 
vo. 

Teorijoje jis turėjo daug ir gražių planų. 
Kontaktai su realybe tačiau dažnai juos nublan- 
kindavo. Iš čia suprantama, kodėl Būčiui nesi- 
sekdavo administraciniai reikalai. Tai krito jau 
į akis tada, kai jis išėjo Akademijoje į prorekto- 
rius. Studentai sakydavo: “Professor fein, Admi- 
nistrator kein'". Prof. B. Čėsnys savo atsimini- 
muose pasakoja, kad iš dėstytojams natūraliai 
pasitaikančių nesusipratimų su savo auditorija 
jis “darydavo per toli einančias išvadas ir kelda- 
vo net savo dimisijos klausimą" (“Tiesos Kelias", 
19274:257p:): 

Daugelyje dalykų nesimatė realaus gyvenimo 
įžvelgimo. Tai galima aiškinti jo dideliu teoreti- 
niu išsilavinimu, atitrauktu  deduktyviu 
gyvenimo klausimų svarstymu. Nežiūrėdamas, 
kokios yra faktinos gyvenimo aplinkybės, jis tik 
iš principų deduktyviu būdu nusileisdavo į gy- 
venimo praktiką. Šitaip klausimus statant, daž- 
nai, praktiškame reikalų sprendime, jis pats 
kankindavosi ir kankindavo kitus.  Jausdamas 
savo gilų intelektą ir gausų žinojimą, Būčys daž- 
nai užsispirdavo savo profesoriškai moksliškuo- 
se mintijimuose ir, kai kiti pareikšdavo kitokių 
pažiūrų, reikalaudavo gilių motyvų-argumentų, 
kurie nusvertų jo turimuosius. Tai kilo ne iš blo- 


15 


gos valios, bet iš švento įsitikinimo. O apologe- 
tikos profesoriaus bet kuo nejįtikinsi. Įsitikinęs, 
jog jo pusėje yra tiesa, kai pajusdavo, kad kiti 
turi kitokią nuomonę, imdavo manyti, kad tie 
kiti yra ne jo argumentų, bet jo asmens priešai. 
Ypačiai į senatvę, vis labiau atitrūkdamas nuo 
gyvenimo tikrovės, jei kas bandydavo kalbėti 
prieš jo argumentaciją, arba, nušviesti klausimą 
iš kitos pusės, senelis paimdavo tai į širdį many- 
damas, kad kalbama prieš jį. Tokių kompleksų, 
kad esama prieš jį visur nusistatymo, pasitaiky- 
davo dažnai. Kai kartą per klaidą neįspėtas, Ve- 
lykų sekmadienį nuvykęs kalbėti per Vatikano 
radiją, rado dėl šventės radijofoną uždarytą, bu- 
vo nesugriaunamai įsitikinęs, kad Vatikano ra- 
dijo vadovybė yra prieš jį nusistačiusi. Jis buvo 
isikalęs, kad kai kieno sutrukdytas jo planuotas 
pasiaukojimas Švč. Marijos širdžiai (1939) užne- 
še tėvynės didžiąsias nelaimes. 

Tai vis smulkūs dalykėliai iš kasdieninės pil- 
kumos, kurie tačiau netemdo šviesios asmeny- 
bės. Juk iš kitos pusės kiekvienam imponuodavo, 
kaip tas dvasios aristokratas ir taurus džentel- 
menas santykiaudavo su žmogum, su svečiu. Sve- 
čią jis tuojau užkariaudavo. Kas tik į jį turėda- 
vo reikalo, visada maloniai priimdavo. Nesvar- 
bu, ar jis pats užimtas, ar ne, bet viską dėdavo 
i šalį, ir dažną lankytoją vaišindavo kava. Jeigu 
kas jam padarė vizitą, tai — tikras dalykas — 
bus tuoj revizituotas. Romos geležinkelio stoty- 
je vyskupas nuolat labai rūpestingai pasitikdavo 
ir išlydėdavo ne tik daug jaunesnius už save dig- 
nitorius, bet ir šiaip kunigus, Amerikos lietu- 
vius, draugus. 


Tiesa, velionis nuo seno buvo pratęs gerbti ti- 
tuluotus ir valdžios žmones daugiau, negu jo 
postas ir amžius to reikalaudavo. Kartais toji tei- 
kiama pagarba iš šono atrodydavo jau lyg patai- 
kavimas, kai, pav., koks “ekscelencijos''" ar kitas 
aukštas titulas iš jo lūpų nukrisdavo ir tiems, 
kuriems jis nepriklausė. Tai gal plaukė iš jo no- 
ro labiau pagerbti tą žmogų, kuris turi iš aukš- 
čiau autoritetingą pavedimą. 


Išėjo Būčys į šviesius vyrus iš paprasto kai- 
mo berniuko, kuris vasaromis karves ganydavo, 
žiemomis ant Šešupės ledo su vaikais iš Prūsų 
lupdavosi, kuris ir spragilą kilnojo, ir dalgę pus- 
te... Nuoširdžiai prisipažino jis turėjęs įvairių 
ydų, kurios net mokslui trukdė. Kiekvienam vė- 
liau turėjo tačiau nepaprastai imponuoti, kaip 
šitas vaikinas išsiauklėjo, kaip jis susitvarkė; ir 
kūnas jam taip pakluso, kad tas aštuntą dešimtį 
bebaigiąs senelis koplyčioje klūpodavo kaip žva- 
kė, keldavosi prieš 5 val. ryto, o po pietų nieka- 
da nepriguldavo, nors tai Italijoje laikoma būti- 
na. Savo gyvenime labai kuklus ir santūrus, se- 
matvėje neragaująs nė lašelio vyno, ir savo kam- 
baryje visus apyvokos ir rašomojo stalo daikte- 
lius turėjo kuo paprasčiausius. Jis tenkinosi kuo 
mažiausiu, buvo iki smulkmeniškumo pavyzdin- 
gas ir neturtingas vienuolis. Likosi jame tiktai 
zanavykiškai žemaitiško užsispyrimo, kitais ne- 

pasitikėjimo. Dėl to mėgdavo sprendimus dary- 
ti vienas, už pasekmes atsakomybę pasiimdamas 
sau. 

Šviesus yra vyskupo bruožas, kai jis, nors 
1945 m. paskirtas marijonų generolu netermi- 
nuotam laikui, 1951 m. pavasarį pats atsisakė iš 
pareigų. Jis jautė didėjantį kurtumą, stiprėjan- 
čią senatvę, vis didesnę negalę. Būčys pavedė 
Vienuolių Kongregacijai išspręsti naujos vado- 
vybės sudarymą. O ši anketiniu būdu (nešaukus 
visuotinės kapituls) pravedė balsavimus ir ši- 
taip paskyrė marijonų viennuolijos generolą bei 
jo tarybą. 

Taip jau yra: kai žmogus, ilgus metus kurio- 
se nors pareigose buvęs, iš jų pasitraukia, tai jis 
greit traukiasi ir iš gyvenimo. Valios ir didelė 
jėgų įtampa iki aukščiausio laipsnio palaikė vysk. 
Būčio sveikatą. Tad iš pareigų atsisakius, savai- 
me turėjo ateiti krizė, nes organizmas jau buvo 
išsisemęs, susidevėjęs. Kai patyrė, kad jau yra 
paskirtas naujas įpėdinis, senelis vyskupas ga- 
lėjo pasakyti Simeono žodžiais: “Dabar atleisi, 
Viešpatie, savo tarną“. Rugsėjo 19 d. vakarą su- 
negalavo. Iš karto manyta, kad tai yra papras- 
tas nuovargis, kuris jau kai kada pasikartodavo, 
ir vyskupas turėjo kokią dieną praleisti lovoje. 
Rugsėjo 28 d. ryte atėjęs koplyčion laikyti mi- 
šių, apalpo. Atgavęs sąmonę, priemė Vijatiką ir 
Paskutinį Patepimą. Pakviestas gydytojas kons- 
tatavo stiprios sklerozės pasėkoje prasidedantį 
kraujo išsiliejimą smegenyse. Sukviestas gydy- 
tojų konsilijumas konstatavo tą patį. Lovoje gu- 
lėdamas, pagal Vienuolių Kongregacijos patvar- 
kymą, perskaitė naujos vadovybės paskyrimo 
dekretą ir prisaikdino jos narius. Popiežius, pa- 
informuotas apie vyskupo ligą, atsiuntė telegra- 
ma specialų apaštališkąjį palaiminimą. Tai li- 
gonį labai sujaudino, ir jis vis rūpinosi, kaip čia 
tinkamai popiežiui padėkojus už tokią malonę 
ir prielankumą. Nors po poros savaičių rūpestin- 
gos priežiūros ir vaistų vartojimo velionis kiek 
atsigavo, vėl pradėjo vaikščioti, laikyti mišias, 
tačiau buvo matyti, kad jau nebegrįš į tai, kuo 
yra buvęs. Gydytojas įspėjo, kad katastrofa ga- 
li ateiti labai netikėtai. 


davinėjo įpėdiniui raštus ir pareigas. Spalių 24 
ali Jausdamasis pakankamai stiprus, pirmą kar- 
tą ligoje išėjo iš namų ir automobiliu nuvyko į 
Rytų Bažnyčios Kongregaciją pristatyti naują 
generolą lr gauti leidimą laikyti mišias lotynų 
apeigomis. Mat, rytų apeigų mišios yra visuomet 
giedotos ir ilgesnės. Vyskupas džiaugėsi, kad tą 
leidimą gavo, ir vakare su savo pusbroliu kun. 
Povilaičiu juokavo, kad bent gyvenimo pabaigai 
pagaliau vėl virs “kataliku".: Kun. Povilaitis 
juokais siūlė nusikirpti barzdą ir padėti po stiklu 
muziejuje. 

) „Spalių 25 d. rytą įvyko naujas kraujo išsi- 
liejimas smegenyse. Pusiau šeštą valandą prasi- 


BABA as 
MALGESRIK VIS T 


Gražiausia juk, kai ima temt iš Ičto. 
O meilė, kiek tik jos danguj sudėta, 
Slepias balzganoj šviesoj, 

Visą žemę 

Ir mus supančioj. 


Visur jautrumas. Rankos viską šildė, 

Tolius krantus pats Viešpats išdildė. 

Arti taip viskas, toli taip viskas — neužmatai. 
Viskas, viskas 

Žmogui čia paskolyta tiktai. 


Dar vienas mano, greit atims man 
Netrukus aš visai neteksiu visko: 
Ir medžių, žemės ir dangaus. 
Vienas vienas aš keliausiu, 
Nepalikęs pėdsakų žmogaus. 


viską, 


11 OLR-S O 


Tik tu, krūtine, man telikai, 
Tik tu kentėt gali, 

Pajust skausmo gylį 

Ir niekad nesiskysti. 

Pavirto dulkėm lūpos mano, 
šaly nežinomoj trūniję. 
Pavirto dulkėm gerklė jau mano, 
Kančioj nebegali ji šaukti. 
Skeveldrom suskaldyti 
Kaulai mano, 

Su žvirgždais kely sumaišyti, 
Praeivio kojom sumindžiot. 


Nekyla mano jau ranka 
Pagauti džiaugsmo tuščio, 
Pasveikint dieną saulės, 
Laimėjimo paimt vainiko. 


dėjo agonija. Gydytojas jau nieko negalėjo pa- 
dėti. Senelis liko suparaližiuotas, be sąmonės. 
Prieš mirtį, kuri atėjo 14 val. 15 min., dar kar- 
tą buvo gautas iš Vatikano popiežiaus palaimini- 
mas. Taip užgeso tas uolusis Kristaus kareivis, 
didysis Jo mokslo skydas lietuvių tautoje, tik- 
rasis dvasios karys, šiaipjau vienuolis marijo- 
nas. Jo žemiškieji palaikai, kuriuos jis taip norė- 
jo parvežti į Lietuvą, ilsisi Romos Verano kapi- 
mėse. 

Bibliografija: Liet. Enciklop. IV, 892-96 (ten 
nurodyta ir kita literatūra). J. Tumo, J. Totorai- 
čio, B. Čėsnio str. “Tiesos Kelyje" 1927, Nr. 1, 


„ Nekyla mano jau kakta 

' Mintim, kaip vyrui dera 
Sutikt likimo. 
Nesiveria jau mano akys, 
Nežvelgia pasaulin aiškiai, 
Neranda vienumoj ramybės. 


Tik tu, krūtine, man telikai. 
Vien skausmui tik sužalota 
Kalėja mano čia dvasia. 

Tik tu, krūtine mano — 
Gyvenimo tu paukščio lizdas — 
Dar vis tebevirpi, 

Nors paukštis jau seniai 

Sparnus pakėlė savo. 

Tik tu, krūtine, mano, 

Tu skausmo gylis, nepaliesta likai. 


* * 


Atėjo laiškas man apie vasarojaus laukus, 
Serbentų krūmus, vyšnynus mūs. 

Atėjo laiškas iš mano motinos senos, 
Rašytas drebančia ranka jos. 


žodin prie žodžio liūliavo pievos dobilų, 
Rugiai pribrendę, lysvės gėlių 

Ir Jis, kurs klosto likimą mūs 

Iš metų į metus. 


Sodybos šildėsi saulės kaitroj, 
Saugioj mūs Viešpaties globoj, 
O žemės taikai iš aukštai 

Skambėjo žvangantys varpai. 


Sode kvepėjo takų ūksmė, 
Levendros, vakaro šventa 
Sekmadienio rimtis šviesi, 
Kai ji man rašė laišką šį. 


giesmė, 


Dienom, naktim skubėjo laiškas šis, 

Vien tik kad aš — tas tolimas svetys — 
Galėčiau sužinot nūnai, 

Kas pasilieka amžinal. 


Iš švedų kalbos išvertė JUOZAS LINGIS 


1-26 p. Bishop Peter Francis Bucys 1934. J. Vaiš- 
nora — Ecce Sacerdos Magnus, “Aidai" 1949, 
Nr. 25, 149-151. J. Stakauskas — Lietuvių kal- 
bos kelias į Seinų seminariją, “Tiesos Kelias" 
1938, F. B(artkjus — J. E. vysk. P. Būčys, “Tė- 
vynės Sargas" t. II, Nr. 2-3, 86-94 p. Paties vysk. 
Būčio spausdinti atsiminimai “Tėvynės Sarge'— 
1) 1947, Nr. 1, 2-7 p. 2) 1948, Nr. 4, 254-257 p. 
3) 1949, Nr. (5), 22-45 p. Nespausdinti jo atsi- 
minimai (I. Ivinskio surašyti) 262 psl. in 47 (ma- 
šinėle. 


Roma, 1951 m. lapkričio 6 d. 

LIETUVOS VALIUTA AMŽIŲ BEGYJE 


JONAS KARYS-KARECKAS 


PIRMOJI EPOCHA!') 


Laisvos ir savarankios Lietuvos pinigai iki 
Vytauto Didžiojo mirties 


Iškasenos ir senovės raštai mums byloja, 
kad Lietuva savų pinigų (šių laikų prasme) te- 
pasigamino pirmą kartą tik XIV amž. pabaigo- 
je. Iki tol pinigų vietoje mūsų prabočiai vartojo 
gintarą, brangius kailius, sidabro gabalus bei 
štangeles ir, spėjama, kitokius patvaresnius daik- 
tus. Tačiau svarbiausiomis mokamosiomis prie- 
monėmis viešuose prekybos centruose buvo sve- 
timų kraštų metaliniai pinigai, ėję lietuvių ap- 
gyventose žemėse nuo neatmenamų laikų. Iška- 
senose randama: graikų, arabų, romėnų, Bizan- 
tijos ir kitų šalių monetų. Bet ypatingą vaidme- 
nį istoriškosios Lietuvos valiutos vystymosi ei- 
goje suvaidino čekiški grašiai (vėliau gavę Pra- 
gos grašių vardą), užplūdę mūsų kraštą nuo pat 
XIV amž. pradžios. 


Čekiškas PRAGOS grašis 
(Vaclovo II) 


Svetimų pinigų atsiradimo Lietuvoje prie- 
žastis glūdi prekyboje. Mūsų žvėrių kailiai, gin- 
taras, vaškas ir medus anais laikais visur turė- 
jo didelį pasisekimą. Už tas prekes gauta sveti- 
ma valiuta pasilikdavo daugiausia mūsų krašte; 
ypač ta dalis, kuri iš pirklių pereidavo savon 
rinkon ir pasiskirstydavo tarp žmonių. 

Apie kailinius ir kitokius primityviškus “'pi- 
nigus'“ ir sidabro štangeles čia nekalbėsime. Te- 
išsiaiškinsime tik tas sąvokas, kurios iš tų “pini- 
gų" kilo ir ilgiems laikams pasiliko, ir su kurio- 
mis šiame rašinyje reikės susidurti. Tos sąvokos 
yra GRYVINĖ, RUBLIS ir KAPA. 

Turtingi Maskvos bajorai bei didikai mėg- 
davo dėvėti iš brangių kailių susiūdintas api- 
kakles, vadintas “gryvomis" (karčiais). Gryvos 
dėvėjimo būdas ir pats to daikto vardas persi- 
metė Lietuvon. Ilgainiui tas vardas pritapo ir 


1) Autorius senosios Lietuvos valiutą yra nagrinėjęs 
“Naujojoj Romuvoj" 

sidabriniam kaklo papuošalui, imtam vadinti 
“gryvine". Šis kaklo papuošalas, darytas maž- 
daug pastovaus svorio, reikale ėjo pinigų žunk- 
cijas. Taigi populiari lietuvių tarpe gryvinė (vė- 
lesniais laikais rusiška 10 kapeikų moneta Rusi- 
jos okupacijos metu) bus atkeliavusi pas lietu- 
vius iš rusiškųjų žemių. Rublis, kuris pas lietu- 
vius kadaise buvo lygiai gerai prigijęs, yra taip 
pat rusų padarinys (turint galvoj lietuvių san- 
tykius su rusiškais kraštais, tokia įtaka stebėtis 
netenka). Žodį rublis etimologiškai aiškinant, ten- 
ka kreiptis į rusų žodį “rubis'— kapoti. Tai buvo 
piniginis vienetas, nulietas iš tam tikro svorio si- 
dabro. Ši pinigą smulkinant, reikėdavo kapoti (ru- 
bit) į šmotus. Be to, mėginant sidabro grynumą 
taip pat reikėdavo įkirsti kokiu kietu daiktu į šo- 
ną. Tokio mėginimo pėdsakų iškastuose rubliuose 
(kaip ir lietuviškose sidabr. lazdelėse) apsčiai 
randama. Trečia sąvoka, kapa, jau lietuviškas pa- 
daras, kilęs iš žodžio “ kapoti". Kapa pirmiausia 
reiškė tą patį rublį —sidabrinę atitinkamo svorio 
lazdelę. Vėliau kapa įgavo prasmę kaip tam tik- 
ras sudėtinis iš šešiasdešimt dalių vienetas. (Dar 
ir šianiden lietuviai rugiapjūtės metu pėdus skai- 
čiuoja kapomis, t. y. po šešiasdešimt). 

Visos trys sąvokos — gryvinė, rublis ir ka- 
pa — galiausiai susibėgo į vieną, tik trejopa pras- 
me, būtent: gryvinė reiškė tam tikrą svorį (apie 
191 g), rublis — jau sidabrinę to pat svorio, daž- 
nai taisyklingai nulietą, štangelę (mūsų istorikų 
"muštiniu" vadinamą), o kapa — 60 grašių, ku- 
rių vertė kartu paėmus, atsižvelgiant į esamą 
juose sidabro kiekį, buvo ta pati kaip ir rublio 
(arba gryvinės). 


Kapos (muštiniai); 


ankstyvesniuose 
štampų nėra. 


jų radiniuose valdžios 
Grynas sidabras. 


II: 


„ Patys pirmieji Lietuvos kaltiniai metalo pi- 
nigai buvo emituojami labai decentralizuotai. 
Beveik tuo pačiu laiku monetas kaldino: Kijevo 


Pirmieji 


kunigaikštis Vladimiras (Algirdo sūnus), po jo 
Romanas, Vilniuje Jogaila, (paskui jo vietinin- 
kas Skirgaila), Naugardo kunigaikštis Karibu- 
tas, Smolensko valdytojas, ir Vytautas (Kaune). 
Tik Vytautui Gedimino soste įsigalėjus, pinigų 
emisija ilgainiui buvo suimta į vienas rankas ir 
centralizuota prie didžiojo kunigaikščio dvaro, 
Vlniuje. 

Visų pirmiausia pasirodė Vladimiro Algir- 
daičio sidabrinės rusiškais įrašais monetos (fot. 
54-65). Jos svėrė apie 0,60 g; gryno sidabro jose 
randama iki 0,492 g; taigi lydinio praba 0,800. 
Kaikuriose tų monetų atmainose randamas to- 
torių ženklas “tamga" liudija, jog jos nukaldin- 
tos apie 1374-77 m., t. y. tame laikotarpy, kai 
Vladimiras valdė Kijevą Algirdo su totoriais su- 
sitarimu ir mokėjo Aukso Ordai mokesčius. (To- 
toriai laikėsi keisto papročio: bent mažiausiai 
politiškai susirišęs su jais kraštas, mokėjęs jiems 
mokesčius, turėjo savo piniguose įkaldinti ir jų 
ženklą; be “tamgos" pinigų totoriai neėmė. Bū- 
dinga to dalyko iliustracija: dieną prieš Vorks- 
los mūšį (1399) totorių karvedys Edigiejus, nu- 
matydamas laimėjimą, rašė Vytautui: “Mokėk 
duoklę ir mušk ant savo pinigų mano anspau- 
dą". Vadinasi, pripažink totorių viršenybę. Kaip 
žinoma, Vytautas pasirinko kovą.) 1377-1393 m. 
Vladimiro monetose “tamgos" jau nėra. Matyt, 
Algirdui mirus (1377), didysis Lietuvos kuni- 
gaikštis Jogaila bus besąlygiškai prijungęs Ki- 
jevą prie Lietuvos. 

Apie 1386 m. išėjo apyvarton Vilniuje kal- 


Lietuvos metaliniai 


pinigai (monetos) 


dintos jau grynai lietuviškos monetos, PINIGĖ- 
LIAIS*) vadinamos (fot. 1-27). Vienoje jų pu- 
sėje atvaizduoti vadinamieji Gedimino stulpai, 
antroje — jieties smaigalis. Kitose tų monetų at- 
mainose randama raidė “V* (Vilnius) ir taisyk- 
lingas kryžius. Iš čia kaikas daro išvadą, jog pir- 
mieji Vilniuje kaldinti lietuviškieji pinigai išėjo 
iš kalyklos prieš krikščionybės Lietuvoje įvedimą. 
Taip, tikriausiai, ir buvo, nes pinigėliai yra Jo- 
gailos finansinės pažangos išdava, o jis galutinai 
įsėdo didžiojo kunigaikščio sostan, Kęstučiui mi- 
rus, 1382. 

Jogailai (1387) išvykus Krokuvon, pinigė- 
lių kaldinimą tęsė jo brolis ir vietininkas Skir- 
gaila. Pinigėlis svėrė apie 0,33 g. Gryno sidabro 
jame buvo apie 0,165 g., taigi lydinio praba — 
0,500. Iš lietuviškos gryvinės gryno sidabro to- 
kių pinigėlių kaldinta apie 1158 vienetų. Esamas 
pinigėliuse sidabro kiekis rodo, kad jų kursas 
buvęs 0,1 tuolaikinio Pragos grašio, nes Vaclovo 
IV (1378-1419) grašis, pagal prof. Piekosinskio 
tyrimus, turėjęs gryno sidabro 1,835 g., taigi ne 
kiek daugiau už dešimt pinigėlių (0,165 x 10— 
1,650); betgi savo krašto pinigas, suprantama, tu- 
rėjo būti bent kiek aukščiau vertinamas. 

Kiek kitokios yra Vytauto monetos (fot. 


*) Šios monetos “pinigėlių vardą turėjo nuo pat pra- 
džios. Taip jas vadinant užtinkame ir vėlesniais laikais, 
būtent XVI amž. Gudiškai rašytuose senovės raštuose 
jos vadinamos “penezi"' (žiūr. Istorijos Archyvas I to- 
mas, puslap. 556 ir kt.). —J. K.-K. 

33-40), kurias jis kaldino Kaune, nesantaikos su 
Jogaila metu. šių monetų vidutinis svoris 9,390 
g; gryno sidabro jose randama apie 0,290 g; taigi 
jų praba — 0,750. Vienoje jų pusėje atvaizduo- 
tas Vytis, antroje — Gedimino stulpai. Stulpų 
pusėje įkomponuota raidė “K" reiškia monetų 
kalyklos buveinę (Kaunas). Pagal sidabro kie- 
kį, Vytauto pinigai turėjo būti dvigubai vertes- 
ni už vilniškius pinigėlius; už čekų grašį jų mo- 
kėta po penkis. Kaikurie numizmatikai tuos Vy- 
tauto pinigus linkę vadinti lietuviškomis kapei- 
komis, bet tatai, turbūt, toliausia nuo tiesos, ka- 
dangi jie nei su Maskvos žinoma kapeika nesi- 
derino kursu, nei nieko bendra neturi su pačia 
kapeikos sąvoka ar rublio sistema. Reikia many- 
ti, kad tai buvo tik dvigubas pinigėlis, ir tiek. 
Visai suprantama, jog Vytauto rivalizacija su 
Jogaila galėjo paskatinti jį pasirodyti su geres- 
niais pinigais, tačiau šis reikalas nėra ištirtas ir 
aiškus. 

Susitaikęs su Jogaila ir grįžęs į Vilnių 
(1392), Vytautas išleido naujus savo pinigus 
(fot. 41-46). Įdomus dalykas čia yra tas, kad 
šiose monetose vieton Gedimino stulpų padėtas 
dvigubu kryžiumi skydas, toks pat, koks buvo 
kalamas ir lenkų monetose nuo pat Jogailos sė- 
dimo Lenkijos sostan (1386). O tas dvigubas 
kryžius skyde, kaip aiškina dr. Gumowskis, ne- 
buvo kas kita, tik Jogailos namų herbas. Muši- 
mas to herbo Vytauto Lietuvos piniguose, maty- 
ti, turėjo simbolizuoti didžiųjų pusbrolių taiką. 
Šios monetos svėrė apie 0,495 g; sidabro jose 
buvo iki 0,370 g; taigi jų praba buvo visai pana- 
ši į kauniškių Vytauto monetų prabą (apie 
0,750). Betgi, nežiūrint bendro ženklo, su lenkų 
pinigais šios monetos nesiderino. Jų paritetas 
buvęs 14 čekų grašio, arba 2! ankstyvesnių 
Vilniaus pinigėlių. Kaip šios monetos buvo va- 
dinamos gyvenime — tikrai nežinoma. 

Vertos dėmesio Vytauto monetos su rusiš- 
ku užrašu “pečat" (fot. 28-32). Jos kaldintos 
greičiausia tam ,kad rusų bei gudų žemėse, ku- 
rios anais laikais plačiai priklausė Lietuvai, bū- 
tų lengviau pažįstamos. Vidutinis jų svoris 0,80 
g. Cheminė jų sudėtis nebuvo tirta, bet iš akies 
rodosi, jog jos buvusios beveik gryno sidabro. 
Jų vertė buvo lyginama penkiems pinigėliams, 
dėl to galima prileisti, kad tai buvo Lietuvos 
pusgrašis. 

Dar yra žinomos retos monetos Naugardo 
kunigaikščio Kaributo, XIV a. pabaigoje ((fot. 
23), ir Kijevo kun. Romano, valdžiusio tą sritį 
Vytauto vietininko teisėmis (1399-1403) pinigai 
(fot. 66). Tos iškasenos, dėl jų retumo, nebuvo 
chemiškai tirtos; tepadaryti tik piešiniai. Roma- 
no monetose vėl atsiradusi totorių tamga, kas 
rodo, jog tais laikais Kijevas vėl turėjo su toto- 
riais nemalonių politinių ryšių. Šį faktą leng- 
viau suprasime, prisiminę skaudų Vytauto pra- 
laimėjimą prie Vorkslos (1399). 

„Nuo 1403 iki.1514 m. Smolenskas. su apy- 
linkėmis buvo Lietuvos valdžioje. Tai sričiai bu- 
vo kaldinami specialūs pinigai, vadinami “Pul 

Smolensk" (fot. 67). Toks pinigų pavadinimas 
vyra charakteringas Rytų variniams pinigams ir 
jo kilmė vedama iš totorių. “Pul Smolensk' 
buvo 14-16 mm skermens ir svėrė 1,35 g. Jų ver- 
tė daugiau derinosi prie Tvėrio ir kitų rusų kraš- 
tų pinigų. Smolenskas buvo vienintelis Lietuvai 
priklausęs kraštas, taip ilgai naudojęsis “pinigine 
autonomija"... 


ANTROJI EPOCHA 


Didžiosios Lietuvos Kunigaikštijos pinigai unijų 
su Lenkija laikais 


Vytautui mirus, apie 60 metų Lietuvos pi- 
nigai nebuvo kaldinami. Tame laikotarpyje vėl 
įsigalėjo krašte čekiškieji grašiai, kuriais buvo 
vertinamos visos turtų transakcijos, mokamas 
činšas, skaičiuojamas pelnas. Betgi svetimus pi- 
nigus vartot nebuvo nei patogu, nei garbinga, ne- 
kalbant jau apie nuostolius krašto valdžiai. Dėl to 
paskutiniame XV a. dešimtmetyje kunigaikštis 
Aleksandras vėl irengė Vilniuje monetų kalyk- 
lą ir emė kaldinti sidabrines monetas, vadina- 
muosius pinigėlius (lenkų “denarkomis" vadina- 
mus (fot. 68-70) ir pusgrašius (fot. 71-74)“* 
Aleksandro pinigėlių kursas buvęs beveik toks 
pats, kaip ir Jogailos vilniškių, būtent: 10-14 už 
čekų grašį. Vienoje pinigėlio pusėje atvaizduo- 
tas Vytis, antroje — lenkų erelis, dėlto ši mo- 
neta dar ir tuo idomi, kad joje, pirmą kartą vie- 
noje vietoje, sujungti abiejų tautų valstybiniai 

Lietuvos monetos Aleksandro ir Žygimanto Senojo laikais 


herbai. Tai yra pirmasai lietuvių su lenkais po- 
litinės unijos atminimas. 

Senovės aktuose randamas užrašas, jog ku- 
nigaikštis K. Ostrogiškis 1491 m. pirko Vilniuje 
dvarą ir sumokėjo už jį Chreptavičiui 150 kapų 
grašių jau Aleksandro pinigėliais. Dėl to reikia 
manyti, kad tie pinigėliai pradėti kaldinti anks- 
čiau, t. y. apie 1490 metus. Rečiausias radinys 
yra ta Aleksandro moneta, kurioje nėra inicialo 
“A" (fot. 68). Dr. Gumowskis mano, kad tokias 
monetas Aleksandras kaldino būdamas dar tik 
karaliaus Kazimiero vietininkas Vilniuje (1490- 
92). Mėgino Aleksandras kaldinti ir grašius (fot. 
75), kuriuose be valstybinių lietuvių-lenkų her- 
bų įtalpino dar ir karališkąjį Lenkijos ženklą — 
karūną. Tačiau, grašių, matyt, nebuvo daug išleis- 
ta, kadangi jų iki šiol terastas tiktai vienas eg- 
zempliorius (kažkur apie Hanoverį, Vokietijoje; 
matyt, kalyklos meistrų nuneštas). Visi Alek- 
sandro pinigų įrašai padaryti anais laikais taip 
labai madoje buvusia lotynų kalba. 


Aleksandro irengta monetų kalykla Vilniu- 
je veikė, su keliomis pertraukomis, iki 1666 me- 
tų. Jos administratoriais būdavo skiriami aukšti 
asmenybės, bajorai. Pav., kurį laiką tas parei- 
gas ėjo: maršalka Chreptavičius, kunigaikštis 
Glinskis, Vilniaus vaivada Mikalojus Radvilas, 
Leonas Sapiega ir kiti didikai. Tarpais kalykla 
būdavo išnuomojama ir privatiems asmenims; 
atsiskaitoma buvo tiesiogiai su kunigaikščio 
iždu. Nemažas priežiūros bei kontrolės teises tu- 
rėjo pinigų kalykloje ir žemės iždininkai. Vis 
dėlto niekas neistengė apsaugoti valstybės iždo 
nuo tų nuostolių, kurių visuomet sugebėdavo 
padaryti jam kalyklos administratoriai bei nuo- 
motojai, jau tai nusukdami sidabro, jau tai nu- 
sikaldindami sau virš leistos kvotos pinigų. Iš 
pasilikusių dokumentų apskaičiuojama, jog tik 
per ketverius metus (1495-99) didžiojo kuni- 
gaikščio kasa buvusi apmauta apie 460.000 gra- 
šių sumai. Pridėjus dar ir nepaprastai dideles 
monetų pagaminimo išlaidas, netenka stebėtis, 
kad iždas dažnai gaudavo iš kalyklos vos 3074 
visos apyvartos. 


Ypač gerai mokėjo naudotis pinigų kalyk- 
los patogumais kunigaikščiui įsiteikė žydai. Jų 


perkrikštas Abraomas  Ezofovičius nuomojo 
Vilniaus kalyklą apie 10 metų; antras toks pat 
prisiplakėlis Feliksas — septynerius metus. Jie 


kaldino monetų kiek tik įmanydami daugiau, 
bet kartu kaip įmanydami menkino ir tų mone- 
tų praba. Kadangi Lietuvos pinigai ėjo ir kai- 
myninėse šalyse, tai ši kombinacija buvo ilgai- 
niui atidengta. Prūsų pirkliai pasiskundė savo 
valdovui Albrechtui, o tas 1561 m. gegužės 2 d. 
parašė karaliui Žygimantui Augustui aliarmuo- 
jantį tuo nešvariu reikalu laišką. Laiško pasė- 
kos: 1562 m. karalius vėl perėmė kalyklą į sa- 


**) Visų šiame skyriuje minimų Lietuvos monetų svo- 
rio ir prabos lentelė duodama skyrium. —J. K.-K. 


vo rankas, o jos vedėju paskyrė dvaro maršal- 
ką Gabrielių Tarlą. 

Ėmus taip dideliais kiekiais kaldinti mone- 
tas, padidėjo krašte ir sidabro pareikalavimas. 
Išvežti iš Lietuvos neperkaldintą į monetas si- 
dabrą dar Aleksandro buvo griežtai užginta. Su- 
gauti sidabro eksportininkai buvo skaudžiai bau- 
džiami, o kontrabandos objektas konfiskuoja- 
mas. Šis draudimas buvo labai griežtai vykdo- 
mas. Kai kažkoks Možaisko pirklys Jakužas kar- 
tą Smolenske pateko į Lietuvos valdininkų ran- 
kas su sidabro kontrabanda, tai negelbėjo nei jo 
suvereno didžiojo Maskvos kunigaikščio Jono in- 
tervencija: Aleksandras jo pasiuntiniams aiškiai 
pasakė, kad jo istatymai pirkliams esą žinomi ir 
sulaikyto sidabro konfiskavimas esąs visiškai tei- 


setas... 


Nuo Aleksandro iki Liublino unijos Lietu- 
voje buvo kaldinami šie sidabriniai pinigai (mo- 
netos): 1/ obolis (/> dinaro); 2/ dinaras (0,1 
grašio); 3/ pinigėlis (Aleksandro denarka) 1/10- 
1/14 grašio; 4/ dvigubas dinaras; 5/ pusgrašis; 
6/ grašis; 7/ dvigrašis; 8/ trigrašis (trijų rūšių: 
2,67 g, 3 g, ir didysis apie 7 g svorio); 9/ ket- 
virtokas; 10/ šeštokas, lygus šešiems lenkų gro- 
šams; 11/ šeštokas didysis (svėręs beveik tris 
kartus daugiau, bet apie pustrečio karto men- 
kesnės prabos); 12/ pustaleris, lygus 15 lietuviš- 
kų grašių ir 13/ taleris, vadintas puskapiu, ly- 
gus 30 grašių. Ir juo toliau, juo labiau pastebi- 
mas palyginimo tikslingumas. Kaldindamas šeš- 
toką (p. 10) Žygimantas Augustas padarė pirmą 
konkretų žingsnį, priderinantį Lietuvos pinigus 
prie Lenkijos pinigų sistemos. Šis šeštokas tu- 
rėjo sidabro 4,66 g, gi lenkų groše jo buvo 0,77 
g; tad 0,77 x 6-4,62 g, vadinasi, beveik tiek pat 
gryno sidabro buvo šešiuose lenkų grošuose, kaip 
ir kalbamajame lietuviškame šeštoke. 

Be sidabrinių, Žygimantas Augustas kaldi- 
no dar ir auksines monetas, būtent: 1/ dukatus 
3,5 g svorio; 2/ dukatus dvigubo ir trigubo svo- 
rio; 3/ lietuviškąjį portugalą, lygų 10 dukatų. 
Auksinių monetų praba buvusi labai aukšta (sie- 
kusi iki 23,5 karatų). 

Po Liublino Unijos, tais pačiais pavyzdžiais 
dar buvo kaldinami: dinarai, dvigubi dinarai, 
grašiai, trigrašiai ir šeštokai, bet jų svoris, su- 
dėtis ir garbė kaskart vis mažėjo ir mažėjo. 1707 
metų laidos Augusto II-jo šeštokas svėrė vos 2,6 
g (tuo tarpu Žygimanto Augusto laikais jo svoris 
buvo 5,35 g). Kaip matyt iš pridedamos lente- 
lės, čia paminėta moneta buvo ne tik menko 
svorio, bet ir pačios žemiausios šeštokams pra- 
bos (0,250; ansktyvesni šeštokai turėjo 0,871, 
0,848, 0,500). Be to, tai buvo ir pati paskutinė 
Lietuvos sąjungos su Lenkija laikų lietuviškoji 
moneta. Po to Lietuva jau neturėjo nei savų 
pinigų, nei jiems mušti kalyklos (iki atgavusi 
nepriklausomybę, 1922 m. įsivedė moderniškąją 
LITO valiutą, o 1936 m. paleido darban ir nau- 
ją monetų kalyklą Kaune). 

Paskutinis šeštokas buvo kaldintas Gardi- 
ne. Tą monetų kalyklą paskubomis įsteigė ka- 
ralius Augustas II (Saksas), kad įrodytų, anot 
Dr. M. Gumowskio, savo prisirišimą prie valdo- 
mų žemių (pirmiau jis savo pinigus kaldino vo- 
kiečiuose). Betgi Gardine tebuvo nukaldinti ne- 
dideli kiekiai 1706 ir 1707 metų laidų šeštokų su 
Lietuvos paiždininko Liudviko Paco (Paciejaus) 
inicialais “LP* (ir dar,“ rodos, viena laida“ tri- 
grašio). Tuo ir baigėsi visas šio karaliaus-sve- 
timšalio “patriotizmas". Gardino monetų kalyk- 
14 netrukus absorbavo Krokuva, t. y. viena svar- 
biausių Lenkijos pinigų kalyklų. 

ISTORINIŲ 
LIETUVOS 
PINIGŲ 
PAVYZDŽIAI 


Žygimanto Augusto (16—2*) 


Stepono Batoro (20—29) 


Tiesa, kažin kuriais sumetimais 1768 m. bu- 
vo kilęs sumanymas Gardino monetų kalyklą at- 
gaivinti, o Krokuvos kalyklos laikytojas Garten- 
berg-Sadogurskis parūpinęs net kaikurias ma- 
šinas, tačiau iš to nieko neišėjo. 

Po paskutinio lietuviškojo šeštoko, šalia bu- 
vusių apyvartoje ankstyvesnių pinigų (grynai 
lietuviškų ir “pusiau lietuviškų“ — šiligų, bara- 
tinkų) pasipylė visoje plačioje, bet svyravusioje 
lietuvių-lenkų valstybėje lenkiškieji pinigai, 
kaldinami Lenkijoje. Pažymėtini jų lenkiškieji 
pusiau portugalai, pusdukačiai, trijų bei keturių 
dukatų monetos. 


Augusto II (Sakso) Vienos pasku- 


tinių istor. 


Jono Sobieskio 
Lietuvos mon. (2) 


Žygimanto III (Vazos) 


Jono Kazimiero 


Reikia dar pažymėti, kad tarp lietuviškųjų 
monetų po Liublino unijos Žygimantas III įmai- 
šė savo “pusantro grošo“, o Jonas Kazimieras 
dar ir “orta"' bei “zlotą", kurie su lietuviškomis 
atitinkamos vertės monetomis nesiderino ir ne- 
žinia kur buvo nukaldinti; greičiausia — Kro- 
kuvoj, ne Vilniuj. 


II. 


Kalbant apie istorinius Lietuvos pinigus, 
tenka paliesti ir kontrasignuotas, t. y. specialiais 
štampeliais pažymėtas svetimųjų kraštų monetas 


(pav. fot. 47-52), kurių XIV-XVI a. Lietuvoje 
cirkuliavo nemaža. Iš ankstyvesniųjų paminėti- 
nos: Aukso Ordos totorių chano Tachtamuišio, 
Maskvos ir Genujos kolonijos Kryme, Kufos, mo- 
netos. Kontrasignavimo štampeliai nebuvo sudė- 
tingi: juose įžiūrimi vienur tiktai Gedimino 
stulpai, kitur — taisyklingas kryžius ir neaišku 
ką reiškiantieji taškai. 

Atskirą ir savaimingą kontrasignuotų pini- 
gų epochą Lietuvoje sudaro karališkieji Neapo- 
lio, Ispanijos ir Belgijos taleriai bei pustaleriai. 
Jų atsiradimo Lietuvos žemėse istorija yra šito- 
kia. Garsi karalienė Bona Sforca, susipykusi su 
karaliaus dvaru, 1556 m. paliko Lenkiją ir išsi- 
dangino Italijon. Su savim ji išsigabeno ir mil- 
žiniškus lobius, kurių dalį paskolino dideliam 
karų mėgėjui Ispanijos karaliui Pilypui antra- 
jam. Po trijų metų Bona mirė. Tiesioginis jos 
turtų paveldėtojas Žygimantas Augustas parei- 
kalavo iš Pilypo grąžinti tą skolą jam. Po kelių 
metų susirašinėjimo ir įvairių pertrakcijų, 1564 
m. dalis skolos buvo atgauta (o likusi dalis pa- 
siliko neišlyginta iki šiai dienai ...). 

Atgauta skola buvo pargabenta monetomis. 
Tų monetų buvę iš tikrųjų labai daug ir jų rea- 
lizavimas sudarė vyriausybei rimtą problemą. 
Pirmiausia, žinoma, kilo klausimas sutirpyti jas 
ir perkaldinti i savas monetas, tačiau nebuvo lai- 
ko; praūžusio karo su Maskva skolos ir kariams 
nemokėtos algos spirte spyrė valstybės iždą čia 
pat verstis šiais pinigais. Todėl nutarta atvež- 
tas monetas kontrasignuoti ir tuojau paleisti 
apyvarton. Specialiu štampeliu su monograma 
“SA" (Sigismundus Augustus) ir “15647 (me- 
tais) Vilniaus monetų kalykloje joms buvo su- 
teiktos vietos mokamųjų priemonių teisės, ir jos 
atsidūrė apyvartoje: Karaliaus dekretu, taleris 
buvo prilygintas šešiasdešimčiai lenkų grošų, 
nors tokios vertės jis ir neturėjo, nes jame si- 
dabro buvo tik 25,79 g, tuo tarpu tuolaikinių 
lenkų 60 grošų lydiny gryno metalo randama 
apie 46 gramai (0,77x60). Kaip matome, iždas 
čia padarė nebloga biznį, dirbtinai pelnydamas 
kiekvienu Bonos skolos taleriu pa 26,5 grošų, t. 
yv. apie 44'+. 

Kodėl tos svetimos monetos buvo kontra- 
signuojamos Vilniuje, o ne Lenkijoj, išaiškinti 
nepavyko. Bonos sūnus Žygimantas Augustas, 
dar tėvui karaliui Žygimantui Senajam tebegy- 
venant, 1544 m. įsikūrė Vilniuje, tą miestą pa- 
milo, isitaisė vėliau puošnius rūmus, vedė lietu- 
vaitę Barborą iš Radvilų giminės; pagaliau, at- 
gautą skolą Žygimantas Augustas laikė kaip ir 
savo privačiu turtu, tik bėdos verčiamas jis tu- 
rėjo tuos pinigus perleisti valstybės reikalams. 
Turint visa tai galvoje, tenka manyti, jog Zygi- 
mantas Augustas sąmoningai pasirūpino, kad at- 
gauta skola atsidurtų Vilniuje, o ne Krokuvoje. 


III. 


Atsižvelgdamas į šio darbo tikslą bei pobūdį, 
XV-XVIII amžių Lietuvos pinigus (monetas) 

XV-—XVIII AMž. LIETUVOS MONETOS, jų SVORIS IR PRABA (BANDAS) 
Sudarė: JONAS KARYS-KARECKAS 


HU LLTI —8C— —7—Z—7 VT 


Monetų pavadinimas Aleksandro Žygimanto Žygimanto Stepono Batoro Žygimanto III Jono Kazimiero || Augusto II 
Senojo Augusto (Vazos) | | (Sakso) 


Pradėtos kaldinti prieš | 
Liublino uniją“) | | 2 


Obolis (!+ dinaro) | | | 0,070 
Dinaras (nuo 1546) | 0,035 
Pinigėlis (0,1 grašio) | 
Dvigubas dinaras ('/,graš.) | 0,139 
Pusgrašis 0,433 
Grašis | 0,865 
Dvigrašis - | 1,596 
Trigrašis (1546-56 2,330 

(1562) didysis | 2,430 

(1562-66) | 2,625 
Ketvirtokas 3,760 - 
Šeštokas .. | | 4,660 | | 2,60 (1707;| 0,65 | 250 


paskutinė 
Lietuvos 
| moneta) 


= | | | 5,140 | 343 
Pustaleris | 10,240| 735 
Taleris—30 graš. (puskapis) | | 20,470|, 735 
Dukatas (auksinis) | (23,5 karatų) 
Dvigubas dukatas : 
Trigubas dukatas ... 
Lietuviškasis portugalas— 
—10 auks. dukatų (1562) — 
Kontrasignuoti Pilypo II taleriai! 25,790 


Pustaleriai 5 12,890 


| 
Pradėtos kaldinti po || | | | | | 
Liublino unijos | 


šilingas sidabrinis — || 1,120 | 0,200 | 179 || 1,120 | 0,200 | 179 || 0,530 | 0,066 |'125 || 

šilingas varinis (baratinka) 0,660 | 0,080 | 121 || 1,270 (vėliau masiškai padirbinėta moneta) 
Pusantrot grošoL — 2 —1—— 1,544 | 0,724 | 469 || 1,000 | 0,375 | 375 — == 
Orta T TL LA. -— — |— 5,400 | 2,700 | 500 || = 
Zlotas (—30 grošų) .... = Ė 6,720 | 3,360 | 500 


225) Dešinėn einančiose skiltyse telpa atitinkamai kiekvieno valdovo: 1) kaldintų monetų svoris; 2) kiek sidabro monetoje; 3, praba (bandas). Pav., Aleksandro pini- 
gėlis (0,1 grašio) sveria visas (apie) 0,345 gramo; sidabro jame rasta (apie) 0,085 g; trečioje skiltyje padėtas skaitmuo ''246'' pasako, jog tai monetai nukaldinti paga- 


mintame lydiny įmaišyta 0,246 dalys kilmingojo metalo — sidabro. Visi skaičiai gauti, tas monetas tyrinėjant (daugiausia tyrimų atlikta Lenkijoj). "Turint galvoj anų 
laikų tikslumo galimybes, lentelėje padėtus skaičius tenka laikyti ''apytikriais''; tačiau apie kažin kokius didelius skirtunius galvoti neradau rimto pagrindo. Ja KKI 
PASTABOS: 1 Variniai šilingai — BARATINKOS (nuo Lenkijos pinigų gamintojoTito Livijaus Baratinio, kuris tą varinį menkpinigį suprojektavo, 0 Seimo 


komisija priemė) Karūnai ir D. Lietuvos Kunigaikštijai buvo kaldinamos Krokuvoj, greitosiomis įrengtose kalyklose Ujazdave, L. Brastoj ir net Kaune (1659—1666; 
J. Hornui suteikta 1nonopolija). Karalius Jonas Kazimieras į piniginius dėsnius nesigilino. tad jo baratinkų (paskui masiškai padirbinėtų) atsidūrė apyvartoje stačiai 
fantastiški aniems laikams kiekiai (ncrs buvo nusistatyta tenukaldinti iki 10 milijonų lenkų zlotų sumos). šis menkavertis pinigas dar labiau susmukdė sujungtos vals 
tybės ekonomiją; pasekmės buvo jaučiamos ištisą šimtmetį. 2. Kaikurie mūsų istorikai ima ''už tikrą lietuvišką pinigą Jono Sobieskio 1679 m. šeštoką (žiūr. iliustr.). 
Tačiau aš nerandu pagrindo laikyti jį lietuviškųjų anų laikų pinigų sistemos nariu. "Tiesa, tie ''6 grošai' yra panašūs į lietuviškąjį atitikmenį savo sudėtim ir svoriu; 
yra ten ir Vytis; betgi ši moneta nukaldinta Lenkijoj ir vieton įpareigojančių kokių nors Lietuvos Iždo Valdininko ženklų (kaip, pav., Augusto II šeštoko “'"LP''), ten 
randame krokuviškio Baratinio inicialus. Ir reikia pasakyti. kad Jonas Sobieskis kaldino kelių laidų šeštokus; be jų, jis kaldino dar ir '"'Orta'"' (18 grošų); tačiau visa 
tai dėjosi Lenkijoj, be mažiausios lietuvių įtakos tuose reikaluose. Lietuviškoji Vilniaus monetų kalykla, kurią kontroliavo D. L. Kunigaikštijos atsakingi pareigūnai. 
J. Sobieskio laikais jau neveikė. Ji pasitraukė iš istorijos Jono Kazimiero viešpatavimo laikais, nelaimingų karų su Rusija metu, Juk KS 

apėmiau kondensuotai ir sutalpinau lentelėn, te- 
pažymėdamas pačius būtiniausius duomenis. 
Lentelė priklauso šiam darbui kaip lygi dalis ki- 
toms dalims ir neatskirtina. 


TREčIOJI EPOCHA 
Atgimusios Lietuvos (1918-1940) pinigai (* 


I. Bendrosios žinios 


„Po šimtmečių pertraukos, 1918 metų vasario 
16-ją dieną Lietuva pasiskelbė nepriklausoma 
valstybe ir pradėjo visai naują savo istorijos eta- 
pa. 

Visu atkaklumu kovodama su pasinešusiais 
vėl ją pavergti priešais (bolševikais, lenkais ir 
vokiečiais), lietuvių tauta sistematingai dėjo sa- 
vo naujos, nedidelės valstybės politinius, kultū- 
rinius ir ekonominius pagrindus. Viena sunkiau- 
sių problemų buvo įvesti savąją valiutą, ir tai 
tokią, kuri iš karto užimponuotų ir kurios ne- 
reikėtų kaitalioti. Bet nebuvo aukso. Kraštas bu- 
vo karo audrų nusiaubtas. Nepasitikėjimas bet 
kokiais pinigais visuomenėje buvo išaugęs iki 
neapykantos, nes kelios valiutos per kelis metus 
katastrofiškai susmuko; rusų caro banknotais 
imta lipinti sienas, Kerenskio “markelės" nebu- 
vo vertos jų pundo svorio duonos, vokiškos 
(Reichs) markės stačiagalviais lėkė infliacijon, 
“Ob.-Ost"" popiergaliai ir monetos iš menkiau- 
sios geležies tesilaikė tik ties okupanto žandaro 
pistoleto vamzdžiu... 

Tauta ir vyriausybė vieningai ir kietai dir- 
bo. Metai po metų, žygis po žygio buvo nugalė- 
ti išorės priešai ir visi vidaus gyvenimo sunku- 
mai. Paskui, už parduodamus miškų gaminius 
(ir pagal sutarti su Rusija) atsirado krašte ir sa- 
vai valiutai įvesti reikalingo aukso bei devizų. 
Vis dėlto, daugiau nei ketverius metus atgimu- 
si Lietuva turėjo naudotis vokiškais pinigais 
(“Ob.-Ost"" markėmis), išleistais I pasaulinio ka- 
ro Metu okupuotiems Rytų Kraštams, tad ir Lie- 
tuvai (1915-1918). Apyvartoj buvo notos (aišku, 
be jokio padengimo) ir, smulkiai grąžai, pigaus 
metalo monetos. 

1922 metais rudenį išėjo apyvarton mūsų 
krašte jau grynai lietuviški pinigai, bematant iš- 
stumdami labai susmukusias “ostmarkes". Tas 
bevertes markes Lietuvos Banke keičiant, žmo- 
gus įeidavo su maišu ant pečių, išeidavo su plo- 
na pinigine, bet su daug stipresne pajėga ką nors 
nusipirkti. 

Lietuvos pinigų sistemą sudarė anuometinis 
krašto finansų tvarkytojas prof. V. Jurgutis, ke- 
lių talkininkų padedamas, o pinigus leido Lie- 
tuvos Bankas. Visi pirmieji Lietuvos piniginiai 
ženklai buvo popieriniai. Tik 1925 metais išleis- 


*) Derindamasis pire ankstyvesnių laikų, sąmoningai 
išleidžiu čia nemaža įdomių žinių apie banknotus, visu 
svoriu užguldamas metalinius pinigus — monetas. Jo- 
mis, mat, iš viso daugiau dominasi. —J. K.-K. 


*'Ob.-Ost'' (Des Oberbefehlshabers Ost — vokiečių vyriausiojo 
kariuomenės vado rytuose) monetos. Piniginis ““Ob.-Ost'' vie- 
netas buvo dvilypis: rublis arba dvi markės. Rusiški užrašai 


pavartoti dviem tikslais: imituoti kadaise buv. stiprią caro va- 
liutą; palengvinti buv. Rusijos gyventojams naujuose piniguose 


susigaudyti. 


ti apyvarton ir metaliniai: 1, 5, 10, 20, 50 centų 
bronzos; 1, 2, 5 litų sidabro monetos. Banknotai 
ir monetos buvo gaminami užsieniuose (Angli- 
joj). Pagaliau 1936 m. buvo įsteigta valstybinė 
Monetų Kalykla laikinoj Lietuvos sostinėj Kau- 
ne ir čia prasidėjo lietuviškųjų monetų kalimas: 
550 metų po Vytauto monetų kalyklos veikimo 
tame pačiame Kaune, 270 metų po garsiosios Vil- 
niaus lietuviškų monetų kalyklos “nutilimo"' ir 
230 metų po to, kai Gardino monetų kalykla, su- 
duodama paskutinį smūgį Augusto II (Sakso) 
paskutiniam lietuviškajam šeštokui, užbaigė gar- 
siosios ir tragiškosios Lietuvos gadynės istorinių 
pinigų erą. 
IŠL. bl Sa 


Atsistačiusios Lietuvos piniginis vienetas 
yra LITAS, susidedąs iš 100 centų. Iš kur toks 
pavadinimas? Tiksliau nė nebuvo galima išgal- 
voti: pirmosios trys raidės “LIT užsieniečiui 
palengvina suvokti, kieno tas pinigas; atseit — 
Lietuvos, iš lotyniškojo Lituania. Paskutinės dvi 
raidės yra to dirbtinio žodžio (Litas) lietuviškoji 
galūnė. (Latviai savo piniginį vienetą, tais pa- 
čiais sumetimais, pavadino “Lats"'). 


25 


26 


Monetarinė lito sistema yra klasiškai mono- 
metalistinė, paremta auksu. 1922 m. rugpjūčio 
18 dienos įstatymu (“Vyriausybės Žinių" Nr. 
103) nustatyta, jog litas turi 0,150462 gramo gry- 
no aukso. Taip buvo užtikrinta ir specialiu įra- 
šu Emisijos (Lietuvos) Banko banknotuose. 
Praktikoje kiekvienas litas nebuvo kaitalioja- 
mas į trupinį aukso; tik atnešus nemažiau kaip 
20,000 litų banknotais, L. Bankas privalėjo juos 
pakeisti į atitinkamą kiekį aukso, arba į kurios 
pilnavertės užsienių aukso valiutos pinigus ar 
čekius. Monetos nebuvo keičiamos į auksą. 

Lito paritetas (arba perkamoji galia užsie- 
niuose) nustatytas pagal seną (nuo 1873 m.) J. 
A. Valstybių aukso dolerį. Tas doleris turėjo 
1,50462 gramo gryno aukso (pati moneta svėrė 
1,6718 g; jos praba — 900/1000). Vienam litui 
paimta dešimtoji ano dolerio dalis; tad Ameri- 
kos doleris Lietuvos devizų biržoje kainavo 10 
litų, o litas Amerikoje — 10 J. A. Valstybių cen- 
tų. 

1934 m. sausio 31 d. Jungtinių Amerikos 
Valstybių vyriausybė, ekonominių sunkumų 
spaudžiama, savo aukso dolerį sumažino iki 
59,0576. Krito Anglijos svaras. Smuko Prancū- 
zijos frankas, Vokietijos markė ir kiti. Tačiau 
litas pasiliko nepalūžęs iki galo, t. y. iki SSSR 
brutali okupacija atėmė Lietuvos politinę ir kar- 
tu ūkinę laisvę (1940). 

Litų apyvartoje būdavo vos 55-60 vienam 
Lietuvos gyventojui. Toki kiekiai infliacijos ne- 
bijo. USA dolerių apyvartoje šiandien sukasi 
apie 200 vienam gyventojui. 


Londene 


kaldintos monetos: 


III. Monetos, jų rūšys ir kitos reikalingiausios 
žinios. 

Lietuvos metaliniai pinigai—monetos buvo 
nustatyti šių trijų rūšių: sidabro, vario-aliumini- 
jaus ir bronzos. Aukso monetos minimos jau 
1922 m. įstatyme; įsteigus savąją monetų kalyk- 
lą, buvo diskutuojamas laisvasis jų kalimas (tei- 
siškai klausimas buvo tvarkoj, tik buvo aptaria- 
ma techniškoji gaminimo pusė); smarkiai artė- 
jančio karo ženkle nenorėta to darbo pradėti. 
Jei ne karas, Lietuva, gal vienintelė to meto Eu- 
ropos valstybė, būtų pasirodžiusi su auksinėmis 
pilnavertėmis monetomis. Jos būtų buvusios po 
50 litų; apie 8,5 g svorio; 0,900 prabos aukso. 

Įstatymais nustatytos Lietuvos monetos bu- 
vo šitokios: 


SIDABRO 
nom. vertė 1litas—50“4 gryno sidabro; 

ji 2 litai —68“/ 1 PAS 
Ž 5 litai — 754 4: į 
Z; 10 litų —75“4 a ke 

2,7 g bendro svorio; 19 mm diametro 

5,4 3) 35 23 mm 5 

9,0 35 5 27 mm 5 

18 4, + 32mMiT 


VARIO-ALIUMINIJAUS 


nom. vertė 10 centų—3 g bendro 
ž 20 centų—4 4 
Ą 50 centų—5 Ž 


viršuje — bronzinės, apačioje — sidabrinės 


svorio; 21 mm diametro 


23 MM i. 
"25 mm Ž 
BRONZOS 
nom. vertė 1 centas—1,9 g bendro 
2 centai —2,3 Ė. 
Ž 5 centai —3,0 . 
svorio; 16,5 mm diametro 
35 ; 18,5 35 
24 - 205 >5 


Aišku, 1925 metais kaldintos Londone lie- 
tuviškosios monetos savo sudėtim, metais, svo- 
riu, net spalva (pav. 1, 5, 10, 20 ir 50 centų) pa- 
silieka truputį skirtingos nuo čia išvardintų nau- 
Jausių ir paskutinių atgimusios Lietuvos monetų. 
Taip pat ir jų vaizdai kitoki (žiūr. iliustrac.). 
Tačiau tos “Ilondoniškės" monetos iš apyvartos 
nebuvo išimtos ir ėjo lygiomis su “kauniškėmis"'. 
Pagaliau Kaune nei nesuskubta nukaldinti nau- 
jų 10, 20 ir 50 centų, bei 1 ir 2 litų; tad: a/ 10, 
20, 50 c. bei 2 litų monetomis naudotasi iš senų- 
jų rezervų; b/ 1 lito monetai labai praretėjus, 
ji buvo Kaune senu pavyzdžiu ant greitųjų ka- 
lama ir per L. Banko kasas išėjo apyvarton. Šio- 
je monetoje niekas nebuvo pakeista. 

Kadangi “londoniškės" monetos esmėje ma- 
žai tesiskiria nuo “kauniškių", tai apie tuos men- 
kučius skirtumus nė nekalbėsime. Atskirti jas 
nuo naujausių Lietuvos monetų bus lengviausia, 
žvilgterėjus i jų kaldinimo metus (1925). Kau- 
ne kaldintų monetų ankstyviausi metai yra 
1936. Be to, Londone kaldintose monetose, jų 
valstybinei priklausomybei pažymėti, stovi “Lie- 
tuvos Respublika“, o Kaune kaldintose — tik 
“Lietuva". 

* k * 

Naujoje Lietuvos Monetų Kalykloje Kaune, 
be jau minėto 1 lito (senu pavyzdžių), buvo kal- 
dintos: 1, 2 ir 5 centų bronzos; 5 ir 10 litų sidab- 
ro Monetos. Buvo padarytas ir 2 litų monetos 
naujas originalas, bet ši moneta nesuskubo prieš 
karą pasirodyti. 

Bekalant dešimtlitį su Vytauto Didžiojo pa- 
veikslu, atėjo 1938-ti metai. Tais metais sukako 
20 metų nuo Lietuvos Nepriklausomybės paskel- 
bimo. Šiai sukakčiai atžymėti buvo išleistas va- 
dinamasis “jubiliejinis dešimtlitis", su valstybės 
prezidento A. Smetonos atvaizdu ir atitinkamu 
įrašu. 

Kiek ir kokių monetų buvo nukaldinta Lon- 
done ir Kaune, smulkių žinių neturiu, ir dabar 
neįmanoma jų gauti. Reikia pasitenkinti valsty- 
bės pinigų apyvartos statistiniais duomenimis, 
kurie parodys bent kokioms sumoms litų buvo 
paleista apyvarton sidabrinių ir bronzos monetų. 

Pagal oficialiai paskelbtą statistiką apyvar- 
toje buvo: | 

1, “londoniškių" monetų (1935 metais, t. y. 
prieš išleidžiant naujas monetas): 

sidabrinių  12.365,2 

bronzos 3.415,5 


15.780,7 tūkstančių litų sumai; 


2, senų ir naujų drauge (1939 metais, t. y. 
paskutiniais metais prieš Lietuvos okupaciją) 

sidabrinių  34.872,6 

bronzos 5.052,7 


39.925,3 tūkst. litų sumai; 

8, kaikas mano, jog atėmę punkte pirmam 
padėtas sumas iš p. 2 gautume “kauniškių" mo- 
netų sumą litais, būtent; 

sidabrinių  22.507,4 

bronzos 1037,2 


24.144,6 tūkst. (24.144.600) litų. 

Bet tuo keliu nepasiekiama tikslumo. Nėra 
nei mažiausio pagrindo prileisti, jog visos Lon- 
done kaldintos monetos baigiantis 1935 metams 
buvo apyvartoje. Dalis jų, gal ir nedidelė, galėjo 
tuo metu būti L. Banko rūsiuose ir išeiti apy- 
varton vėliau nei 1935 metai. New Yorko Nu- 
mizmatikos Draugijoje neseniai gavau neoficia- 
lių žinių, kad 1925 m. Londone buvę nukaldinta 
Lietuvai: 1 lito monetų 4 milijonai, 2 litų — 3 
mil., 5 litų — 1 milijonas. Pavertus litais, susi- 
daro 15 milijonų. Tuo tarpu, kaip rodo statisti- 
ka, apyvartoj sidabr. monetomis 1935 metais bu- 
vo tik 12.365.200 litų sumai (žiūr. aukščiau p. 1). 
Vadinasi, jei New Yorko Numizmatikos Drau- 
gija teisi, per pustrečio milijono litų “Ilondoniš- 
kėmis" sidabro monetomis galėjo atsidurti (ir 
tikriausiai atsidūrė) 3-čiame punkte minimų si- 
dabrinių monetų apyvartinėje sumoje. Panašiai 
bus ir su bronzos monetomis; 3-čio p. sumoje 
“londoniškių" bus įmaišyta gerokai per pusės mi- 
lijono litų sumai, nes: a) 10, 20 ir 50 centų mo- 
netos Kaune nebuvo dar kaldintos, o jų apyvar- 
toje buvo; b) aš pats žinau, jog naujų bronzos 
monetų tikrai nebuvo nukaldinta tiek, kiek ro- 
do buvus apyvartoj (nors tikro skaičiaus ir ne- 
pajėgiu atsiminti). 

Visais atžvilgiais geriausiai pavykusi Kaune 
kaldinta moneta yra “jubiliejinis dešimtlitis"'. 
Dailiai išrodė ir visos kitos, tačiau anajai prilyg- 
ti negalėjo. Jos modelio aukštį tiksliai užpildė 
paimto jai sidabro kiekis; prezidento atvaizdui 
skulptorius suteikė daug gyvumo; pagrindiniai 
štampai buvo padaryti be mažiausio priekaišto. 
Vos išėjusi apyvarton, ši moneta bematant vėl 
išnyko: savo krašto piliečiai ir užsieniečiai nu- 
mizmatikos mėgėjai tiek “aptuštino" apyvartą, 
jog teko leisti dar vieną laidą — monetos kai- 
na buvo pakilusi iki 12 litų! 

Mano ir buv. Monetų Kalyklos buhalterio 
K. Bakšio atmintimis pasikliovus, “jub. dešimt- 
ličio" monetų buvo nukaldinta Kaune ir pa- 
leista apyvarton apie 180.000 gabalų. 

Lietuvos Monetų Kalykloje svorio ir me- 
džiagos sudėties nukrypimai buvo leistini: 


, 


aukso monetoje ligi 25/10 000 
sidabro " B 10;1000 
kitų metalų * 20/1000 


svorio ir 2/1000 grynumo; 
2 5/1000 L 
i 9/1000 TE. 

NEPRIKLAUSOMOS LIETUVOS MONETŲ KALYKLOJE, KAUNE, 
1936—1939 m. kaldintos monetos: 


1, 2 ir 5 centai bronzos, litas ir aukščiau — sidabro. 
(1925 m. laidos bronza gelsva, 1936 m. — rausva) 
Vieno lito sidabrinės monetos grynumas galėjo Apsaugoti monetoms nuo jų medžiaginės 


nukrypti iki 7/1000. 

Leistinų monetų kiekis buvo apribotas įsta- 
tymu. Negalėjo būti paleista apyvarton sidabri- 
nių Monetų daugiau kaip 20 litų sumai, o piges- 
nių metalų — daugia kaip 4 litų sumai vienam 
gyventojui. Aukso monetos, jei būtume susku- 
bę jas išleisti, būtų ėjusios neribotais kiekiais 
(kaip paprastai pilnavertės monetos). 

Privalomos monetų priėmimo normos Lie- 
tuvoje buvo šios: 

a) sidabrinių 

10 litų monetomis ligi 600 litų sumos, 


5 > » 25 400 5 2] 
2 » L] » 300 » > 
1 » m m 200 L] >» 


b) kitų (pigesniųjų) metalų monetomis ligi 
15 litų sumos. 

Vadinasi, niekas (tyčia ar netyčia) nepake- 
liamais maišais smulkiųjų negalėjo užgriauti 
stambesnio dalyko pardavėją. Valstybės Iždo ka- 
sos privalėjo priimti neribot:5 monetų sumas. 

vertės sumažinimo tyčiomis, sidabrinės užsieny 
kaldintos monetos turėjo aplink dantelius; toks 
buvo ir Kaune kaldintas litas. O Kauno penkli- 
čio ir abiejų dešimtličių graiželiuose, vieton dan- 
tukų, buvo įspaudžiami parinkti sakiniai: 

5 litų monetoje “Tautos Gerovė Tavo Gerovė"; 

iki ės “Vienybėje Tautos Jėga". 

Monetų vaizdų nei įrašų čia neaprašinėju— 
jie matyti fotografinėse iliustracijose. Kauno mo- 
netose kaldintas valstybės ženklas — Vytis — 
savo laikų aptartas su žymiausiais Lietuvos he- 
raldininkais bei kitais tos srities specialistais, to- 
dėl tas ženklas gali (ir privalo!) pasilikti tvirtu 
pavyzdžiu visiems jo piešėjams ir spausdinto- 
jams. 

Kone visų valstybių monetų viena ir ant- 
ra pusė kaldinamos priešinga linkme: norint ap- 
žiūrėti ir antrąją pusę, paimtoji moneta verčia- 
ma "per galvą". Nepriklausomos Lietuvos mo- 


netos, norint kitą pusę pažiūrėti, verčiamos per 
šoną. 


Visų Kaune kaldintų monetų modelius su- 
kūrė žinomasis skulptorius Juozas Zikaras. Me- 
talą monetoms kalti pirkome Belgijoje. Tenai, 
Monnae Royal de Belgigue, paruošdavo mone- 
toms kalti medžiagą ir iš modelių pagrindinius 
štampus, o Kaune, pačioj kalykloj, buvo pada- 
romos Matricos ir vykdomas kalimas. Nukaldin- 
tos monetos, ginkluotai sargybai lydint, būdavo 
neatidėliojant pergabenamos į Lietuvos Banką. 


(Kiek prisimenu, vieno cento monetos paga- 
minimas, visas išlaidas suėmus, kaštavo netoli 
2 centų; 10 litų moneta atsiėjo Iždui apie 3 litus). 

Naujausių Lietuvos monetų įstatymas buvo 
paskelbtas 1936 m. birželio 3 d. “Vyriausybės 
Žinių" 537 Nr. Bet kad visi čia mano pateikti 
duomenys su įstatymais sutaptų, reikia pasinau- 
doti dar ir 1938 m. spalių 31 d. “Vyr. Žinių" 624 
Nr., kuriame paskelbti šitoki pirmojo įstatymo 
pakeitimai: a) sidabr. 2 litų monetos praba kils- 
terta iš 0,500 į 0,680; b) sidabriniu monetų vie- 
nam gyventojui leistinas apyvarion kiekis pa- 
keltas nuo 12 iki 20 litų. 


IV. Lietuvos Monetų Kalyklos organizacija 
ir įrengimai. 


Kalykla buvo valstybinė įstaiga, tiesiogiai 
priklausiusi finansų ministeriui. Jis, pagal įsta- 
tymą, tvirtino monetų modelius ir nustatinėjo 
monetų lydinio sudėtį (ligatūra neskelbta viešai) 
bei kaldintų tam tikros nominalinės vertės 
monetų skaičių. Prieš organizuojant šią įstaigą, 
jos naujai paskirtasis vedėjas (šio rašinio auto- 
rius) buvo nusiųstas Švedijon, Vokietijon, Bel- 
gijon ir net Paryžiun susipažinti su tų kraštų 
monetų kalyklomis. Dalis parsivežtų žinių buvo 
pritaikyta namie. Tačiau knygvedyba, atsiskai- 
tymas ir kontrolė buvo originaliai išgalvota, pri- 
sitaikant prie vietos sąlygų ir aplinkybių. 

Pati kalyklos patalpa buvo “Spindulio' 
bendrovės namuose Kaune, Miško g-vė Nr. 11 
(apatiniame aukšte), izoliuota stipriomis sieno- 
mis ir metalinėmis durimis nuo kitų patalpų. 
Langai buvo apsaugoti storomis plieninėmis gro- 
tomis. Viduje buvo įrengti visi darbui ir žmogui 
reikalingi patogumai. Techniškus veiksmus vyk- 
dė parinkti specialistai bei darbininkai, o pri- 
žiūrėjo, tikrino ir skaičiavo monetas finansų mi- 
nisterijos gerokai “išsijoti" valdininkai. Kontro- 
lei sustiprinti, visuose kalyklos veiksmuose da- 
lyvavo ir Valstybės Kontrolės specialus atsto- 
vas. Valdininkai ir darbininkai dienos darbui bū- 
davo užrakinami kalykloje; vienintelis jų ryšys 
su “pasauliu buvo telefonas į vedėjo kabinetą. 
Ir jie išeidavo iš kalyklos ne “darbo laikui išse- 
kus'', bet kai viskas būdavo suskaičiuota bei pa- 
sverta ir kai gauti duomenys sutapdavo su rytą 
iš seifų išduotų dalykų duomenimis. Jei atsitik- 
davo koks (nors ir pats mažiausias) skirtumas, 
reikėjo trūkumą (ar padaugėjimą) surasti bei 
išaiškinti. Išskyrus 2-3 gramų masės nudulkėji- 
mą, joki skirtumai nebuvo pakenčiami. Ir jie, jei 


atsitikdavo, visuomet paaiškėdavo, nors aiškin- 
tojus (visus kalykloje dirbusius asmenis!) užgul- 
davo naktis... 

Seifai, kuriuose buvo laikomi štampai, mo- 
netos ir medžiaga, turėjo du užraktus. Vieną 
raktą laikė kalyklos vedėjas, antrą — Valstybės 
Kontrolės atstovas. Dieną naktį budėjo ginkluo- 
ta sargyba. Užrakinamos patalpos būdavo tų pa- 
čių atsakingų pareigūnų dar ir užplombuojamos. 

Pinigus kalant, skubėti nevalia, nes nukal- 
dintos monetos turi būti absoliučiai viena į kitą 
panašios — kaip viena! Tad patekę į tą įstaigą 
darbininkai ir valdininkai jautėsi keliais atžvil- 
giais laimingi; jie buvo geriau, nei kur kitur, ap- 
mokami, darbas buvo lengvas, lėtas, švarus ir 
idomus. Parinktų žmonių sąžiningumu nei kar- 
tą neteko nusivilti; nepasitaikė nei mažiausio 
sąmoningo pasisavinimo. 

Daug kur pasaulyje monetos skaičiuojamos 
mašinomis. Lietuvos Monetų Kalykloje nuo ma- 
šinų atsisakyta. Mūsų buvo išgalvotos specialios 
liželės. kuriomis skaičiuojant, jei žiūrėsi, apsi- 
rikimas neįmanomas. Tuo tarpu mašinos — ne 
žmogus, ir jos gali sutrikti; ir sutrinka. 

Apie atliktus kalykloje veiksmus būdavo 
rašomi aktai, patvirtinami nemažiau kaip trimis 
parašais. Tai reiškia, kad tie veiksmai būdavo 
stipriai prižiūrimi ir sekami. Maišeliams su atrink- 
tomis monetomis užplombuoti atsakingi valdi- 
ninkai buvo aprūpinti jų priimtomis replėmis; 
ju prikabintos prie maišelių etiketės eidavo su 
maišeliais iki L. Banko, taigi žinota, kas už skir- 
tumą ir asmeniškai atsakingas. 

Greta su Monetų Kalykla tuose pačiuose 
“Spindulio? rūmuose veikė ir kita finansų mi- 
nisterijos įstaiga — vertybinių ženklų gamini- 
mo komisija, kuri, to paties asmens vedama 
“Spinduly"" spausdino visus popierinius valsty- 
bės vertybinius ženklus (vekselių blankus, akci- 
zo banderoles, paskolos lakštus ir kt.). Taigi, tu- 
rint namie visas mModernines spaudos priemones, 
rengtasi čia spausdinti ir Lietuvos Banko bank- 
notus, bet nesuskubta pradėti — sudundėjo ant- 
ro pasaulinio karo šūviai. 

Atgimusios Lietuvos Monetų Kalykla veikė 
apie trejus metus (1936-1939). Tai buvo viena 
jauniausiųjų pasaulyje ir moderniškiausiai įreng- 
tų tos rūšies nedidelių įstaigų. Pats faktas, kad 
ji buvo, žiūrint dabar atgal, išauga mūsų. akyse 
ir lietuvių tautos istorijoje į stiprų mūsų netoli- 
mos praeities įvykių grandinės sąnarį. O mūsų 
rankomis (Nepriklausomos Valstybės autoritetu 
ir teise) nukaldintos Lietuvos monetos, paskli- 
dusios po visą žemės rutulį, daug daug kam pri- 
mena ir byloja Nepriklausomą Lietuvą XX am- 
žiuje tikrai buvus. Nuo Buenos Aires iki Tokijo, 
nuo Kanados iki Australijos, rasi muziejuose ir 
pas atskirus megėjus lietuviškųjų atgimusios 
Lietuvos Monetų. O jos nerūdyja nei nepūva... 
Ir kur tik jų yra, ten puikiai žinoma ir mūsų 
Tėvynė, ten žinomi paskutiniai jos išgyvenimai 
bei tolimesnės aspiracijos. 

HENRIKAS NAGYS 


EPITAFIJA ANT POETO KAPO 
Vytautui Mačerniui 


Nepasiemei nieko kartu: tavo rankose miega 
paskutiniojo vasaros vakaro kvapas ir vėsuma. 
Tavo galvą padėjo ant kieto drožlinio priegalvio, 
ir giliai akyse tebegyvą dangų užžėrė žeme. 


Tavo mėlynos upės sustingusios tyso smėlynuose — 


kaip ilgi kalavijai rūdija ant žemės širdies; 
į apakusius ežerus krenta pajuodę žvaigždynai, 
ir į tavo miškus numylėtus šaltos nebūties 


tuštuma. Tavo knygose pasakų saulė užgeso, 
ir už atdaro lango sudužo ant kelio akmens 


nebaigta svajoti svajonė. Tiktai vystančios vasaros 


vakaro vėju kvepėjo tavo rankų atšalę delnai. 


Tavo antkapio raidėmis teka pavasario vandenys. 


Vaiko akys mato, pro tirpstančias ledo gėles, už stiklų:— 
Tavo upės pabunda, atmerkia akis ežerai, ir į dangų 
kelias debesys paukščių iš kizganlių tavo miškų... 

MAŽO UOSTO šVYTURYS 


J atvertas tavo šviečiančias akis 
mirguliuodamas iš Iėto puola sniegas. 

Nuo žiūrėjimo į šniokščiančias naktis 
pavargai. Norėtumei užmerkt akis bejėges. 


Nusibodo tau vienodas ūkavimas garlaivių. 
Jų smaluotas prakaitas ir aitrūs dūmai. 

Ir aukštai stiebuos, tarp svyrančių virvių, 
girto jūrininko rėkiamų dainų graudumas... 


žlegančiom grandinėm kojos prirakintos tau 
prie dumbluotų akmenų, susmigusių į jūrų dugną. 
Ir tiktai viena svajonė tavo veidą liūdną 
nušviečia kasnakt: Tu taip norėtumei išplaukt, 


džiūgaujančią vėliavą ugnies iškėlęs vėjam, 
nusigėrusiem putojančia, bekrašte platuma, — 
tu noretumei išplaukt, palikęs persunktą aliejum 
uosto vandenį, laivus ir sniegą, kvepiantį žeme. 


PAVASARIS IR VAIKAI 


Pavasaris, ant lygumų patiesęs, 
lininę juostą — vieškelį — 
džiovina saulėje. O šviesūs 
plaukai raudono riešuto 
eglyne spindi. 

Laimingi 
išdykusių klumpaičių žingsniai 
sumaišo vieškelio geltoną smėlį. 
Pavasaris, praskleidęs plaukus jauno riešuto, 
vaikams rieškučią peteliškių 
beria į akis. 


KRŪMAI GEGUžIO LIETUJ 


Vilgomos šilto šiušenimo 
šakos šnabždėdamos šneka: 
teka ir teka ir teka 
žalsvais drabužėliais į žemę 
karštas medus. 


Kažinkas surinka džiaugsmingai — 
Paukštis raudonas ir linksmas. 


Ir vėl šakos šnara ir linkčioja, 
kai kiekvieną lankstų ir liekną 
liemenį paliečia 

limpančiom lūpom 

lietus. 


RAUDONA 


SKARELE 


VINCAS RAMONAS 


„ „Tumosų laukai siekė Šunskų girią, o trobe- 
siai buvo išstatyti ant pat Šešupės kranto. Iš sodo 
vaikai akmenuką pajėgdavo numesti į patį upės 
vidurį. Abudu vaikai dabar kariuomenėj. Vyres- 
nysis liko puskarininkių, o jaunesnysis plėšė eili- 
nio batus. Jam teks ūkis, kai grįš iš kariuome- 
nės. Dukters Tumosai neturėjo. Tumosienė labai 
mylėjo sesers mergaites, bet nemažiau ir savo 
tarnaites. Prie darbo labai nespaudė, o grįždama 
iš Marijampolės, tarnaitei vis ką nors parvežda- 
vo lauktuvių. 

„Vaikai ne namie — reikėjo samdytis svetima 
šeimyna. 

Agota Žiemytė buvo iš Šunskų. Po tarpkalė- 
džio parsivežusi ją namo, Tumosienė tarė savo 
vyrui, sėdinčiam ant šilto priekrosnio: 

— Tai mūsų Agotėlė. 

— Aha, gerai, gerai, — linktelėjo galva Tu- 
mosa ir nusišypsojo. — Tai Agotėlė? 

Tumosienė padėjo jai nusirišti vilnonę skarą 
ir pabučiavo į lūpas. 

Agota buvo aukštoka, gražiai nuaugusi, tam- 
siaplaukė. Tumosai kažin kodėl pasirodė, kad 
josios nosis kiek per smaila. Abipus nosies ties 
akimis buvo daug rudų taškučių. Ir dar — kai 
ji pažvelgė tiesiai į Tumosą, dešinėji akis žiūrė- 
jo kažin kur į šalį. 

Tumosai pagailo jos. Tokio gražaus sudėjimo 
i 

Agota mažai kalbėdavo, bet klausydavo atsi- 
dėjusi. Tumosienei ji atrodė protinga, bet Tumo- 
sa po savaitės nusprendė: 

— Atrodo, kad jai trūksta vienos vinies. 

— Kurgi! Kas tavęs nežino! Juk tau visos 
moterys kvailos. 

— Ne, nesakau, bet jeigu moteriška mažai 
šneka, tai jau negerai. 

— Negerai! O tokia apsukri darbininkė. 

— Ne apie rankas šneku —-apie galvą. 

Pavasarį Tumosienė Agotai užsiminė apie 
darželį. Kaip nušvito ji! 

— Tai žydės! Tai kvepės! Tai saulę juokins! 

— Gerai, Agotėle. Gerai, mergele, — džiau- 
gėsi ir Tumosienė.—O maniau, kad ir šiemet dar- 
žely reiks agurkus ir morkas sėti. Vis gaudavau 
merginas iš Marijampolės, iš Degučių. Ar tai 
joms gėlės! Pavasarį lyg ir sukrusdavo kast ir 
sodint, o paskui nė žiūrėt darželio nežiūrėdavo. 
Varpučiu ir dilgėlėm darželis aptekdavo. Gėda 
būdavo žiūrėt. “Ne tokiom rūtos“, pasakiau ir 
darželį paverčiau daržu. Argi tai man pačiai, se- 
nai bobai, rūtas sėti! Rūtos, mergele, tik ligi ves- 
tuvių. Man tik prie tvoros pastovėti, į žalias pa- 
žiūrėti, jaunas dienas prisiminti. 


— Ar teisybė, dėdiene, kad rūtos šventos? 

— Šventos, Agotėle, šventos. Tik kelis daik- 
tus šitoj žemėj Dievas mums davė šventus. Bi- 
telė — šventas vabalėlis, rūtelė — šventa žole- 
lė, o ir kregždutė šventa. Taip sakydavo mano 
amžinatilsį močiutė. Graži rūta, kai žydi, bet dar 
gražesnė nežydėjusi. Taip ir su mumis moteriš- 
komis. Rūta karti, oi karti! Ant jaunų rūtelių ir 
rasa labiau krinta, negu ant žydinčių. Sunkus 
rūtų vainikėlis, mergele, oi sunkus, bet jisai mer- 
gaičių garbė ir visas gražumas. Vainikėli oi sun- 
kus, bet jeigu... jeigu... — pašnibždėjo jai į 
ausį — Agota paraudo, — tai nuodėmė ir rūtą 
nešioti. Ir ištekės, ir vaikų susilauks, bet kai pro 
darželį eis, vis akis į šalį suks. Sunkus rūtų vai- 
nikėlis, šventa žolelė... 

— Sunkus, dėdiene, — linktelėjo galva Ago- 
ta susimąsčiusi. 

— Rūtos, mergele, nė gyvulys neliečia. Vis- 
ką iš savo močiutės ir mamos girdėjau. Po kruo- 
pelę susidėjo, nieko neužmiršau. Aha, Agotėle. 
Tai taip viskas yra, o man tik jaunas dienas pri- 
siminti. 

Tumosienė pasirėmė ant tvoros ir ilgai tylė- 
jo. Ji žiūrėjo į tolį, į mišką, į baltą debesėlį, lyg 
baltą nuometą ant liepos viršūnės. Josios pilkos 
akys juokėsi, liesas veidas buvo nušvitęs. 

Praeidamas pro šalį, Tumosa susijuokė: 

— Girdėjau, girdėjau. Ar nepradėsit judvi 
čia senoviškas sutartines giedoti? 

— Ne sutartines, o darželio tvorą pataisyk. 

— O kas čia eis į tą tavo darželį? — stabte- 
lejo Tumosa, bet pagalvojęs šūktelėjo: — Mikai, 
atsinešk kirvį. Žiūrėk ant skiedryno. 

Miką Tumosa parsivežė prieš savaitę. Per vi- 
są žiemą apsiėjo be berno. Parsivežė nuo Gižų. 
Tumosa nustebo išgirdęs, kad Miką ten vadina 
totorium, paskui sužinojo, kad tai tikra jo pa- 
vardė. Totorius. Bet veidas tikrai gelsvas, kaip 
tikro totoriaus. Apskritas. Nuo prakaito žibėjo, 
kaip žalvarinis puodas. Rudos ir didelės, kaip 
kaštonai, akys. Juodi plaukai vis krito ant akių. 
Ir eidamas, ir dirbdamas jis juos vis vertė į vir- 
šų. 

i Tumosa paėmė iš jo rankų kirvį ir paliepė: 

— Nueik į klėtį ir atnešk vinių. Tų mažes- 
nių. 
ik 6jo, kaire ranka versdamas į viršų plau- 
kus.Užpakalinėj kelnių kišenėj raudonavo kny- 
gutė. 

— Turbūt, nemažai pamokytas, kad visur su 


knyga, — pastebėjo Tumosienė. 
— Mokyti savo mokslų kitiems po nosim ne- 
kaišioja, — piktai šyptelėjo Tumosa. — Ir lau- 


kuos, ir namie, kai tik stabtelėja valandėlę pa- 

silsėti, tuoj iš kišenės išsitraukia tą knygpalaikę. 

— Kas ten? Dainos? 

— Geros dainos! Valstybė ir revoliucija. Le- 
nino. e 2 

— Lenino? Ar tai tas mokytas žulikas, kur 
carą sušaudė? 

— Nutilk tu!... Pakiš liežuvį, tai žinosi, kuo 
Dievas vardu. Ar tu nežinai, kad Leninas yra 
šventas tokiem, kaip Mikas. 

Vyrai taisė tvorą. 

— Dėdiene, paprašyk, kad iš apačios prikal- 
tų lentą. Kad viščiukai neįlįstų — gėles iškaps- 
tys, — paprašė Agota nedrąsiai. 

"Mikas atsidėjęs pažvelgė į ją, pažvelgė į Tu- 
mosienę ir pamąstė. Palingavęs galvą, burbte- 
lėjo: 

— Viščiukai ... Užteks, kad neįlįs paršiukai. 
Lietuvoj biedni žmonės bulvėms žemės neturi, o 
čia — gėlės! 

— Kam reikia, tas turi, — nukirto jį Tumo- 
sa. 

Tvorą pataisė. 

Ir pasėjo rūtą, ir pasėjo mėtą. 
* * * 


Rytas buvo vėsus. Net epušė sodo kampe dre 
bėjo nuo to šaltuko. Bet liepos viršūnė buvo pil- 
na saulės. Liepa skambėte skambėjo. Dagiliukas 
ten buvo ir kitas pilkas paukščiukas. Jis švil- 
paudamas šokinėjo nuo šakutės ant šakutės. 

Patvoriu slinko ežys. Rainas katinas, nusi- 
gandęs jo, užšoko ant tvoros. 

Už sodo garavo upė. Už upės buvo tik žolė 
ir debesys. Tamsiai mėlyni debesys žemiau sau- 
lės, debesys aukščiau saulės. Jie visą rytą nu- 
dažė mėlynai. 

O tas rytas čia pat už lango kvepėjo mėtom 
ir rezetom. 

Pasiėmusi kibirą, Agota išėjo karvių melžti. 
Prie darželio sustojo. 

Linksmi broliukai juokėsi šalia ramių ir ne- 
drąsių saulučių. Patvory susiglaudę rausvai mir- 
guliavo karkliukų žiedai. Piliarožės raudoni žie- 
dai plieskė ant viso darželio, bet aguona savo 
raudonumu užrėkė visas gėles. 

Rodos, pačioj širdy kvepėjo tie rusvi rezetų 
taškučiai. 

Agota šypsodama žiūrėjo į savo darželį. Su 
tokiu džiaugsmu jau nusenę žmonės žiūri į bites 
ir paukščiukus. 

Išėjusi už sodo, Agota patraukė į pagirį pas 
karves. 

Iš girios išvažiavo keturios rusų kareivių 
virtuvės ir dardėdamos leidosi pakalnėn. Rusai 
važiavo prie upės vandens pasisemti. 

Pagiry ant kalno sėdėjo Mikas ir skaitė savo 
knygą. 

— Mikai, kodėl tu arklius pririšai tokioj iš- 
graužtoj vietoj? Matai, koki alkani. Beveik že- 
mę graužia. 

Mikas užvertė knygą ir valandėlę tylėjo, žiū- 
rėdamas į arklius. 

— Tu nieko neišmanai, Agotėle. Nesakyk, 

bet heišmanai. Tu tik“ dirbi ir nieko negalvoji. 
Šitie buožės išnaudoja mus. Ir tave, ir mane. Vi- 
są dieną tu sunkiai dirbi, vakare palaistai savo 
gėles, ir viskas. Kad ir norėtum, tu neturėtum 
laiko pagalvoti, ko mes susilauksim ir ką reikia 
daryti su šitais buožėm. O aš turiu turėt laiko. 
Jei arkliai bus sotūs, tai tik bėgsi ir bėgsi pas- 
kui žagrę. Bėgsi per visą dieną. O jei bus neėdę, 
tai žagrės gerai nepatrauks. Stos ir stos. Turė- 
siu laiko ir parūkyt, ir paskaityt, ir pagalvot. 

— Bet kuo tas gyvulys kaltas? Tu beširdis! 

Mikas tylėjo. Knygą įsikišęs į kišenę, kaire 
ranka perbraukė per plaukus ir nusijuokė: 

— Aš tave pirmą kartą matau piktą, Ago- 
tėle. Kad žinotum, tau pritinka tas piktumas. 

Mergina žiūrėjo į žemę. Mikas nematė jos 
akių, matė tik gražų jos liemenį. patis 

Agota nuėjo, o Mikas palydėjo ją akimis ir 
tyliai tvirtino kažkam: “Kad ne ta akis... Ach, 
kad ne ta viena akis! Juk ji graži mergina. La- 
bai graži, kad žinotum. Eik skersai ir išilgai — 
kitos tokios nerasi". ) 

Kai Agota grįžo su pilnais kibirais, Mikas 
parodė į arklius, pririštus didelėj žolėj. 

— Kad žinotum, aš pagalvojau ir... Mes 
sau, o gyvulys sau. Duok, panėšėsiu vieną kibirą. 

— O kai anąsyk prašiau panėšėti, tai ką sa- 
kei? “Aš ne boba su kibirais tąsytis". 

Mikas neša kibirą ir tylėjo. 

To sekmadienio vakarą jau visi buvo sugu- 
lę, kai jis grįžo perkėlęs arklius. Pagiry jis už- 
truko gana ilgai. Tumosa nė neliepė arklius per- 
kelti, nereikėjo, bet Mikas tą kėlimą sugalvojo 
pats. Eidamas į kiemą, jis stabtelėjo prie pravi- 
ro Agotos kambarėlio lango. Klausė. Čirškė žio- 
gai. Tas atdaras langas, tas juodas keturkampis, 
jam atrodė šiltas. 

Mikas tyliai sugrįžo iki sodo kampo ir ilgai 
ten stovėjo. 

Toli vakaruose žaibavo. Jis jautė, kad ant 
kairės rankos tupi uodas ir čiulpia kraują. Ge- 
lia. Bet rankos jis nė nepajudino. O tų žiogų 
čirškimo buvo pilna galva. Mikas tvirtino kaž- 
kam: “Kad žinotum, jeigu ji... jeigu ji... 9 

Kai mėnulio piautuvas pasislėpė už debesų 
ir sodo medžiai pasidarė visai juodi, jis vėl pri- 
ėjo prie lango. Dar žingsnis arčiau, dar žings- 
nis... Žiogai visai pasiuto! Net įkaitę smilkiniai 
tvinksi. 

Tyliai, visai tyliai sujudėjo langai ir tyliai 
užsidarė. 

Žiogai nutilo. 
švietė taką į klėtį. 

Mikui buvo gėda eiti tokiu šviesiu taku. Į 
klėtį. Į savo lovą. 

„Ryte juodu susitiko prie šulinio. Mikas šyp- 
telėjo, padėjo jai iškelti kibirą ir užkalbino: 

— Matei, kaip šiąnakt žaibavo? Kad plyks- 
tels — pinigus skaityk. Grįždamas iš pievų, pa- 
galvojau ... Pasakysiu jai, sakau sau, kad už- 
sidarytų langą... 

Prilaikydama kibirą ant rentinio krašto, šyp- 
telėjo ir Agota. Ji nieko neatsakė, tik pirštų ga- 


Vėl šyptelėjo mėnulis ir nu- 

A. GALDIKAS 


lus įkišo į kibirą ir kelis vandens lašus tekšte- 
lėjo jam į veidą. 

O apypiete jis jau neskaitė savo knygos. Mal- 
kinėj kažinką tašė, drožė, o iš akmenų krūvos 
išrankiojo visas lango stiklo šukes. Kitą dieną 
aštriai išsitekino kalčiuką ir peilį. 

Penktadienį Agota rengėsi eiti pas upę skalb- 
ti. Atsirėmęs į darželio tvorą, Mikas laukė jos 
išeinant į kiemą. 

— Tai jau eini? Palauk, ką pasakysiu. Kad 
žinotum, šitą seną kultuvę tu mesk į skiedryną, 
Agotėle. Sunki, pajuodus. Aš tau naują... Ve! 

Iš po skverno jis ištraukė naujutėlę kultuvę 
ir atkišo ją Agotai. 

Agota iš džiaugsmo net padėkoti užmiršo. 
Tai kultuvė, tai darbelis! Pakraščiuos išpiausty- 
ti dobilų lapai ir linų žiedai, vidury žvaigždės, o 
tarp tų žvaigždžių skraidė paukščiai. Tų paukš- 
čių uodegos ilgos, pilnos taškučių ir ratukų. Prie 
pat rankenos dvi žuvytės sukišo snukučius ir 
žiūri į viena kitą. 

Žvilgtelėjusi pro langą, į kiemą išėjo ir Tu- 
mosienė. Pavarčius kultuvę rankoj, ji pakraipė 
galvą. 


ŽIEMOS PEISAŽAS 


— Oi, tu sviete, svieteli! Tai nagai! Ir linai 
žydi, ir žuvytės plaukia. O tų paukštelių gražu- 
mėlis! 

— Gražumėlis, dėdiene, — pritarė Agota. 

Ji buvo visai sumišus. 

Bet Mikas neklauso jų. Jis jau ėjo per kiemą 
arklidės link. 

Šeštadienį Mikas grįžo iš pieninės kiek pavė- 
lavęs. Agotai jis parvežė tamsiai mėlyno stiklo 
vazą. Ant tos vazos buvo baltai išrašyti vyšnių 
žiedai. 

— Man? Gražus tai gražus butelis, bet ką aš 
su juo veiksiu? 

— Pamerk gėlių ir pastatyk ant savo lango. 
Aš einu art, tavęs lange nematau, bet vistiek ... 
tavo gėlės ten žydi. Kad žinotum, gražu pažiū- 
rėt, smagu atsimint. Tai taip, radastėle. 

Sekmadienį Mikas užsirišo naują tamsiai rau- 
doną kaklaraištį, o ant kairės rankos piršto už- 
simovė žiedą su raudona akute. 

— Kad nežinotum, tai sakytum, kad koks 
raštininkas, — stebėjosi Tumosienė. 

— Tikrai sakytum, — sušnibždėjo Agota nu- 
stebusi. 

Per pusryčius ji nenuleido akių nuo Miko 
rankos. 

Jau seniai buvo laikas eiti, bet Mikas vis 
kažinko stovinėjo prie darželio vartelių. Nuėjo 
iki kiemo vartų ir vėl sustojo. Agotos lange ži- 
bėjo toji tamsiai mėlyna vaza. Diemedžio šakelė 
buvo įmerkta, rausvi karkliukų žiedai ir tamsiai 
žalia rūtos šakelė. 

— Ko neini? — paklausė Agota, išeidama i 
kiemą ir į plaukus smeigdama naujas šukas su 
žibančiom akutėm. 

— Neinu. Galvoju. O kad taip, Agotėle, tu 
ir man gėlelę... 

— Luktelk. Aš tau broliuką. Jis aksominis, 
ir jo akutės labai gražios. 

— Ir rūtelę, Agotėle. Tiks prie broliuko. 

— Negaliu. Juoksis ... Supyks... 

— Kas juoksis? Kas supyks? 

— Žmonės. Neskinsiu. 

— Nebūk maža, Agotėle. 

Broliuku ji papuošė jo atlapą, nuleido ran- 
kas ir žiūrėjo į šalį — į šulinį. 

— Aš ne maža... Tu pats nusiskink... — 
šyptelėjo ji nenoroms ir, lyg ko nusigandus, 
straktelėjo į trobą. 

O vėlai vakare, kai jau visi rengėsi gulti, 
Mikas dar nuėjo į pagirį arklių perkelti. Tamsu 
buvo, kai grįžo. Agotos langas buvo atdaras. Mi- 
kas stabtelėjo, paklausė, priėjo arčiau. 

Langas neužsidarė. 

Kažinkas taukštelėjo ir cinktelėjo į grindis. 


* * * 


Dar buvo labai anksti, kai Mikas girdė upėj 
arklius ir žiūrėjo į saulę, raudonuojančią toli už 
žolių pievų. Iš daugaus į arimus krito viever- 
siai. Jie pailso bečiulbėdami. 

Sodo patvoriu, kibirais nešina, ėjo Agota. Ji 
pasuko į paupį. Išėmusi iš kibiro, į vandenį ji 
sumetė mėlynas stiklo šukes, o paskui įmetė 
puokštę gėlių. Gėlės pasisupo upės bangose ir 
lėtai lėtai nuskendo. 

— Kam tu jas dar čia atnešei? — stebėjosi 
Mikas, priėjęs arčiau. — Reikėjo numesti kur į 
pašalę. O aš tau nupirksiu kitą tokį butelį. 
E Ne, ne, ne! Nereikia. Nepirk. Tik šukės 
ikos 

Abudu nutilo. Agota žiūrėjo į tą vietą, kur 
nuskendo gėlės. Iš vandens iššoko sidabrinė žu- 
vytė, pavandeniu skrido paklydus žuvėdra. 

— Į pašalę reikėjo numesti? — prašneko ji, 
vis nepakeldama akių. — Kad dėdienė užeitų? 
Ji gudri. Suprastų. Tu sumynei jas. Eik sau. 

Agota ravėjo daržą. Keleliu ėjo nepažįstama 
mergina. Prie daržo ji sustojo. 

— Padėk, Dieve! 

— Dėkui, dėkui. 

— Tai ravit? Tų balandų šiemet tai pilni 
daržai. Šitą, ar čia tarnauja Totorių Mikas? 

— Čia. Bet dabar jo nėra namie. Išvažiavo 
į Šunskus. Grįš vėlai vakare. 

— Ar negalėtumėt jam pasakyti, kad sekma- 
dienį ateitų pas mus? 

— Gerai, pasakysiu. Jūs... sesuo? | 

— Ne, bet... Ne sesuo, tik aš norėjau pasi- 
tart su juo. Nauja valdžia dalins žemes. Mikas 
irgi gaus. Sakau, būtų gerai, kad jam atrėžtų 
iš Liepinio, šimtamargio. Mūsų trobelka visai 
prie Liepinio laukų, tai galėtume ir gyvent pas 
mano tėvus, iki ką įsitaisysim. Po Kalėdų bus 
mudviejų vestuvės. 

Agota iš rankų išmetė balandas. 

— Ves? Mikas ves? — sušuko ji, prijuoste 
šluostydama žemėtas rankas. — Jis meluoja! O, 
Viešpatie... Tai kodėl? Kaipgi čia dabar? Ir... 
ves? Meluoja! Jis viską meluoja. Nėra jam nel 
Dievo, nei teisybės. Trobelka? Tai dvi trobelkos! 
Ir Šunskai, ir Gižai! Aha, ir žemės prireikė! Ir 
žiedas ant piršto! Ir kultuves margina! 

Nepažįstamoji mergina žengė žingsnį atgal. 
Ji išsigando Agotos dešiniosios akies. Atrodė, 
kad ta akis tiesiog šokinėja. Kaip baltas kamuo- 
liukas. AT 

— Gerai, aš jam pasakysiu, kad sekmadienį... 
— tęsė Agota, eidama iš daržo. Ji kalbėjo jau 
kitokiu, kiek dusliu balsu. — Aš pasakysiu, o 
tu grižk. š 

— O gal jis paliko kokį laišką? Sakė — aš 
parašysiu prašymą, o tu ateik ir nuneši į Gižų 
komitetą. Sakė — jei nebūčiau namie, tai palik- 
čiau kam nors iš namiškių. 

— Nepaliko, — nukirto Agota. 

— Gal jis ką kita sugalvojo... 

— Nepaliko. Eik sau. Grįžk — mūsų šunys 
labai pikti. ) 

Per pietus Agota srėbė tik porą šaukštų barš- 
čių ir atsikėlė nuo stalo. 

— Nevalgai? Kas tau yra, Agotėle? Sergi? 
— susirūpino Tumosienė. 

— Negaliu. Galvą skauda. 

— Matau, kad veideliai 
dukrele. 

— Nereikia... 

Ji pavaikštinėjo po sodą, paskui nuėjo į pa- 
upį, atsisėdo ant kranto ir ilgai žiūrėjo į vande- 
nį. Į tą vietą, kur ryte nuskendo gėlės. 

Skraidė kregždės ir savo smailus sparniukus 
vilgė į upės vandenį, o jų čypsėjimas ir čireni-- 
mas buvo toks švelnus ir graudus, kad Agotai 
net ašaros pasirodė akyse. 

Po vakarienės Tumosienė turėjo daug vargo 
su ja. 

— Aš žinau, ką sakau, Agotėle. Tik karštas 
vanduo! Gerai išmirkyk kojas ir tuoj gulk. Visas 
ligas kaip ranka atims. 

Agota ne, ir gana. Kam čia to visko. Kam to 
karšto vandens. Ir taip karšta. 

Į kiemą įdardėjo Mikas. 

Agota tik žvilgt pro langą, čiupt už dubenio. 
su garuojančiu vandeniu ir tuoj į savo kamba- 
riuką. 

— Nekinkyk, — šūktelėjo Tumosa pro lan-. 
ga. — Eik vakarienės. 


užkaitę. Prigulk, 


Mikas įėjęs apsidairė po kambarį ir atsisėdo 
gale stalo. 22 
. — „Tegu arkliai atsipučia, o tu valgyk. Aš pa- 
„girdysiu ir išvesiųu. 
„ — Aš pats išvesiu. Tai čia. Tamsoj nė gran- 
„dinės nerastumėt. 
Šiandien Mikas buvo labai geras. 


O Agota sėdėjo ant krašto lovos ir klausėsi 
griežlės. Keleliu prajojo Mikas ir tyliai švilpte- 
lėjo. Agota dešine ranka stipriai sugniaužė pa- 
galvės kampą. 

Arkliai savo pasagomis garsiai taukšėjo į ke- 
lelio akmenis. Tos pasagos sukapojo ramų ir vie- 
nodą griežlės kryksėjimą. 

Atdaras langas darėsi vis tamsesnis ir tam- 
sesnis. 

Nenusirengusi Agota įspaudė veidą į pagalvę. 

Griežlė nutilo. 

Po kokios valandos — 

— Agotėle... Agočiuk ... Miegi? 

Balsas buvo šiltas ir drebėjo. 

Agota pakėlė galvą — tamsiai mėlynam lan- 
go keturkampy juodavo Miko galva. Ji tyliai nu- 
leido kojas ant grindų, tyliai pakėlė dubenį ir 
visa vandenį šliukštelėjo Mikui ant galvos. Du- 
buo išslydo iš rankų, atsimušė į palangę ir gar- 
siai suskambėjo. To skambėjimo buvo pilnas 
kambarėlis ir pilnas kiemas. 

Šlept, šlept pasigirdo basų kojų žingsniai — 
į kambarėlį įkišo galvą Tumosienė. 

— Kas čia pasidarė, Agotėle? Sudaužei ką? 

— Katiną apliejau vandeniu. 

Tumosienė valandėlę tylėjo. 

— Ki, ki, ki, — staiga sukikeno ji tamsoj. — 
Tai Agotelė, tai mergelė! O tu, mano rūtele! Ta- 
ve ir kunigėlis už tai pagirtų, o aš jau nė neži- 
nau... Rytoj aš tau parvešiu kokią dovanėlę. 
Bet tu tylėk. Nei kitiem, nei jam pačiam nieko 
nesakyk. Ir aš tylėsiu. Įširdęs jis nežinia ką pa- 
darytų. Nes — aš tau pasakysiu — žmonės labiau 
pakenčia mušimą, nekaip pajuokimą. 

Pusryčių Mikas atėjo pavėlavęs. Du kartu 
reikėjo šaukti. I trobą įėjo garsiai juokdamasis 
ir Tumosai papasakojo, kaip jis, piaudamas do- 
bilus, išgąsdino zuikį. Kad nėrė tas zuikis! O 
kad jis ėjo, kad ėjo... ! 

Tumosa nustebęs pažvelgė į savo berną. 

Nei iš šio, nei iš to Mikas Tumosienei padėjo 
nukelti puodą. 

Valgydamas jis paklausė, ar vakar nebuvo 
atėjus tokia mergina. Air 

— Ne, nebuvo jokios merginos. O kas ji? Iš 
KiTajii ; 4 

Ir juokdamasis, ir klausinėdamas Mikas nė 
karto nepažvelgė į Agotą. Lyg jos nė troboj 
nebūtų buvę. į 

Tumosienė parvežė Agotai gražią dovaną. Tai 
buvo skarelė. Ji visa buvo raudona, tik pakraš- 
čiuos balti serbentų lapai ir juodos uogos. Ago- 
ta negalėjo atsigrožėti, žiūrėdama į mažą veid- 
rodėlį. Apypiete, ravėdama gėles, neiškęsdavo 
nepasikraipiusi prieš praviro lango stiklą. Upėje 


mazgodamosi kojas, visai apsalo: skarelė vande- 
ny atrodė dar gražesnė — tamsiai raudona. 

Siandien namie buvo daug darbo. Saulė jau 
arti laidos, o karvės dar nemelžtos. Tumosienė 
irgi ėjo Agotai padėti. 

Beržo šešėlis papievy jau buvo ilgas ir žolė 
tame šešėly pajuodo. 

Iš paupio su pilna vandens statine važiavo 
Mikas. Ganyklos tolokai nuo upės, tad karves 
ten vedžioti girdyti neapsimokėjo. 

Kai moters prisiartino prie ganyklos, juod- 
margis bulius pakėlė galvą ir garsiai sušvokštė 
pro šnerves. Krestelėjęs galvą, jis koja pradėjo 
kasti žemę ir baubti. Žemės kilo aukštai ir krito 
jam ant nugaros. O baubė jis tokiu balsu, kad 
abidvi melžėjos išsigandę sustojo. 

—Kas gi čia dabar? Agotėle, skarelę! Nusi- 
rišk skarelę! 

Agota savo raudoną skarelę pasikišo po pri- 
juoste. 

Mikas nusikvatojo ant visų laukų. 

Bulius vėl pakėlė galvą, įtempė grandinę, 
apėjo vieną ratą ir, nusisukęs į mišką, subliovė. 
Jo balsas buvo užkimęs ir sumišęs su spiegimu. 
Miške subliovė kitas bulius, po akimirksnio tre- 
čias, bet jau toli ir neaiškiai. Juodmargis pa- 
klausė, paklausė, pajudino ausį ir treptelėjo 
koja. 

O Mikas vis tebekvatojo. Net susiriesdamas. 

— Kvailys, — širdo Tumosienė. — Brudas. 
Aš negaliu pakęsti, bet pamėgink išvaryti! Ne 
tie laikai... Agotėle, niekad, o niekad su raudo- 
nu daiktu nei artyn prie buliaus. Neduok, Die- 
ve... numuštų grandinę... 

Sekmadienį „Mikas iš Gižų grįžo vėlokai. 
Parėjęs valandėlę stovėjo prie darželio tvoros ir 
žiurėjo į žvirblius, kurie straksėjo patvartėje. 
Nusispiovęs į darželį, įėjo trobon ir riktelėjo 
Agotai: 

— Kur prašymas? 

Agota tylėdama išėjo į savo kambarėlį. 

—O klausiau! Klausiau, ar nebuvo pusseserė 
atėjusi. Kur tau pasakys! Prašymo buvo atėjusi. 
Turėjo nunešt į Gižų komitetą. 

Agota sugrižo ir tylėdama ant stalo padėjo 
gelsvą voką. 

— Ve! Ve tas prašymas! Iš anksto parašiau, 
visus vargus išdėsčiau. Prašiau, kad atrėžtų iš 
Liepinio, o dabar jau per vėlu. Šiandien para- 
šiau kitą prašymą. Gausiu, tai gausiu žemės, bet 
kur! Trys kilometrai nuo plento! “Man reikia 
Liepinio žemės", sakau. “Iš kito atimkit ir man 
duokit". Kur tau! “Visi lygūs", sako. “Pavėla- 
vai. Čia nė Kaunas nepadės". 


— Vežk į Maskvą, — metė Agota ir nusisu- 
ko į sieną. 

— Žvaire! 

— Dėdiene! — suspiegė Agota ir pribėgusi 


atsistojo šalia Tumosienės. Toks baisus buvo Mi- 
ko balsas. O Agotos riksme buvo ir išgąstis, ir 
nuskriausto kūdikio maldavimas. 

— Tu pati galėsi vežt prašymą į Maskvą, 
kai tavo vaikas paaugs, o sviete vietos neturės. 

O gal dėdienė ir nežino, kad tu turi vaiką. Teta 
Šunskuos augina. 4 
— Dėdiene! Jis meluoja! Jis viską meluoja! 


Totorius! Tu suėdi žmones. Tu esi... tu... Tu 
biaurių biauriausias kiaulė! 
— Liaukitės — šūktelėjo Tumosienė. — Tu, 


Mikai, nemeluok. Neskriausk mergaitės. Nege- 
rai, negražu. 

— Tavęs ir nauja valdžia nepagirtų, — įsiki- 
šo ir Tumosa. — Ir nauja valdžia draudžia varg- 
šui vargšą ėst. 

Mikas tik mik, mik... Valandėlę tylėjo. 
Žvilgtelėjęs į gelsvą voką, vėl ėmė siusti. 

— Tai ji mane suėdė! Mazgotė. Dar rūtas 
laisto! Kurgi! Jos net galvijai baidosi. Nieko... 
nieko ... Aš visam kaimui papasakosiu apie jos... 
rūtas! Aš ir jums parodysiu, ko vertos jos rūtos, 
— pabaigė jis, voką kišdamas kišenėn. 

Išėjęs tiesiai patraukė į arklidę, o netrukus 
grįžo per kiemą, ant keturnagės šakės nešdamas 
arklių mėšlo. Priėjęs prie darželio, mėšlą metė 
ant rūtų eželės. 

— Tu verčiau išrauk jas, tu sumindžiok jas! 
Į ugni mesk! — klykė Agota visa išbalusi. — 
Mirsiu, o neužmiršiu. Rūtų nė gyvulys neliečia! 
Springdama ašaromis, ji įbėgo į savo kam- 

arį. 

Saulė jau buvo nusileidusi. Juodam praviro 
lango stikle raudonavo ugnies ir kraujo dėmės. 

Pro ašarų miglas žiūrėdama į tas raudonas 
dėmes, Agota sugriežė dantimis. 

Ryte ji atėjo pusryčių, kai Mikas jau buvo 
pavalgęs ir išėjęs į kiemą. Per pietus irgi nesi- 
rodė. Tumosienė kalbina ją, o ji tyli ir sukasi į 
sieną. Tik prijuostės raiščius tai suveržia, tai vėl 
atleidžia. 

Tumosa šiandien irgi buvo piktas. Prireikė 
brūžeklio — nėr! Aiškiai atsimena — buvo pa- 
dėjęs dėžutėn, kur plaktukai, replės ir skaptukas. 
Nėr. Klausė Miką, klausė žmoną — neturėjo ir 
nematė. Gal Agota? Paklaus, kai sugrįš su pienu. 

Pavakare karvių melžt ji išėjo gerokai per 
anksti. Tumosienė nieko jai nesakė. Tegu, tiek 
to. Tegu kiek apsiramina ir apmiršta. O toks at- 
simainęs jos veidas! 

Agota sėdėjo ant akmens, kai Mikas atvažia- 
vo į ganyklą su vandens statine. 

— Ko nemelži, varna? 

—Jau pamelžiau, — atsakė ji ramiai. — Tik 
Ilgaragei tarp kojų nagų įlindęs šipulys. Tokia 


skiedra. Norėjau išimt — nestovi. Aš palaikysiu 
už ragų, o tu išimk. 

Mikas priėjo prie Ilgaragės. k 

— Stovėk, stovėk, karvute, — kalbėjo jis pa- 
silenkdamas. d o 

Agota, kaire ranka laikydamasi už karvės 
rago, dešine iš po prijuostės išsitraukė raudoną 
skarelę. Skarelė buvo keturlinkai suklostyta, o 
prie keturių palaidų kampų prisiūtas meškerės 
kabliukas. Agota skarelę vikriai užmetė Mikui 
ant pečių, atsargiai truktelėjo, ir kabliukas už- 
sikabino už trinyčių. 

— Tu ko čia glaustaisi? Laikyk, kad laikai. 
Kai paglostysiu, tai ir motina, prisikišusi žiburį, 
nepažins. Hm... Skiedra visai nauja. Sakyčiau, 
iš pačio skiedryno. Norėčiau žinoti, koks velnias 
čia ja atnešė į dobilus. 

Prileidęs du kibirus vandens, Mikas nuėjo 
prie buliaus. Pastatęs kibirus, jis nusigręžė ir 
žiūrėjo į rusų virtuves, besileidžiančias pakalnėn 
į paupį. Staiga bulius sumaurojo ir numušė 
grandinę. Mikas šoko bėgti, bet nubėgo tik kelis 
žingsnius. Rodos, kas galą rąsto pamėtėjo tolyn 
— toks buvo buliaus smūgis. Net viena koja pri- 
klaupęs, bulius trynė ir raičiojo Miką, o Agota 
stovėjo. 

Kada bulius, retkarčiais subaubdamas, nuė- 
jo pas karves, Agota pribėgo prie Miko ir nuo 
pečių nuplėšė raudoną skarelę. Atsargiai, kad 
nesusikruvintų rankų, ji pasikišo ją po prijuos- 
už 

Čirškė žiogai, visuos laukuos ir padangėj, ir 
Agotos smilkiniuos. 

Subliovė bulius. Atrodė, kad koks nemokša 
papūtė išklerusį klarnetą. 

Per pievą bėgo Tumosa, iš paupio bėgo rusų 
kareiviai. 

Mikas mirė ant kareivių rankų prie pat var- 
tų. 

Agota grįžo namo toli atsilikusi nuo visų. Iš 
tolo atrodė, kad tie kibirai per sunkūs jai. Atro- 
dė, kad ji svyruoja eidama. Lyg girta. 

Bulių sugavo paupy ir atvedė pririšti. Gran- 
dinę pakėlęs nuo žemės, Tumosa krūptelėjo — 
grandinės žiedas iki pusės buvo lyg piaute 
įpiautas ir tik toliau nulaužtas. Tumosa atsimi- 
nė brūžeklį. Grandinę surišęs viela, jis tuoj nu- 
skubėjo namo. Brūžeklis buvo dėžutėj tarp rep- 
lių ir plaktukų. 

O Agota dingo. Kaimynai matė ją einant pa- 
upiu su dideliu ryšuliu rankoj. 

Pirmoji Jurgio Savickio novelių 
knyga “šŠventadienio Sonetai“ išėjo 
1922 metais (rodos, Berlyne), t. y. 
tais pačiais metais, kaip ir Vinco 
Krėvės “šiaudinėj pastogėj'. Vinco 
Krėvės knyga tuojau susilaukė vi- 
suotinio įvertinimo, ir jos autorius 
buvo pripažintas lietuvių literatūros 
klasiku. Tuo tarpų Jurgio Savickio 
“Šventadienio Sonetai", pasipuošę 
šauniais vakarietiškais drabužiais, 
praėjo visiškai nepastebėti ir niekam 
nereikalingi. Vadinasi, Savickio kny- 
ga pasirodė nelaiku, kitaip sakant, 
laiku, bet tai mūsų literatūroje la- 
bai dažnais atvejais reiškė “nelai- 
ku". Savickis nesilaikė beveik pri- 
valomos tuomet (ir šiandien!) atsi- 
likimo nuo savo epochos distancijos 
ir buvo nubaustas, kam drįso pasi- 
rodyti, dar ne visiems lietuvių lite- 
ratūros "seniesiems" klasikams savo 
pagrindinius veikalus išleidus. Aš vi- 
sai čia nemanau ironizuoti nei Vaiž- 
ganto, nei Krėvės, tik noriu kons- 
tatuoti patį faktą, kad jų kūryba, 
normalios visuotinės literatūros isto- 
rijos chronologijos prasme, tektų nu- 
kelti į Balzako laikus. 


Savickio  “šventadienio Sonetai" 
pas mus būtų buvę "laiku" tik apie 
1930 metus. Žiūrint ir šiandien tu- 
rimos didesnės laiko ir tam tikra 
prasme erdvės perspektyvos, debiuti- 
nis Savickio veikalas mūsų naujo- 
sios beletristikos peizažo horizonto li- 
nijoje stovi kaip milžiniškas medis 
neaiškios ir gana skurdžios augme- 
nijos plotuose. “šventadienio Sone- 
tai" buvo, galima sakyti, pirmas 
realus lietuvių dailiosios prozos kon- 
taktas su Vakarų literatūra, pirmas 


literatūrinis šuolis iš balanos gady- 
nės, atnešęs Europoje vykusių lite- 
ratūrinių revoliucijų  atgarsius ir 
džiaugsmą. Tuo tarpų mūsų klasi- 
kai tų revoliucijų visiškai nepastebė- 
jo. 

Keistas dalykas! Man ir šiandien 
tebeatrodo, kad toks Krėvė kubizmo, 
futūrizmo ir įvairiarūšio ekspresio- 
nizmo siautėjimo laikais buvo jau 
veterano amžiaus sulaukęs. Tačiau 
datos kalba visai ką kita. Marcel 
Proust, James Joyce, Franz Kafka 
ir t. t. yra arba vyresni, arba vien- 
mečiai. Dėl šio labai savotiško ne- 
skubėjimo kalti ne vien patys mūsų 
klasikai. Faktiškai jie tik pakluso 
literatūrinės raidos kontinuiteto dės- 
niui, kuris nepakenčia spragų, ir 
XX a. pradžioje sukūrė tai, kas ki- 
tur buvo daug anksčiau padaryta. 

Taigi, Savickis buvo pirmas mūsų 
prozininkas, mėginęs sulaužyti aukš- 
čiau minėtą apgaulingą “istorinę 
iliuziją'' ir atsistoti ant savo epochos 
platformos. 

Adomas Jakštas, nepermaldauja- 
mas bet kokio modernizmo priešas ir 
tradicijų saugotojas, recenzuodamas 
“šventadienio. Sonetus"“, pastebėjo, 
kad autorius (Savickis), nors ir tu- 
rįs talento, bet klaidžiojąs pavojin- 
gais modernizmo šunkeliais. Nuo šios 
recenzijos praėjo nemaža laiko. Išė- 
jo “Ties aukštu sostu", “ Atostogos", 
“Truputis Afrikos", “Kelionės", bet 
Savickio “situacija"“, t. y. jo santy- 
kis su publika mažai ką tepasikeitė. 
Esmėje buvo pasilikta prie jakštiš- 
kosios tezės. Vėlesnieji Savickio ver- 
tintojai visuomet pabrėždavo jo aris- 
tokratiškumą, stiliaus kultūrą, ori- 


ginalumą, bet taip pat, nors ne taip 
aiškiai, jo  nereikalingumą mums, 
mužikų vaikams. Tačiau dauguma jį 
vertino vien tik etiketo sumetimais, 
vadinasi, kaip jiems nesuprantamą. 
ir jų interesų sferon nejeinantį reiš- 
kinį: “Kas žino, o gal jis ko nors ir 
vertas?“ 

Nedaug aiškesnė Savickio situacija 
ir šiandien, “Raudonų Batukų'“ pasi- 
rodymo metais. Ir šiandien Savickio 
kūryba tebėra pažymėta kažkokiu 
fatališku ženklu, ir šiandien jis te- 
bėra 'biaurusis ančiukas" mūsų li- 
teratūros tvenkiny. 


Jieškant gilesnių čia tik ką nuro- 
dytos “biauriojo ančiuko" situacijos 
priežasčių, tektų tūkstantąjį kartą 
priminti ir kaltinti amžiais mums ne- 
palankią istorijos mūzą Klio, vertu- 
sią Mus šimtais atvejų išlikti tik at- 
silikimo kaina ir tuo būdu sukūru- 
sią nesugriaunamą argumentą prieš 
modernizmą, argumentą, kurį mes taip 
dažnai vartojome ir tebevartojame. 
Dėl to, mes ir esame toki atsargūs, 
perdėtai atsargūs. Lietuviška sermė- 
ga kitados herojiškai atsilaikiusi prieš 
svetimuosius ir niekados savo tautos 
neišdavusi, nepadėta laiku į mu- 
ziejų, nepriklausomo gyvenimo lai- 
kais, dažnai mus saugojo ir nuo kul- 
tūros. Savickio kūryba kaip įtarti- 
nas dalykas neišvengiamai turėjo į 
ją atsimušti. Be to, Jurgis Savickis 
priklauso pirmai ir paskutinei mūsų 
rašytojų kartai, kuri susiformavo 
europinės kultūros dvasioje ir, ne- 
priklausomybę atgavus, kontakto su 
šia kultūra nenutraukė, nes turėjo 
šiam reikalui pakankamai priemo- 
nių. Tuo tarpu pirmosios nepriklau- 
somos Lietuvos rašytojų kartos mi- 
neto kontakto nebeturėjo, o atramos, 
bent iki naujų ryšių sudarymo, turė- 
jo jieškoti kitur. Dviprasmiškas šū- 
kis grįžti atgal į kaimą turėjo dide- 
lį pasisekimą ir išaugino nepriklau- 
somybės epochoje dominavusį mies- 
te gyvenančio kaimiečio tipą, kuris, 
valdžios remiamas, patriotizmo var- 
dan, gana sėkmingai kovojo su įvai- 
riais keliais prašmugeliuojama Va- 
karų Europos dvasia ir kultūra. šio- 

je atsilikimo dramoje taip pat žymų 
vaidmenį suvaidino nuolatos bruka- 
mos lenkų romantizmo seniai miru- 
sios idėjos ir bekraujų šešėlių bei 
simbolių miglose ir budistinėje stag- 
nacijoje  skendinti Vydūno filoso- 
fija,  naikinusi realybės  pajuti- 
mą ir raginusi garbinti abstrakčią 
“amžinąją ugnį'' rizikuojant niekad 
nepajusti tikrosiosios — šaltiniai, iš 
kurių ištisos kartos sėmėsi dvasinės 
stiprybės. Čiurlionio tapyba, Herba- 
čiauskas ir Balio Sruogos kontrata- 
kos nepajėgė sulaikyti šios atavizmo 
bangos — ir ji išsiliejo daugelio mū- 
sų smegenyse. Ir pasekmės, kaip vi- 
siems žinoma, buvo gana liūdnos: sa- 
vąją kultūrą mes vertinome tik kaip 
žodį, kaip mitą ir kiekvieną naują, 
realią kultūrinės kūrybos apraišką 
naikinome ikonoklastų įnirtimu. 

Šitokiame fone išėjęs Jurgis Sa- 
vickis ir negalėjo tikėtis geresnio 
sutikimo. Jis buvo ir liko panašus į 
susišukavusį inteligentą, kaimo pur- 
vynuose besikankinantį. Savickio li- 
kimą mūsų literatūroje gerai gali- 
ma palyginti su likimu jo paties 
personažo—fleitininko Žiogo, stoikiš- 
kai baigiančio dienas niekuomet jo 
nesupratusių kaimiečių tarpe. 

Jurgis Savickis nieko bendro su 
kaimu neturi. Tik atsiminimai, kaž 
kada matyti spektakliai. Jis yra ap- 
sisprendęs disidentas, savo kultūros 
pobūdžiu priklausąs retai pas mus 
bepasitaikančiam buržuazinės inteli- 
gentijos tipui. Savickio intelektuali- 
nis lopšys, galima sakyti — tėvynė, 
yra Europa, arba toji epocha, kurio- 
je Stravinskio muzikos, Picasso ta- 
pybos, Rene Clair filmų ir poezijos 
revoliucijų fone pražydo ir išsigimė 
buržuazinė kultūra. Jo gerokai opor- 
tūnistinė filosofija, vengianti taip va- 
dinamų  “prakeiktų" problemų, jo 
idealas — kultūringas, rafinuotas, 
ironiškas ir skeptiškas žmogus—-dar 
ryškiau pabrėžia ryšį su minėta epo- 
cha ir jos kultūra. 

Savickio, kaip rašytojo, laikyseno- 
je nieko nebėra iš romantiškai su- 
prastos šios profesijos atstovų pozos. 
Jis yra greičiau vienas iš tų, kurie 
parausta, pavadinti rašytojais ar 
poetais, kuriems, Jean Paulhan žo- 
džiais tariant, “atrodo, kad neįma- 
noma būti garbingu literatu, nejau- 
čiant pasibjaurėjimo pačia literatū- 
ra". Titulo ir realybės galima dis- 
harmonija yra aktuali kiekvienam 
rašytojui. Gi pas mus per didelis 
literatūros meilės akcentavimas ne 
kartą reiškė talento stoką. Tačiau 
vėlgi tenka pabrėžti, kad Jurgis Sa- 
vickis yra kone vienintelis europie- 
tiško rašytojo tipas mūsų literatū- 
roje. 

Po šių bendrų pastabų norėtųsi 
bent akies krašteliu žvilgterėti, ką gi 
konkrečiai naujo davė mūsų prozai 
Jurgis: Savickis. Atsakymas trumpas 
ir aiškus: Savickis atliko pirmąją 
lietuvių dailiosios prozos reformą, 
pradėdamas naują, “poklasikinę" jos 
epochą, kuri dar ir šiandien tebėra 
gyva kasdienybė. Savickio reformos 
esmę sudaro sekantieji trys momen- 
tai: a) mūsų dailiosios prozos pakė- 
limas iš pusiau etnografinės litera- 
tūros į grynosios literatūros rangą; 
b) tradicinių etninių personažų pa- 
keitimas bendrai žmogiškais ir c) at- 
kreipimas dėmesio į formos proble- 
mas. 


Senieji mūsų beletristai, kaip Vaiž- 


gantas, Žemaitė, 'nurašinėjo" lietu-, 
višką buitį, maža ką nuo savęs te- 
pridėdami. Viską jiems diktavo 


tradicija ir natūralūs ryšiai su ap- 
linka, kurie amžių bėgyje buvo vir- 
tę beveik aiškiai apibrėžtomis for- 
mulėmis. Jurgis Savickis įėjo į mū- 
sų literatūrą ir buitį visiškai kitu 
būdu. Vietoj natūralinės senųjų este- 
tikos Savickis atnešė naują, teoreti- 
niais samprotavimais pagrįstą esteti- 
ką. Nebepripažino modelio neliečia- 
mybės ir “matė kitaip“, t. y. savo- 
mis, nebe tradicijos akimis. Savic- 
kis yra griežtas antinatūralistas, ne- 
pripažįstąs gamtai jokių grožinių 
kvalifikacijų, tuo tarpu beveik visi 
mūsų senieji yra gamtos vaikai ir 
jos garbintojai.  Kūrybinio proceso 
metu jis yra daugiau panašus į tea- 
tro režisierių, organizuojantį savo 
spektaklį, negu į tradicinį lyriką. 
Savo noveles organizuodamas", Sa- 
vickis pirmoje eilėje pakeičia senas 
"dekoracijas" ir senovinį “'apšvieti- 
mą". Scenovaizdis irgi naujas — 
miestas. Jam visiškai teisingai pri- 
klausytų vienintelio autentiško mies- 
to ir jo Žmogaus vaizduotojo vardas 
lietuvių literatūroje. Keturvėjininkų 
miestas tebuvo butaforija, tradicinių 
banalybių rinkinys, svajonių miestas, 
pasaka. Jurgio Savickio miestas yra 
tikras, ekspresionistinėmis linijomis 
pagyvintas, su visomis epochos spal- 
vomis ir nuotaikomis. Tai nėra vien 
miesto ilgesys, kurį sukeldavo nu- 
blukę rusiški romansai arba neuž- 
mirštamos “Sous les toits de Paris" 
prieblandos, Albert Prejan ir Anna- 
bella. Tai yra miestas, stovintis šia- 
pus, ant žemės. Metaforiškai išsireiš- 
kiant, galėtume tvirtinti, kad vienin- 
telis miestas Lietuvos teritorijoje tuo- 
met ir buvo tik Savickio knygose. 


Tose novelėse, kuriose veiksmas 
vyksta kaimo aplinkoje, Jurgis Sa- 
vickis davė ir keletą labai ryškių 
gamtovaizdžių. Jų spalvos ir linijos 
iš esmės skiriasi nuo ankstyvesnių 


šios rūšies pavyzdžių mūsų literatū- 
roje. Jis ir čia yra daugiau dekora- 
torius, negu aprašinėtojas. Ir tų de- 
koracijų nedaugiau, negu reikia jo 
rodomai dramai. Jų nuotaika sude- 
rinta su personažo psichologija. Flei- 
tininkas Žiogas, žiemos vakaro pei- 
zaže nematydamas saulės, mąsto: 
“Prožektorius netvarkoje!" Lygiai 
taip jis būtų galvojęs, dar tebegriež- 
damas Žydriosios Tulpės teatre. Ki- 
tur, ypač jo vakaro peizažuose, tiek 
daug linijų ir spalvų, žaismo, kaip 
ekspresionistiniame paveiksle. Ir vis- 
kas, rodosi, čia tebekvepia šviežiais 
dažais, bet ne gamta. 

Ypatingą dėmesį Jurgis Savickis 
skiria formos problemai. šis dalykas 
ilgą laiką mūsų literatūroje nebuvo 
judinamas. Praktiškai nė laiko ne- 
turėta šiems klausimams. Savickis 
kone pirmas (jei neskaityti Igno Šei- 
niaus) nueina formalistinių eksperi- 
mentų keliu mūsų dailiojoje prozoje. 
Visi didieji mūsų ilteratūros stilistai 
— Donelaitis, Valančius ir iš dalies 
Vaižgantas su Krėve—-savo stilių su- 
sikūrė instinktyviai, jokiais eksperi- 
mentais ar tecretiniais samprotavi- 
mais nesiremdami. Savickis, priešin- 
gai, sąmoningai jieško ir stengiasi su- 
kurti savo paties interpretacijai tin- 
kamąinstrumentą.Jeigu senųjų mūsų 
literatūros stilistų  charakteristikai 
pakaktų tradicinės Buffono formulės, 
tai kalbant apie Savickio stilių, reik- 
tų dar pridėti, kad stilius yra dar ir 
tam tikra kultūra. 

Savickis šiuo požiūriu ypač iškel- 
tinas dar ir dėl to, kad visa mūsų 
posavickinė beletristika pasižymėjo 
totaliu stiliaus nejautimu. Tik retos 


išimtys — Tarulis, Vaičiulaitis, Pul- 
gis Andriušis ir dar vienas kitas 
neleidžia šiam tvirtinimui virsti 


griežta taisykle. Daugeliu atvejų te- 
galima būtų kalbėti tik apie patrio- 
tinį, sentimentalinį, romantinį, rea- 
listinį ir dar kitokį, bet ne apie in- 
dividualų x ar y stilių. Galima net 
būtų tvirtinti, kad visa mūsų litera- 
tūros istorija, nuo pačių jos šaknų, 
stovi stilistinio  dekadanso ženkle, 
nes vargu kas mūsų literatūroje ga- 
lėtų prilygti Donelaičiui ar Valan- 
čiui kaip stilistai. 

Jurgis Savickis, be abejo, lietuvių 
literatūros istorijoje priklausys di- 
džiųjų (mūsų mastu) stilistų eilei, 
nes jo balsas buvo ir pasiliko vie- 
nišas, nepamėgdžiojamai autentiškas, 
koki vieniši ir nepamėgdžiojami bu- 
vo Kristijono Donelaičio ir Motiejaus 
Valančiaus balsai. 


Sunku būtų kalbėti apie Savickio 
pasaulėžiūrą. Jisai savc novelėse ją 
kaip tik galėdamas slepia. Vis dėlto 
galima teigti, kad pasaulėžiūrinį jo 


pagrindą sudaro tam tikra estetizmo 
rūšis. Estetiniai motyvai yra ir jo 
etikos normos. Kiekvienas jo kūry- 
binio pasaulio aktas yra daugiau ar 
mažiau subordinuotas estetiniam mo- 
mentui. Gyvenimas jam tėra teatras, 
cirkas, pramogų vieta, su gerai ir 
blogai vaidinančiais aktoriais, su įdo- 
miomis ir mažiau įdomiomis situaci- 
jomis. Jam mažai įdomūs “kiti" jo 
stebimųjų dramų ar komedijų moty- 
vai, išskyrus konstruktyvinius. Sa- 
vickio humanizme taip pat žymiai 
daugiau estetinių argumentų negu 
artimo meilės ar užuojautos. 


Po ilgos atostoginės intermedijos, 
kurią sudarė jau minėta kelioninė 
literatūra, Savickis šiais metais iš- 
leido naują novelių rinkinį — “"Rau- 
donus Batukus'. Tai žymus įvykis 
mūsų literatūros gyvenime, ir ypač 
šiais jos nuopuolio metais. ši plona 
knygelė verta platesnės kritikos, bet 
mes ją atidėsime patogesnei progai 
ir pasitenkinsime keliomis pastabo- 
mis. 

Rinkinyje išspausdintos 6 novelės: 


“Klevienė", “Nukryžiuotoji", “Mėne- 
siena", “Jono  Graužos nuotykiai", 
"Kapinėse" ir “Raudoni batukai", 


parūpiną ir visos knygos pavadinimą. 

Paliesime čia tik penkias, mūsų 
galva, pačias būdingiausias: “Kapi- 
nėse", “Nukryžiuotoji", “Mėnesiena"' 
“Jono Graužos nuotykiai“ ir “Rau- 
doni batukai“. Pirmojoje autorius 
parodo  šiurpią savo  materialis- 
tiniu šaltumu “menschliches Elend" 
dramą mūsų kaimo gelmėse. 
Veiksmo ekspozicijoje Savickis 
supažindina su pagrindiniais per- 
sonažais, nelyginant moderninėje 
dramoje, parodydamas visus juos 
prie duobės kaimo kapinėse, visam 
vaidinimui realybėje jau pasibaigus. 
Fonas — kontrastingai nykus pei- 
Zzažas: 

“Dvi Moterys su gobtuvais, du 
vaikai, kunigas pryšakyje, duob- 
kasiai, sulindę į duobes, ir dar ke- 
li pripuolamai asistuoją žmonės, 
kaip ir mes. 

“Drėgnas, raudonas molis. Duo- 
bė. Išsiskiria balti moterų gobtu- 
vai ir baltas kunigo drabužis. Kū- 
drelė. Joje atsimuša mėlynas dan- 
gus ir plaukia balti debesėliai, lai- 
vai. Tolimesniame kapinių kam- 
pe yra palaidoti vien tik nusižu- 
dėliai, nekrikštai, pančiais pasi- 
korę bernai ir kiti iškrikėliai. Ten 
vien jaunos drebulaitės, joms ten 
patogiau — daugiau vietos, jos 
ošia ten daug garsiau savo skam- 
biais lapais. 

“ši iškrikėlių zona yra apkasta 
giliu grioveliu, kad neįvyktų klai- 


da. Tarytum kokie apkasai, pa- 

ruošti mūšiui" (92 psl.). 

Toliau autorius pasakoja ir rodo, 
kaip pats buvo įsimaišęs vienoje iš 
šios dramos peripetijų, sutiko su 
pagrindiniais personažais, kurie čia 
yra: jauna kaimietė, ištekėjusi už 
kuprio, jos vyro tėvas, žiaurus des- 
potas, ir raktas panašus į sulenktą 
virbalą. Savickis rodo, kaip šis pri- 
mityvus žmogus (tėvas), savo tam- 
sumo ir rakto padedamas, beviltiškai 
kovoja prieš nepermaldaujamą san- 
tarvę, Žmonos, sūnaus ir marčios su- 
darytą prieš jį, ir pagaliau, Savickio 
žodžiais tariant, griūva, kaip žiau- 
raus determinizmo ir istorinės bei so- 
cialinės logikos auka. Tai yra faktiš- 
kai to paties Vaižganto ar Krėvės 
vaizduojamo gamtos žmogaus portre- 
tas. Tik į jį pažiūrėta iš kito taško ir 
kitais matais jis čia matuojamas. Ne 
tradicijos paneigimas nužudo Savickio 
personažą, bet žmogiškų aistrų susi- 
kirtimas. Savickis savojo personažo 
neidealizuoja. Jis jam yra baisus pri- 
mityvas, ir visi šio Žmogaus veiks- 
mai jam tėra įdomus spektaklis. Sa- 
vo reagavimo būdu jis čia stovi vis 
dėlto daug arčiau Maupassant ar 
Flaubert, negu Krėvės ar Vaižganto. 
Dar toliau jis stovi nuo daugelio 
antraeilės ar trečiaeilės reikšmės mū- 
sų buities vaizduotojų, kurių ranko- 
se Vaižganto ir Krėvės tradiciniai ti- 
pai labai dažnais atvejais yra vir- 
tę tautinių ansamblių šokėjais. 

Pasakoja Jurgis Savickis lakoniš- 
kai, šaltai, nesuinteresuotai, tarytum 
mėgintų tik įvairias mizanscenas ir 
jieškotų sunkiai išgaunamos harmo- 
nijos, aiškiai žinodamas, kad mora- 
listo ar sociologo šešėlis sunaikintų 
ir taip sunkiai sugaunamą grožio 
iliuziją šioje niaurioje istorijoje, nes 
jos personažai “laidoja žmogų, su- 
grįžę vėl imsis lauko darbų". 

“Nukryžiuotosios" pagrindinė te- 
ma nėra ekskursija į Prancūziją, 
kaip gali iš pirmo žvilgsnio atrodyti. 
Faktiškai tai yra ekskursija iš tra- 
giškai pilkos kasdienybės, mažas 
spindulys pikto voro materialistinia- 
me tinkle laikomos moters gyveni- 
me. Jos giliai paslėptos, vos tesuvo- 
kiamos svajonės staiga ima ir reali- 
zuojasi, bet po to ir vėl reikia grįžti 
į tinklą. Nors Jurgis Savickis kiek- 
viena proga ir dievagojasi nesąs psi- 
chologas ir dvasios gyvenimo anali- 
zė esanti tik specialistų reikalas, jis 
čia pasirodo gilus “mažojo žmogaus" 
žinovas. Iš šito pažinimo ir kyla jo 
keistai švelni nuotaika, kurios nega- 
lėtum geriau pavadinti, kaip tik op- 
timistiniu pesimizmu. 

“Mažojo žmogaus“ moters restora- 
ne sutiktasis fatas, savotiškas 'voleur 
d'etincelles", visų jos dvasioje prisi- 


sunkusių skurdo įvaizdžių fone išky- 
la“ iki laimės simbolio ir svajonių 
realizavimosi aukščio. 

Visa ši novelė, man rodos, švelni 
ir tyra, kaip vakaras impresionisti- 
niam paveiksle, kaip naktis Esterelio 
kalnuose. 


"Mėnesiena" yra pati “mopasaniš- 
kiausia" Jurgio Savickio novelė. Ji 
yra taip pat vienas iš pačių meistriš- 
kiausių šio žanro kūrinių. Banalus 
siužetas, banalūs personažai. Viskas 
banalu. Bet taip pat ir meistriška. 
Ji gerokai primena daugelį Maupas- 
sant novelių, vaizduojančių šventa- 
dienines jaunų valdininkų iškylas ir 
pikantiškas meilės avantiūras, ku- 
rios dažniausiai taip pat prasideda: 
“Jis buvo valdininkas Paštų Ministe- 
rijoje. Ji — modistė viename madų 
salione..." ir t. t. “Mėnesiena"' irgi 
panašiai prasideda. Bet Jurgis Savic- 
kis iš banalybės pilkumos ir bepras- 
miškumo ją iškelia į meno kūrinio 
aukštumas. Tai lyg ir parodomoji 
novelė. Savickis, tarytum, stovi es- 
tradoje ir moko, kaip stilistinės ir 
konstruktyvinės magikos pagalba iš 
nieko galima padaryti meno kūrinį 
ir dar kartą priversti publiką tikėti, 
kad “Ji buvo — viskas. Ji buvo nuo- 
taika". 


“Jono Graužos nuotykiuose" Savic- 
kis pirmuoju asmeniu pasakoja savo 
herojaus išgyvenimus mažame pietų 
Lietuvos miestelyje, tik grįžus iš 
užsienio. Tai, galima sakyti, graudi 
ir lyriška istorija, kurią autorius ta- 
čiau praveda šiek tiek humoristinė- 
je atmosferoje. O graudi ši istorija 
yra dėl to, kad tai yra ne vien tik 
Jono Graužos, bet ir daugelio iš 
mūsų grįžimas, — grįžimas visų tų, 
kurie, kaip ir Jonas Grauža, išven- 
gė “šiltos vietos" ir vedybų su ruse 
Olga, kuri “savo žirklėmis ir savo 
fasonu būtų iškirpusi, kaip kokį 
žmogeliuką iš nudėvėto popierio“. 
Graudi ji yra ir dar dėl vieno daly- 
ko, būtent, kad visus šiuos grįžusius 
sūnus palaidūnas sutikdavo familia- 
riškos ir vaizdo nykumui būtinos ne- 
priklausomo gyvenimo pradžios mies- 
telių kiaulės. 

Pasinaudodamas Jono Graužos ne- 
sėkme (visi traukiniai yra išėję), 
Jurgis Savickis piešia kasdieniškas 
šio ramaus miestelio scenas karštą 
vasaros dieną. Tie nykūs vaizdai ir 
yra pats įdomiausias dalykas visoje 
novelėje. Skaitant stebiesi autoriaus 
pastabumu ir be galo šilta piešinio 
linija, savo skambėjimu išliejančia 
visą šio peizažo ilgesį ir liūdesį. 

Pagrindinė novelės tema — senos 
meilės istorijos atomazga — šiuose 
rėmuose palieka kartų blukimo jaus- 
mą. 

Antraštinė knygos novelė “Raudo- 
ni batukai" skamba kaip šviesus pri- 
siminimas iš dar šviesesnės impresio- 
nizmo epochos. Ji skamba šiandien 
kaip savotiškas disonansas, kaip per- 
daug šviesi spalva tamsiame šių die- 
nų “Litterature noire" fone. Dabarti- 
niam skaitytojui sunku net beįsivaiz- 
duoti, kad Savickio vaizduojama epo- 
cha realybėje būtų egzistavusi — be 
rūpesčių, be skausmo, be konvulsijų. 
šiandien mes šią novelę galėtumėm 
pavadinti, žinoma, ironiškai, fantas- 
tine, nes jos šviesa mūsų prie tam- 
sos pripratusiom akim įgyja fanta- 
zijos vertę. Realybė gi visuomet 
tamsoka. Todėl, be kita ko, “Raudo- 
ni batukai" yra dar ir puikus anos 
optimistinio dekadanso epochos do- 
kumentas, praskleidžiantis labai cha- 
rakteringos jai diplomatinės komedi- 
jos absurdiškumą, komedijos, kurią 
mes dažnai laikėme ar buvome pri- 
versti laikyti rimčiausių dalyku. šią 
komediją (nors ji ir nėra pagrindine 
novelės tema) Savickis rodo be ma- 
žiausio varžymosi ar baimės nusi- 
kalsti diplomatiniam protokolui: pa- 
vasario veikimas legalizuoja viską, 
net ir diplomatiją! 

Aukščiau minėtu deckumentuų “Rau- 
doni batukai“ virsta ne dėl specia- 
lios autoriaus tendencijos, bet, prie- 
šingai, dėl jo nesuinteresuotumo ir 
ištikimybės estetinės kūrybos princi- 
pams. 

„“Raudonuose  batukucose“ Jurgis 
Savickis dar kartą pasirodo esąs ne- 
ginčijamas impresionistinės atmosfe- 
rcs sukūrimo meisteris ir bene au- 
tentiškiausias lietuvių  impresionis- 
tas, nors visą Savickį būtų sunkoka 
patalpinti šios literatūrinės sektos 
rėmuose. Vėlesnieji mūsų impresio- 
nistai arba tiksliau, rašytojai, davę 
impresionistinių bandymų, nesugebė- 
jo atsisakyti didžiųjų šios srovės 
meisterių štampų. Jų personažai, 
nuotaika ir spalvos tebuvo smulkes- 
ni tų štampų variantai. Impresionis- 
tinius išgyvenimus jie dažniausia in- 
terpretavo tuo pačiu, tik kiek palau- 
žytu, realistiniu instrumentų, kalbi- 
nių bei stilistinių davinių specialiai 
šiam tikslui pritaikymu mažai tesirū- 
pindami. Savickio stilius, priešingai, 
rūpestingai išstudijuotas, sugeria vi- 
sas jo nuotaikas, visas emocijas ir, 
kontakte su skaitytoju, visa savo jė- 
ga išsilieja sąmonėje. 

* 

Perskaičius knygą paaiški, kad 
Savickis ir čia pasiliko ištikimas sa- 
vo keliui, kokį jis buvo pasirinkęs 
"Sventadienio sonetuose“ ir “Ties 
aukštu sostu“. O ištikimybė yra di- 
delis dalykas. Ji ypač aktuali mūsų 
naujojoje literatūroje. Beveik visi 
mūsų novatoriai, jaunystėje kovoję 

už naujas literatūrines teritorijas, 
nepervirtę per keturiasdešimt, pa- 
darė atgailas, užsiaugino akademikų 
barzdas, paruošė išjieškotas pozas 
būsimo paminklo biustui ir atsistojo 
kandidatų į amžinybę eilutėje. Vadi- 
nasi, jie “susiprato". Jurgis Savickis 
ligi šiai dienai pasiliko už akademi- 
nės ribos, neįsirašė į esamosios tvar- 


kos pranašų skaičių ir nei savo 
epochos, nei savo prigimties ne- 
išdavė. Nepavirto Savickis nė tuo, 


ką mes vadiname klasiku. Jis, kaip 
buvo, taip ir pasiliko iš esmės anti- 
klasiškas, laisvas ir neštampuotas. 


Leonas Miškinas 
1951. IX. 16. 


JURGIO SAVICKIO “RAUDONŲ 
BATUKŲ" KALBA 


Savickio kalba bei stilius įdomūs 
ne vien stilistui. Kai kurie kalbinin- 
kai čia irgi turės progos pamąstyti. 
Ortodoksiniai gramatikos bei “taisyk- 
lingumo" gerbėjai galėtų Savickiui 
prikišti, kad jo kalba nevisai taisyk- 
linga, “žmoniška". Rašytojas dažnai 
iš vieno moka padaryti kelis saki- 
nius, jeigu, žinoma, sakiniu laikysi- 
me kiekvieną žodį ar jų grupę, iš 
abiejų galų išskirtą taškais. Jo kny- 
goje dažnai tarp pagrindinio ir ša- 
lutinio sakinio dedamas taškas, pa- 
prasta sakinio dalis skiriama ne tik 
kableliais, bet ir taškais ar skliaus- 
tais. 

Norėdami kritikuoti tokį rašymo 
būdą, turėtume atsakyti į du klausi- 
mus: kas yra sakinys ir koks pa- 
grindinis skiriamųjų ženklų uždavi- 
nys aplamai, o Savickio knygoje spe- 
cialiai. Neliečiant sakinio problemos, 
reikia pabrėžti, kad skiriamieji ženk- 
lai yra ne vien gramatikos, bet ir 
stilistikos priemonė. Ir būtent tada, 
kai rašytojui ne tiek rūpi, kiek šioje 
pastraipoje yra pagrindinių, šalutinių 
sakinių, sakininių grupių, sakinio da- 
lių ir panašių gramatinių dalykų, 
bet kiek joje yra psichologiškai 
svarbių momentų, kuriuos autoriui 
kaip tik rūpi iškelti. Jeigu rašytojui 
svarbu specialiai pabrėžti šalutiniu 
sakiniu pasakomą dalyką, ties juo 
vienu sulaikyti skaitytojo dėmesį, jis 
išskiria tą sakinio dalį ne įprastine, 
bet specialia priemone — tašku. To- 
kiais pat sumetimais rašytojas išski- 
ria ženklais kartais ir paprastas sa- 
kinio dalis, kurias skyrybos vadovė- 
lis liepia neskirti. Pvz.: 

Uošvis pikčiau berno mane lai- 
kė. Tik darbas, nuo tamsos iki 
tamsos (105). Kur užeidavai, nie- 
kas paso ir, ypač, užmokesčio ne- 
reikalaudavo (10). Dabar ji, tik- 
riausiai, nesportuojanti (129). 


Tačiau čia ir yra pavojaus pakliūti 
į kraštutinumą. Kai tokios pabrėžia- 
mos vietos yra dažnos, kai vienas. 
sakinys suskaldomas į kelis, tada to- 
kius sakinius turime skaityti dažnai 
stabčiodami, ir dėl to nenatūraliai. 
Tada gauname nebe stilių, bet ma- 
nierą. Taip ir atrodo, kad rašytojui 
rūpi neatidų, subtilių niuansų paste- 
bėti  nemokantį skaitytoją nuolat 
skirtukais baksnoti, kad jis štai šio. 
ar ano dalyko nepražiopsotų. Pvz.: 
Ponia irgi valgė sriubą, ir te- 
žiūrėjo į tą sriubą (ir į jį). Ji 
niekur kitur nesižvalgė ir nepa- 
žiūrėdavo. Nei į dešinę, nei į kai- 
rę. Ji gražiomis akimis kartais. 
pažiūrėdavo ir nusišypsodavo (sa- 
vo vyrui). Ir gėrė vandenį. (42) 
šitoks rašymo būdas galima teisin- 
ti pripažįstant, kad raštas yra min- 
čių eisenos, mąstysenos išraiška. Va- 
dinas, kaip žmogus mąsto, kaip jam 
mintys plaukia, taip jis ir rašo. Juk 
stilius tai žmogus. Tuo atžvilgiu 
kiekvienas stilius gali būti pateisina- 
mas. Tačiau skaitytojų požiūriu — 
ne kiekvienas. Skaitytojai, mat, tu- 
ri senų tradicijų, daugelio rašytojų. 
įskiepytų natūralaus" pasakojimo 
stiliaus supratimą ir skonį. Dėl to 
dažnas stabčiojimas, per taškų kel- 
mus bei skliaustų tvoras šokinėji- 
mas, dažnas ji, ji, ji kartojimas ne 
visiems patiks. Laimė, kad Savickis 
didelių kraštutinumų yra išvengęs. 
Paliečiant kitas kalbines smulkme- 
nas, galima nebent pastebėti, kad 
kartais rašoma: “nešinas buteliuką", 


kartais “duona vežini' ar “duonos 
bakanu ritini'. Kitur “poetingi miš- 
keliai", “tuolygios"', "sodžionys"', 
"betvarkė", “suokalbis", “šukosena"', 
"ant visados“ ir k. vietoj įprastų 
"poetiški miškeliai", “tolygios", “so- 
diečiai', "netvarka", “sąmokslas", 
"šukuosena", “visam laikui". šiaip- 
jau knygos kalba graži ir taisyk- 


li . . 
83 L. Dambriūnas 


Aloyzas Baronas: ŽVAIGŽDĖS IR 
VĖJAI. Novelės. Išleido Venta. 240 p. 


Naujosios lietuvių literatūros meis- 
teriai Grušas, Vaičiulaitis, Jankus ir 
liūdno atminimo Cvirka kiekvienas 
sukūrė savo novelės charakterį. Lai- 
mėti naujas pozicijas, reiškia —-ateiti 
su kuo visai naujų, nepakartojamu. 
Ant tokio bandymų kelio yra atsisto- 
jęs A. Baronas. 

Aloyzas Barcnas ilgai jieškojo sa- 
vęs. Pradžioje jis pasireiškė kaip ei- 
lių rašytojas. Tik gana vėlai, trem- 
tyje, pasirodė jo nežymūs beletristi- 
niai dalykai. Amerikoje jis dviejuose 
novelių konkursuose laimėjo premi- 
jas, ir tai jam padėjo “susidaryti 


vardą“, dar neišleidus knygos. Išėjęs 
rinkinys “Žvaigždės ir vėjai“ duoda 
progos kritiškiau į tuos darbus pa- 
žiūrėti ir pajieškoti, kas čia yra 
nauja ir autoriui charakteringa, kas 
pasiekta, kas tobulintina, nuo ko vi- 
sai nusikratytina. 

Didžiausias knygos minusas yra 
tas, kad autorius per maža atrinko. 
Atranka tų pačių dalykų, aišku, ne- 
būtų pakėlusi, bet būtų davusi jiems 
ryškiau iškilti, o priekabiems kriti- 
kams atėmusi progą atrasti perdaug 
blogų dalykų. “Pavėlavimas", “Išda- 
vimas“, “Srovė", “Priežastis", “Di- 
džioji dovana" ir dar keletas su ne- 
didelėmis korektūromis sudarytų tą 
didžiąją A. Barono dovaną mūsų jau- 
najai kartai ir iš viso beletristikai, 
kuri naujais talentais negausi, nes ir 
pats laikas jiems išaugti ir subręsti 
nepalankus. 

A. Barono novelių tematika įvairi, 
bet daugiausia veiksmas sukasi apie 
praėjusio karo, okupacijų metus, 
tremties dienas. Personažai — dau- 
giausia jaunimas. Gyvenimas ir žmo- 
nės imami ne iš fantazijos, bet iš 
realaus gyvenimo. Gerą dalį užima 
meilė. Kartais ji nelaiminga ir pri- 
veda prie išdavimo, kaip “Srovėje"', 
kartais neištikima, baigiasi savižudy- 
be ("Pirštinės"), kartais nesuprasta 
(“Mėlynas švarkas“) ir t. t. “Pas- 
kutiniam žvilgsny“ ji baigiasi lai- 
mingai, o “Vaškinės lėlės" Liucija 
nueina su svetimais kareiviais. As- 
menys daugiausia vyrai. Jų gana 
daug. Vadinami jie paprastai tik 
vardais, o kartais dar paprasčiau — 
Lik) įvardžiais./ jis“ 17. ji Tad. pa- 
skaičius visas noveles, nelengva net 
išskirti. Keletui duota “tikresni'"' var- 
dai, kaip “Bailys" ar '“Valkata". Ta- 
čiau ir autoriui svarbiausia kol kas 
ne žmonės vaizduoti, ne charakte- 
rius kurti, ne psichologines proble- 
mas spręsti, o parodyti, į kokias 
idėjų, laikų, sąlygų, įstatymų painia- 
vas šių dienų žmogus yra patekęs. 
Jo žmonės susitinka su tokiais klau- 
simais, kurie yra įstatymų ribose ir 
teismo  kompetencijoje  (“Pavėlavi- 
mas", “Išdavimas", “Vagis"). Savo 
sprendimuose ir galvosenoj jie yra 
teisingi, bet eina prieš įstatymus. 
Jie pasielgia taip, kaip nusprendžia, 
ir jų likimas aiškus: arba jie sušau- 
domi arba teisiami. Tik tie išvengia 
įstatymų neteisybės, kurie žūsta. 
Kartais žūsta atsitiktinai arba tik 
dėl to, kad autoriui reikalingas toks 
novelės užbaigimas. Nužudyti hero- 
jų nesunku, bet tuo nei problema ne- 
išsprendžiama, nei tezė neįrodoma. 

Teisingo sprendimo, priežasties 
ar meilės jieškojimas ir yra pagrin- 
dinis ir charakteringas A. Barono no- 
velės bruožas. Jo personažai savo 


sprendimuose taip įklimpsta, taip su- 
sipainioja, kad nejučia įvelia į tuos 
samprotavimus ir skaitytoją, kuris 
taip pat jau linksta prie tų klaidin- 
gų, sakysim, neįprastų sprendimų. 
Toliau reiktų vengti trafareto, nove- 
lę pradedant, ir moralų jos pabaigo- 
je. Banali pradžia: vienas galvoja, 
galvoja, ateina kitas, abu pasikalba, 
dėl ko nesutaria, ir vienas kuris pra- 
deda savo "istoriją". Geresnėse nove- 
lėse A. Baronas to išvengė, — čia 
jis sudaro ir gerą fabulą ir užmezga 
stiprią intrygą. Jei atomazga ir silp- 
nesnė, tai ją atperka lyrinė nuotai- 
ka. 


Nepaprastai sunkus ir neramus A. 
Barono gyvenamasis laikotarpis. Jo 
akivaizdoje viskas buvo sugriauta, 
idealai nuvertinti, paminti, neteisy- 
bė viešpatauja, smurtas laimi ir val- 
do. Tas fonas ir jame veikią žmo- 
nės pavaizduoti nėra lengvas daly- 
kas. Dėl to ir Baronui ne visada pa- 
siseka tas uždavinys be priekaištų 
atlikti: čia jis schematiškai sutvarko 
veikėjų elgesį ir įvykius, kad patei- 
sintų pasiimtą tezę (“Geras žmogus", 
“Bailys"'), čia per lengva ranka atsi- 
krato veikėjo (“Bėgiai", “ Pirštinės", 
“Pasitikėjimas"'; net “Srovėj", kur 
Algis  nelemtingai  paskandinamas 
šuliny). Gal tai atsitinka dėl to, kad 
autorius per lengvai nori įvykdyti 
novelės “atomazgą"'; o gal iš tikrųjų 
tuose dalykuose, kurie rašyti pra- 
džioje. Vėlesnieji, daugiau išgyventi, 
išstudijuoti, labiau psichologiškai ir 
logiškai pagrįsti, su didesniu litera- 
tūriniu įgudimu parašyti, to staigu- 
mo nebeturi ir rodo rašytojo rimtą 
pažangą. 

Neaiškus pasaulis, klaidus gyveni- 
mas, sukti įstatymai ir neteisingi vi- 
sokių valdžių reikalavimai ir potvar- 


"kiai — dėl to ir A. Barono veikėjai, 


norėdami viską išsiaiškinti, daug kal- 
ba, ginčijasi, filosofuoja. Laimė, kad 
jo kalba graži, stilius poetingas, — 
skaitytojui nekelia nuobodulio. Gau- 
sumas minčių, jų originalumas — nė- 
ra minusas, bet novelėje reikia veng- 
ti perkrovimo. Kur surandama stip- 
resne intryga, kur plačiau atsklei- 
džiami veikėjų vidaus pergyvenimai 
ir sudaroma turiningesnė fabula, tos 
novelės rodo gražų A. Barono bele- 
tristo talentą (“Pavėlavimas", 'Iš- 
davimas"). Daug šilumos ir jaus- 
mo prideda tokios lyrinės vietos, 
kaip “Pavėlavimo" gale už lango 
dainuojančių beržų vaizdas. Ir tas 
Vytauto noras juos perkelti ant nu- 
teistojo Lapinsko kapo. 


Pakanka paskaityti bet kurią pasi- 
taikiusią Barono novelę, kad pama- 
tytume jo stiliaus puošnumą. Štai 
ištrauka iš “Srovės": 


“Jį lydi saulė. Lapai, kaip die- 
nos, krinta žemėn ir saulės laido- 
je atrodo dar geltonesni. Stačiai 
degantys, kaip rudenio laukais be- 
klaidžiojančios liepsnelės. Žmogus 
Mina šias liepsneles į purvą, pri- 
simindamas, kad šitokiais rude- 
niais jis išvažiuodavo tuo pačiu 
vieškeliu pro beržus, kaip jo laga- 
minas, ligi pačių viršūnių aptaš- 
kytus juodais taškais, kur krank- 
sėdavo varnos. Jų kranksėjimas 
jam visada primindavo mirtį, ir 
atrodė, kad ne šalna, ateidavusi 
kas rudenį, balta, kaip jo tėvo 
galva, bet šis beprotiškas varnų 
kranksėjimas barstė lapus." (123). 
Puikių palyginimų gausybė: 

“Prietema, kaip motina, ji tam- 
sion skaron baigia įsupti, ir jam 
taip gera". 

"Prie vartų stovi lietaus iš- 
prausti šermukšniai, vis stipriai 
tebelaiką savo šakose, kaip ran- 
kose, raudonas uogas". 

“Žmogus stovi pakelėje, kaip 
užmiršta žagrė, tikėdamas, kad jo 
niekas nemato". 

“Rudenio vėjas, kaip šuo, puola 
jam drabužius ir plaukus". 

“Stasė uždarė duris. Durų trink- 
telėjimas, rodos, jos širdį uždarė 
į nedegamąją spintą ir raktus 
įmetė į ežerą." 

Kaip stilaus puošmenomis, taip 
autorius mėgsta žaisti ir aforizmais. 
Jų gausumu kadaise yra pasižymėjęs 
savo kūrybos pradžioje J. Grušas. A. 
Baronas randa jų gražių, naujų, 
reikšmingų. Bet netaupymas ir neat- 
rinkimas gali juos nupiginti. To rei- 
kėtų vengti. Žinia, pamažu viskas 
nusistovės, susiformuos, įgaus saiką 
ir savikritiką. Jau ir dabar galima 
pasidžiaugti, kad mūsų beletristika 
nesibaigia Jurgiu Jankum, o susilau- 
kė jaunos, kūrybingos jėgos. 


Jonas Brazaitis 

troji laida. Venta 1951 m. 141 p. 

WRIMAOKSLAS 


" 


KURIE PLOTAI TURĖTŲ PRIKLAUSYTI 


ATSTATOMAI 


LIETUVAI? 


Pernai metų gruodžio “ Aidų" 
numeryje prof. K. Pakšto 
straipsnyje “Lietuvių Tautos ir 
Valstybės sienos" pasiliko kele- 
tas esminio pobūdžio korektū- 
ros klaidų. Viena jų pusl. 441 
palietė Vilniaus apskr. ir mies- 
to lietuvių skaičių, kuris turė- 
jo būti 111,488, gi buvo iš- 
spausdinta  11,488. Psl. 443 
klaidingai buvo atmuštas plo- 
tas 62,200 kv. km., gi turėjo 
būti 65,200 kv. km. Be to, bu- 
vo praleista Seinų sritis. Visas 
šias pataisas prašome skaity- 
tojų įnešti į savo turimus “Ai- 
dų" egzempliorius, kad, vėliau 
pasinaudojant, nebūtų apsiriki- 
mų. Norėdami duoti skaityto- 
jams teisingą tekstą, čia mini- 
mą dalį atmušame iš naujo su 
žemėlapiu ir atitinkamais pa- 
aiškinimais. O didžiai gerb. 
prof. K. Pakštą atsiprašome 
dėl visų šių nemalonumų ir 
sutrikimų. Red. 


Per pastaruosius kolonialinio im- 
perializmo amžius įvairiose konferen- 
cijose mažosios valstybės vis buvo 
mažinamos, 60 didžiosios — dar 1a- 
biau didinamos. Tai mes vadintume 
megalostatizmo gadyne, nešančia vis 
daugiau priežasčių naujiems karams 
sukelti. Juk niekas neverčia taip 
dažnai kariauti, kaip didžiųjų kraš- 
tų teritorinis gobšumas ir nuolat da- 
romos skriaudos, vis mažinant ne- 
gausių ar silpnesnių tautų gyvena- 
mą erdvę. 


Kai kada vienas kitas Amerikos 
politikas ar diplomatas pasišauna 
idealizmo ir moralumo kryptimi, už- 
stodamas ir mažesniųjų tautų gyvy- 
binius interesus. Jei pasaulinis karas 
kuomet pasibaigtų 17 būsimoj, dar 
tolimoje, taikos konferencijoj didžių- 
jų valstybių delegatai suprastų, kad 
griežtas teisingumas yra taikytinas 
didžiųjų su mažaisiais santykiuose, 
kad mažiesiems padarytos teritorinės 
skriaudos turi būti atitaisytos, kad 
mažųjų laisvės pagerbimas ir mažų 
išlikimas yra pats svarbiausias, bū- 
tent, Moralinis, būsimų taikos rūmų 
pamatas, tai tuomet manytume, kad 
greta megalostatizmo bus leista gy- 
venti ir mikrostatizmui, ir pati tai- 
ka jau bus tapusi paremta daug gau- 
sesniais ir net stipresniais stulpais. 

Jei tokia humanistinės pakraipos 
taikos konferencija pirmą kartą su- 
sirinktų pasauliniam karui pasibai- 
gus, tai ji duotų žodį ir mažų Balti- 
jos valstybių atstovams. Kokių gi 
sienų tucmet Lietuva turėtų sau rei- 
kalauti? 

Ideališkas teisingumas mažosioms 
tautoms greičiausia nebus taikomas 
net ir visai padorioj taikos konferen- 
cijoj. Tad labai būtų sunku Lietuvai 
ginti tuos 114.000 kv. km., kurie lie- 
tuvių buvo gyvenami šešioliktame ir 
aukstyvesniuose amžiuose. Tačiau bū- 
tų lengviau ginti nors bent kartą ne- 
senų konferencijų ir sutarčių priim- 
tas ar patvirtintas ribas. 


Petronėlė Orintaitė: VILIGAILĖ. 
Legenda. Iliustravo Paulius Augius. 
Išleido Julija Bičkūnaitė, Chicago, 
1951. 46 p. 

Alfonsas Giedraitis: DAINOS APIE 
LAISVE. Los Angeles, 1951. 32 p. 
Kaina 50.75. 

BULLETIN LITHUANIAN. N. 2-4, 
Paris, 1951. 36 p. 


KNYGŲ LENTYNA. Vyriausiojo 
Lietuvos Išlaisvinimo Komiteto lei- 
džiamas lietuvių bibliografijos biu- 

Lietuvos siena su Latvija (apie 
500 km. ilgumo) pravesta 1921 m. 
ir demokratinių seimų ratifikuota. 
letenis. Nr. 7-9. 1951 m. Redakto- 


rius — Aleksandras Ružancovas. 

J. žilevičius: TEĖVYNEI LAISVĖS! 
Mišriam chorui. Išleido “Pašvaistė", 
New York, 1951. 

Vladas Jakubėnas: ŽEMĖ KRYŽIŲ 
IR SMŪTKELIŲ. žemam balsui. 
“Pašvaistė", New York, 1951. 

Vytautas Kerbelis: LIETUVIŲ 
LIAUDIES DAINOS JAUNIESIEMS 
PIANISTAMS. Išleidc K. Deveikis- 
Pipiras. Buenos Aires, 1950, 32 psl. 


Ji, atrodo, pasiliks tokia, kokia ji 
yra. 

Lietuvos siena su Gudija nelabai 
patenkino Lietuvos visuomenę. 1920 
m. liepos pradžioje ji buvo sutarta 
Maskvoje, abiejose delegacijose (Lie- 
tuvos ir Rusijos) dalyvaujant žy- 
dams, o Sovietų delegacijoj — ir 
gudams. Lietuva bandė Maskvoje la- 
biau prasiplėsti į pietus nuo Nemu- 
no, apimant Slonimą, Naugarduką ir 
Volkovyską ir pasiekiant Bieloviežos 
girių vidurį. Lietuva rėmėsi tuo, kad 
minėtas kraštas 1919 m. per savo 
valsčių delegatus pareiškė noro pri- 
klausyti Lietuvai, kad, anot N. Le- 
bedkino tyrinėjimų 1861 m., Gardino 
gubernijoj 201,897 gyv. laikė save 
lietuviais (taigi „ketvirta dalis visos 
Gardino gubernijos); kad ekonominiu 
požiūriu šiaurinė Gardino gubernijos 
dalis ir Naugarduko apskritis labiau 
yra susirišusi su Lietuva per savo 
geležinkelių ir plukdomų upių tink- 
lą. Lietuvių reikalavimai šia kryp- 
timi gerai yra išreikšti Jono Žiliaus 
brošiūroje, išleistoje Amerikoje 1920 
metų vasarą ir sudarytoje iš Lietu- 
vos Misijos Amerikoje Mmemorandu- 
mo Valstybės sekretoriui B. Colby. 
(“Lietuvos Rubežiai“: istoriškai et- 
nografiška studija; 20 psl. ir spalvo- 
tas žemėlapis). Senųjų jotvingių že- 
mės Lietuva nebeatgavo derybose 
Maskvoje. Ten ji turėjo gudams už- 
leisti ir Vilniaus gubernijos dvi ap- 
skritis: Dysnos ir Vileikcs. Kai ku- 
rie gudai dabar įgavo dar didesnių 
apetitų: jie nori vėl kelti viso Vil- 
niaus krašto klausimą, reikalauda- 
mi jo sau. Jeigu gudams pavyktų pa- 
neigti 1920 m. sienų teisėtumą, tai 
Lietuva tuomet privalėtų atsisakyti 
padarytų kompromisų Gudijos nau- 
dai ir vėl reikalauti jotvingių žemės 
ir platesnės zonos palei Dauguvą, 
Dysnos kryptimi. 1920 m. Lietuvos- 
Gudijos ribų Lietuva savo ncru nie- 
kuomet dar neatsisakė. Jeigu gudai 
tas sienas ir toliau pripažins, tai su- 
sidarys labai nuoširdus dviejų tautų 
bendravimas, naudingas abiem pu- 
sėm. 1920 m. siena labai panaši į 
Lordo Curzono linija 1920 m. liepos 
11 d. Jis tuomet kalbėjo vakarinių 
sąjungininkų vardu. 

Aštrus ginčas su gudais gali kilti 
(gudų jis jau pradėtas) dėl Vilniaus 
krašto ir ypač dėl Ašmenos ir Svy- 
rių apskričių. Jiems labai nepatogios 
Koeppeno,  Korevos, Lebedkino ir 
D'Erkerto statistinės studijos apie 
tautinę to krašto sudėtį 1857-1863 m. 
Jie norėtų remtis tik dabartiniais, 
naujų laikų daviniais. Bet paskiausią 
statistiką ten pravedė vokiečiai 1943 
metais kovo mėn. Tačiau ji gudų ir- 
gi nepatenkins. Paklausykim, ką jo 
sako: 


"Vilniaus apskr. Lietuvių lenkų 

ir miestas ........ 111,488 164,986 
Trakų apskr. 82,232 28,850 
Švenčionių apskr. 71,988 22,186 
Svyrių apskr. 15,984 27,726 
„Ašmenos apskr... 13,321 37,908 
Eišiškių apskr. 29,221 aaalyai 
Viso labo 324,234 308,927 


šnekant specialiai apie Ašmenos 
apskritį, ten matome 1943 m. lietu- 
vių 16,54. Čia gyvenąs apystambis 
gudų arba sugudėjusių lietuvių pro- 
centas vis dėlto yra ne Gudijoj, bet 
seniausioje Tikrosios Lietuvos daly. 
Tas pat pasakytina ir apie kitų Lie- 
tuvos dalių gudus jie: gyvena Lie- 
tuvoje, taip kaip Sudetų vokiečiai 
gyvena Čekijoj, bet ne Vokietijoj, ir 
todėl neturi teisės Čekijos skaldyti. 
Ir gudai neturi teisės Lietuvos skal- 
dyti. Jie gali joj gyventi ir džiaug- 
tis jos laisvėmis ir visų piliečių ly- 
gybe. 

1920 m. derybose Maskvoje, maty- 
ti, naudotasi senesniais (prieš 1915 
metus leistais) žemėlapiais, kuriuose 
nebuvo pažymėta siaurojo geležinke- 
lio nuo Dukšto, per Apsą, Brėslaują 
į Dauguvą arti Drujos. To geležin- 
kelio dalis liko už Lietuvos ribų. Ma- 
žutė pataisa (apie 150 kv. km.) Lie- 
tuvos naudai padarytų tą geležinkelį 
naudingą krašto gyventojams. Prie 
geros valios šita mažutė pataisa ga- 
lima būtų realizuoti, gudų naudai už- 
leidžiant kur kitur panašų žemės 
sklypelį. 

Lietuvos valstybės siena su Lenki- 
ja eina maždaug pagal Curzono se- 
niau pasiūlytą (1919-20) liniją, koa- 
licinės lenkų valdžios patvirtintą 
1945 m. Jei sugrąžintų Lietuvai ma- 
žą, siaurą Seinų, Punsko, Vižainio 
ruožą (apie 750 kv. km.), beveik vie- 
nų lietuvių gyvenamą, tai tokia sie- 
na sutaptų su etnografine riba ir pa- 
tenkintų Lietuvos reikalavimus. 


Lietuvos siena buvusioje Rytų 
Prūsijoi. 1919 m. Versaly lietuvių de- 
legacija reikalavo Mažosios Lietuvos 
pagal liniją Krantas, Labguva, Gir- 
duva ir Galdapė, taigi nesiekė paties 
Karaliaučiaus, nes labai gerai jautė, 
kad Paryžiaus-Versalio konferencija 
nesutiks panaikinti vokiečių keloni- 
"jų lietuvių-prūsų žemėse. Rytprūsių 
susisiekimo su Vokietija problema 
sukėlė antrą pasaulinį karą. Tadgi 
dabar jau daugelis Vakaruose supra- 
to, kad Rytprūsių nebegalima Vokie- 
tijai palikti, jei nenorima dar vieno 
didelio karo. Sov. Rusija gan greit 
nujautė čia sau puikų grobį, kurio 
niekuomet istorijoj jai ir nesisvajojo. 


gudų 


rusų žydų visų 
9,566 8,511  15,507 304,058 
1,997 2,884 4 115,993 
5,841 7,514 1,956 109,485 
30,516 3,163 2,383 T9,772 
29,248 509 5,134 86,220 
4,089 221 “ 60,692 
81,257 22,792  24,980 756,230 


Bet šiaurinėje Rytprūsių daly nie- 
kuomet nėra buvę nei vieno rusiško 
ar lenkiško kaimo. Patys pirmieji 
žinomi šio krašto gyventojai buvo 
lietuviai ir jų artimi giminės prūsai. 
Jie vieni čia gyveno (pagal archeo- 
logus ir kalbininkus) per kokius 
3000 metų. Pirmieji, ir tai negausūs, 
vokiečiai čia pasirodė tik 1231 m., 
kai jų ordinas pradėjo prieš prūsus 
ir lietuvius 180 metų trukusius im- 
perialistinius karus. Vokiečiai šiame 
krašte sustiprėjo, kai 1708-11 m. di- 
dysis maras labai sunaikino lietuvių 
kaimus: tuomet mirė per 150,000 lie- 
tuvių. Jų vieton pradėta kolonizuoti 
vokiečius, įvairiais įsakymais apsau- 
gant juos nuo sulietuvėjimo. 


Jeigu pasiliks Vakaruose dabarti- 
nis nusistatymas nebegrąžinti Vokie- 
tijai jos kolonijų prie Nemuno ir 
Priegliaus, tai šitos žemės teisingai 
galima pavesti tik seniesiems jos 
savininkams, bet ne naujiems atei- 
viams-kolonistams slavams. Sovietai, 
ruošdamiesi į konferenciją su Vaka- 
rais (Potsdamą), labai gerai žinojo, 
kad jie jokiu būdu neįrcdys, jog Ka- 
raliaučiaus kraštas kuomet nors bent 
iš dalies buvo rusiškas ar slaviškas. 
Jau kiek anksčiau prieš Potsdamo 
konferenciją Sovietai pristatė labai 
gausią medžiagą dviem sovietiniams 
dienraščiams, einantiems Amerikoje 
lietuvių kalba. Tai buvo daugybė 
straipsnių smulkaus sovietinio komi- 
saro Povilo Pakarklio, įrodančio Ka- 
raliaučiaus ir "Tilžės krašto seniau 
tvirtą, dabar nusilpnėjusį lietuvišku- 
mą. P. Pakarklis jau anksčiau buvo 
rašinėjęs Mažosios Lietuvos klausi- 
mais ir pusėtinai įsigilinęs į jos 
istoriją. Tad 1944-45 m. Sovietų di- 
plomatija, matyti, nusprendė pasinau- 
doti P. Pakarklio žiniomis apie šiau- 
rinių Rytprūsių lietuviškumą, reika- 
laujant to krašto Sovietų okupuotai 
Lietuvai. Potsdame rusams pasirodė 
daug lengviau gauti Karaliaučių 
(nors ir laikinu titulu): užtenka tik 
paprašyti, ginčytis apie krašto lietu- 
viškumą nei nereikia, nes tokių gin- 
čų Vakarų sąjungininkai ir nekelia. 
Lengvai gavę Karaliaučių Sovietų 
okupuotai Lietuvai, per keletą mėne- 
sių jų centrinės įstaigos Maskvoje 
net ir laikė tą kraštą Lietuvos da- 
limi ir dar ilgokai siuntinėjo iš Mas- 


kvos užsienin informacijas įvairiems 
metraščiams, Lietuvos plotą apskai- 
čiuodami kartu su Karaliaučiaus 
kraštu. 


Žinomiausia knyga, kuri surenka 
daug informacijų iš tiesioginių val- 
diškų šaltinių kiekvienoje sostinėje, 
yra “Statesman's Year-Book", spaus- 
dinama Londone ir redaguojama Dr. 
S. H. Steinbergo. Jos 1948 m. laida 
atiduota  spaudon balandžio mėn. 
1305 psl. paduodami plotai visų so- 
vietinių respublikų: Lietuvai ten pri- 
skirta 31,500 kv. mylių, t. y. 80,900 
kv. kilom. Ogi toks plotas susidaro 
tik tuomet, jei prie seniau sovietizuo- 
tos Lietuvos pridedame ir Mažosios 
Lietuvos (Karaliaučiaus zonos) plo- 
tą. Vėlesnėse laidose ši knyga, nau- 
jais sovietiškais nurodymais, Lietu- 
vai jau atima Karaliaučių ir jai pa- 
lieka tik 65,200 kv. km. Vadinasi, 
Sovietų valdžia ilgokai buvo įsitiki- 
nusi, kad Karaliaučiaus krašto nese- 
na praeitis yra lietuviška ir tikino 
pasaulį, kad tas kraštas yra Lietuvos 
dalis. Bet Vakarų demokratijoms ne- 
sidomint Karaliaučium ir Lietuvos 
ribomis, rusai, po kai kurių svyravi- 
mų, tą kraštą prijungė prie Lenin- 
grado srities. Tačiau laisvėje esą lie- 
tuviai ir toliau tebelaiko tą kraštą 
Mažąja Lietuva, kurios prijungimas 
Didžiajai Lietuvai bus tik istorinio 
teisingumo aktas. 

Tiesa, dabartinis Potsdame aprėž- 
tas M. Lietuvos plctas kiek kitoniš- 
kas: dabartinė Mažosios Lietuvos sie- 
na prasideda prie Baltijos ir Aistma- 
rių, trupučiuką į šiaurę nuo Brauns- 
bergo, paskiau eina tiesia linija į 
rytus beveik iki Vižainio, pietuose 
nuo Vištyčio ežero. Mažosios Lietu- 
vos pasienio miesteliai yra: Heiligen- 
beilis, Yluva, Girduva, Darkiemis, 
Raminta ir Mielkiemis. Pagal lietu- 
višką žmonių kilmę, Lietuvai priklau- 
sytų dar Žydkiemis, Dubininkai ir 
Galdapė. Mažiau lietuviškumo aplink 
Heiligenbeilį. Tai gali pakišti mintį 
apsimainyti mažais sklypais su Len- 
kija. Pagal Lenkijos oficialinę sta- 
tistiką, 1948 m. balandžio mėn. Gal- 
dapės apskritėlė turėjo 613 kv. km. 
ir 2600 gyv., t. y. 4 Žmonės 11 ky. 
km. Taigi bent dešimtį kartų ma- 
žiau, negu prieš karą jų ten buvo. 


Dabartinių ribų Mažojoj Lietuvoj 
prieš karą buvo per 1,000,000 gyv. 
Dabar, pagal Shabado geografiją, 
ten esą 600,000 gyv. Bet daugumas 
gyventojų — tai kareiviai ir laikini 
kolonistai, kurie po karo greit sugrįš 
į savo mielus namus Rusijon. Vieti- 
nių gyventojų mažojoj Lietuvoj (tarp 
Nemuno ir Potsdamo linijos) dabar 
spėjama esant apie 60,000 vokiečių 
ir apie 40,000 lietuvių kilmės: kartu 

BOUNDARIES 
OF 
LITHUANIA 

FRONTIERES 
LITHUANIENNES 


TE T 


Stora vientisa linija ženklina tas dalis Lietuvos etnografinių 
pripažintomis Lietuvos valstybinėmis sienomis: su 
Taip pat paženklinta ir 


Linija 18$19—1920 m. 


ŽEMELAPIO ŽENKLŲ PAAIšKINIMAS 


ribų, 
Latvija 1921 m., 
Potsdamo Linija 1945 m., 


kurią rusai priskyrė Leningrado sričiai. 


Brūkšneliais paženklintos dvi 


mažos 


Lietuvai reikalinzos pataisos 


kurios 
su Gudija 1920 m.; su 
sudaranti 


etnografiniais ir 


sutampa su tarptautinių sutarčių 
Lenkija — Curzono 
pietinę Tibą Mažajai Lietuvai, 


ekonominiais motyvais: 


Galdapės—Vižainio—Punsko—Seinų ruožas pietuose ir sklypelis prie Brėslaujos šiaurės rytuose. 


Plonesniais brūkšneliais ir taškais ženklinama Lietuvos valstybinė siena 


Vokietijos sutartimi 1928 m. ir 


šiuo metu dar niekas negalėtų atspėti, kokias sienas Lietuva 


einanti į pietus nuo Nidos, 
darzo ir į pietus per Vištyčio ežerą iki Curzono Linijos. 
atskirdama nuo D. Lietuvos beveik visą Mažąją Lietuvą, 


dabar rusų 


gaus 


karui kuomet nors pasibaigus ir taikos sąlygoms nusistovint. 


apie 100,000 vietinių, turinčių teisės 
ten likti. 

Galutinos išvados. Tenka apgailes- 
tauti, kad daugelis lietuvių rašytojų 
ir leidėjų nežino ar nesidomi Lietu- 
vos plotu, tą plotą dažnai mažina 
kaimynų džiaugsmui. štai vertinga 
informacinė knyga “Lietuvos Žemės 
Ūkis ir Statistika“, išleista “Mūsų 
Kelio" ir Žemės Ūkio Darbuotojų Są- 
jungos Dillingene, 1948 m. Lietuvos 
plotui ducda 62,349 kv. km., vadi- 
nasi šios knygos autoriai Lietuvai 
atima Klaipėdą ir rytinius pakraščius: 
Gardiną, Lydą, Ašmeną. Tremtinio 
Kalendorius 1951-1952 metams Lie- 


44 


tuvai duoda tik 59,478 kv. km., tai- 
gi atima aukščiau minėtus kraštus 
ir dar Švenčionis, Druskininkus, Die- 
veniškį. Tai labai negerai. 

1951 metų vasaros gale apvažia- 
vau keletą miestų ir buvau keliuose 
gausesniuose lietuvių intelektualų su- 
buvimuose. Visur užvedžiau kalbas 
apie Lietuvos ribas.  Prisipažinsiu, 
kad niekur negirdėjau linkimo atsi- 
sakyti nuo jau esamų sutarčių. 

Didžicsios ir Mažosios Lietuvos plo- 
tas pagal dabartines tarptautines su- 
tartis (99,350 kv. km. arba 38,363 
kv. mylios) yra beveik toks pat, kaip 
ir Lithuania Propria nuo 1566 iki 


per Kuršių Marias, 


būsimoje taikos 


Vokietija, patvirtinta Lietuvos— 


žemutinių Nemunu beveik iki Su- 
šita valstybinė siena eina per etnografinę lietuvių žemę, 
pavadintą 


“Kaliningrado sritimi' . 


konferencijoj pasauliniam 


1793 m., ir tik truputį daugiau, kaip 
visas Nemuno baseinas (98,100 kv. 
km.). Mūsų tautai tai simboliška ir 
reikšminga. 

Šiame plote prieš sovietinį geno- 
cidą 1941 m. galėjo būti per 5 mi- 
lijonus gyventojų; dabar čia bus li- 
kę 3,200,000 vietinių gyventojų, žy- 
mioje daugumoje lietuvių su stambes- 
niu priedu sugudėjusių ir su trupu- 
čiu lenkų, vokiečių, rusų ir žydų. Ga- 
lima apytikriai spėti, kad vietinių 
gyventojų tarpe lietuviai dar sudaro 
dabar šiame plote apie 7547. Žinoma, 
rusų atvežti valdininkai ir kolonistai 
šion apyskaiton nejeina. 

PASAULIS ANT SVARSTYKLIŲ 


(1951 metų politinė apžvalga) 


Trečiasis pasaulinis karas 


Penkiasdešimtieji metai buvo pa- 
Žymėti kaip persilaužimo metai, ka- 
da vakarai suprato, jog taikaus su- 
gyvenimo tarp komunistinio ir de- 
mokratinio pasaulio iliuzija mirė be 
vilties prisikelti. šiai naiviai iliuzijai 
sugriauti reikėjo net tokio didelio 
trenksmo, kap Kinijos revoliucija bei 
jos įtraukimas į Rusijos sovietų or- 
bitą ir Korėjos karas. Raudonosios 
Kinijos išėjimas prieš Jungtines Tau- 
tas sugniuždė visus JT laimėjimus 
šiaurės Korėjoje ir tuo nutęsė Korė- 
jos karą dar nežincmam laikui, nors 
jo galas tada rodėsi esąs labai arti. 

Kinijos įsikišimas į Korėjos rei- 
kalus iš pradžių buvo norima su- 
prasti tik kaip atsargumo priemonė 
prieš galimą grėsmę Mandžiūrijai, ta- 
čiau tai buvo tik tuščios politikų pa- 
stangos dumti sau ir pasauliui akis. 
Tikrumoje tai jau buvo ginkluotas 
komunistinio internacionalo žingsnis 
pasauliui užkariauti. Vakarai nedrį- 
so to pavadinti trečiuoju pasauliniu 
karu, nors ir buvo priversti sutikti 
priešą kruvino karo lauke. 

Taigi, trečiasis pasaulinis karas 
jau vyksta. Kai kas jo pradžią mė- 
gina nukelti net į 1947 metus, kai 
JAV prezidentas Trumanas paskelbė 
savo doktriną, pažadėdamas pagalbą 
Graikijai, kurią tericojo sovietų re- 
miami partizanai, ir Turkijai, kurią 
visu svoriu gulė Rusija, mėgindama 
per jos kūną prasiveržti į šiltuosius 
Viduržemio jūros vandenis. JAV pi- 
nigai, ginklai, kariniai ekspertai ke- 
liavo Graikijon, ginklai plaukė Tur- 
kijon. JAV pasižadėjo "sustabdyti" 
komunizmą. Maršalo planas ištiesė 
pagalbos ranką JAV draugams va- 
karinėje Europoje. 

Visa tai rusai laikė trečiojo karo 
pradžia ir jie nusprendė kariauti sa- 
vo stilium. Po antrojo karo savo sfe- 
ron įjungę ne tik okupuotas Baltijos 
valstybes, bet Lenkiją, Rumuniją, 
Bulgariją ir pusę Vokietijos, rusai 
vasario m. 1948 m. suorganizavo ko- 


Munistinį perversmą Čekoslovakijoje, 
ir 1949 m. gegužės m. Vengrijoje. 
To pat siekė per balandžio mėn. rin- 


kimus Italijoje 1948 m. ir tų pačių 


metų lapkričio mėn. rinkimuose 
Prancūzijoje, drauge spausdami lauk 
iš Berlyno vakariečius ir užkirsdami 
jiems kelią susisiekti su savo okupa- 


ciniais daliniais Berlyne (nuo kovo 
MOS uo) 
Kai nieko nelaimėjo su Berlyno 


blokada nei Prancūzijoje nei Italijo- 
je, rusai nukreipė dėmesį Azijon. Ma- 
lajaus komunistinis sukilimos įtrau- 
kė darban britus, o raudonųjų kinų 
laimėjimas 1949 m. spalių mėn. 
Kremliui atidavė visą Kiniją su mil- 
žiniškais turtų ir žmonių ištekliais. 
Maskva tada manė, kad jau laikas 
pastūmėti savo įtaką Japonijos link 
ir čia birželio gale 1950 m. prasidėjo 
Korėjos karas, kuris įklampino JAV, 
pareikalaudamas daug materialinių 
išteklių ir žmonių aukų. 


Oficialiai nepaaukodamas nė vieno 
rusų kareivio, Kremlius savo impe- 
rijon pajungė apie 600 milijonų nau- 
jų vergų ir sėkmingai grasina Azi- 
jos likučiams, kurstydamas Pakista- 
ną, Iraną, Jordaną, Egiptą, ir ka- 
riaudamas Indokiniją bei užgrobda- 
mas "Tibetą. 


Kol kas trečiojo karo laimėjimai 
rusų pusėje. Paskatindami laisvąjį 
pasaulį ginkluotis, rusai tikisi, kad 
demokratija sužlugs ekonomiškai ir 
laisvasis pasaulis kris į komunistinį 
krepši, kaip supuvęs obuolys. O kad 
tas obuolys tiesiai į jį pataikytų, tuo 
rūpinasi penktoji kolona. Vakarai 
stiprinasi gintis nuo priešo, kuris ne- 
sikėsina kelti ginklo, kol laikas vei- 
kia jo naudai. 


Tokios rusų politikos dėka, pasau- 
lis 1951 metais atsidūrė ant svars- 
tyklių, kur tėra tik du svarsčiai: 
JAV su vakarais ir Kremlius su sa- 
telitais. Tų svarstyklių svyravimas 
sudaro praėjusių metų politikos tu- 
rinį, į kurį mėginsime pažvelgti pa- 
saulio įvykių šviesoje. 


Korėjos reikalai 


Kinams tiesiogiai įsikišus į Ko- 
rėjos karą, sąjungininkai buvo pri- 
versti trauktis. Frontas pairo gana 
greitai ir 1950 metų gale daug 
kam rodėsi, kad sąjungininkai Korė- 
joje neišsilaikys. Kad ir traukda- 
miesi, jie taip smarkiai skynė kinie- 
čių gaujas, jog kinai tuoj apsižiū- 
rėjo, kad yra netekę pačių geriau- 
sių savo karinių pajėgų. Tai kiek su- 
lėtino žygį, ir karo frontas vėl stum- 
dėsi apie 38 lygiagretę, kur buvo se- 
na šiaurės ir pietų Korėjos siena. 


Jieškodamos išeities, Jungtinės 
Tautos stengėsi karą užgniaužti de- 
rybomis. Sausio 13 JT politinė ir 
saugumo komisija pasiūlė paliaubų 
planą, sutikdami tartis su kinais vi- 
sos Azijos reikalais. Raud. kinai su- 
tiko kalbėtis tik tada, kai bus pri- 
imti nariu į JT. Tada JAV ėmė da- 
ryti pastangas Kiniją paskelbti agre- 
sorium. Prancūzija ir Anglija bijojo 
pasėkų ir šiam sumanymui nenorėjo 
pritarti. Pagaliau sausio 30 d. JT, 
visuotinis susirinkimas paskelbė Ki- 
niją agresorium, Sovietų blokui ir 
Indijai balsuojant prieš. 

Fronte nuo to niekas nepasikeitė 
ir vyriausias sąjungininkų vadas 
gen. MacArthur neslėpė savo reikala- 
vimo bombarduoti kinų bazes Man- 
džiūrijoje. Diplomatai jam to ne- 
leido. Jis tada paskelbė, kad Korė- 
jos karas būsiąs ilgas stumdymasis 
ir, neiškentęs, kovo 24 d. savo atsa- 
komybe pasiūlė kinams derėtis, o jei 
ne, tai pasieksiąs ir juos. Washing- 
tonas tuojau paskelbė, kad generolo 
pareiškimas išėjęs be jų žinios ir 
pritarimo. 

Balandžio 6 d. respublikonų lyde- 
ris Martin paskaitė atstovų rūmuose 
gen. MacArthuro laišką, kuriame jis 
išreiškė pageidavimą tuojau įtraukti 
karan gen. Čengkaišeko armiją, nes 
Europos karas tikrumoje dabar einąs 
Azijoje ir negalįs būti laimėtas dip- 
lomatų žodžiais.  Kelioms dienoms 
praslinkus, bal. 11 d. pasaulis išgir- 
do netikėtą prez. Trumano sprendi- 
mą: gen. MacArthur atleidžiamas iš 
JT kariuomenės vadų, iš Japonijos 
okupacijos viršininko pareigų ir vi- 
sų karinių vadovybių tolimuose ry- 
tuose. Jo vieton visoms toms parei- 
goms paskirtas lt. gen. Mathew B. 
Ridgway. 

Kai gen. MacArthur apleidęs Ja- 
peniją ir triumfališkai priimtas visa- 
me krašte, išdėstė savo reikalą Kon- 
grese, raudonieji bal. 22 d. pradėjo 
smarkią ofenzyvą, kuri per keletą 
dienų jau grėsė Seului. 

Korėjos frontui svyruojant ir 
kongreso komisijai vedant ilgą Azi- 

jos politikos tyrinėjimą, Paryžiuje 
nuo kovo 5 d. posėdžiavo keturių di- 
džiųjų užsienių min. pavaduotojai, 
kurių uždavinys buvo paruošti dieno- 
tvarkę keturių didžiųjų susitikimui. 
Sovietų atstovas Gromyko smarkiai 
puolė Atlanto paktą ir vakarus ap- 
šaukė agresoriais. Per 74 posėdžius 
niekur nesutarus, birželio 21 d. va- 
kariečiai nutarė posėdžius nutraukti, 
tiesiog siūlydami sovietams, kad, jei- 
gu jie nori, keturių min. konferen- 
cija gali susitikti liepos 23 d. 
Europoje nieko nepešę, rusai suma- 
nė vėl dėmesį nukreipti Korėjon, 
ypač po to, kai Saugumo Taryba ir 
JT geg. 14 ir 17 nubalsavo embar- 
go ginklams į Kiniją ir Korėją. Ru- 
sų atstovas JT Malikas pasakė per 
radiją kalbą, kurioje pasiūlė tartis 
dėl paliaubų Korėjoje, pirmiau pasi- 
traukus prie 38 lygiagretės. Nors są- 
jungininkai ir turėjo virš 2,000 kv. 
mylių į šiaurę, vis tik amerikiečiai 
tuo susidomėjo ir po poros dienų 
prezidentas savo kalboje pareiškė, 
kad derėtis durys visada atdaros. 
Birž. 27 d. JAV ambasadorius 
Maskvoje kreipėsi į užsienių min. 
pasiteirauti, ką reikštų Maliko žo- 
džiai. Gromyko paaiškinęs, kad turį 
derybas pradėti patys karo vadai. 
Birž. 30 prezidentas iš JT pusės pa- 
skyrė gen. Ridgway. Po ilgų dery- 
bų dėl delegacijos sudėties ir dery- 
bų vietos, pagaliau liepos 10 d. pa- 
liaubų derybos prasidėjo Kaesonge, 
kuris buvo raudonųjų žinioje. Iš abie- 
jų pusių buvo po penkis generolus. 
Dėl dienotvarkės tartasi dvi savai- 
tes. Paskui ėjo ilgi ginčai dėl de- 
markacijos linijos, raudoniesiems rei- 
kalaujant ją ištiesti ant 38 lygiagre- 
tes. Po abipusių incidentų dėl neu- 
tralumo sulaužymo, raudonieji rug- 
pjūčio 22 d. derybas visai nutraukė. 
Rugsėjo mėnesį raudonieji mėgino 
vienur kitur pulti. Derybos dėl pa- 
liaubų nenutrūko ir, gen. Ridgway rei- 
kalaujant, buvo parinkta kita, neu- 
trali, vieta. Paliaubų derybos atnau- 
jintos Pamunjume spalių 24 d. Po 
mėnesio derybų buvo priimta laikino- 
ji demarkacijos linija fronto vietoje, 
sąjungininkams gaunant gerokai te- 
ritorijos į šiaurę nuo 38 lygiagretės. 
Nesusitarę dėl linijos kontrolės, 
ėmėsi svarstyti belaisvių apsikeitimo 
reikalus. Raudonieji ilgai delsė pasa- 
kyti, kiek jie turi sąjungininkų be- 
laisvių. Ta proga iškilo kaltinimai, 
kad raudonieji išžudė daug ameri- 
kiečių ir korėjiečių belaisvių. Gruo- 
džio mėn. vidury abi pusės pasikeitė 
belaisvių sąrašais. Iš 70,000 sąjungi- 
ninkų belaisvių sąrašuose rasti tik 
11,559 vardai, kurių du trečdaliai — 
korėjiečiai. Sąjungininkai pasigenda 
apie 7760. Be to, gruodžio 27 d. bu- 

vo priimta kaip galutinė data susi- 
tarti ar derybas visai nutraukti. Pri- 
6jus šios dienos ribą ir niekam ypa- 


tingai  nepasikeitus, derybos buvo 
pratęstos. 
Derybų metu vis pasitaikydavo 


stipresnių bei silpnesnių sausumos ir 
oro pajėgų susidūrimų. Sąjunginin- 
kai vis labiau įsitikina, kad raudo- 
nųjų oro jėgos didėja ir kad joms 
vadovauja rusai. Tad kyla klausi- 
mas, kas su kuo kariauja. Nesant 
vilčių greitai išspręsti šio karo ko- 
vos lauke, abi pusės nori susitarti, 
tačiau kiekviena ir čia nori išeiti 
laimėtoju. Manoma, kad kinai no- 
rėtų išlįsti iš tos bėdos, bet jų bo- 
sai Maskvoje nesutinka. Taigi, nor- 
maliai kariškiai paliaubas galėtų pa- 
daryti per vieną savaitę, bet politikai 
jas užtęsė ištisą pusę metų ir dar 
nematyti galo, o karc dievaitis vien 
tik iš amerikiečių jau yra pareika- 
lavęs apie šimtą tūkstančių aukų. 
Korėjiečiai neteko dvigubai, o raudo- 
nieji apie vieną milijoną. 


Atlanto paktas 


Korėjos karas pažadino iš snau- 
dulio tuos, kurie vis dar manė, kad 
taika galima įgyvendinti gražumu. 
Ir dėl to JAV prezidentui jau buvo 
lengva tarti į savuosius, kad dėl 
ginklavimosi teksią susivaržyti, nes 
apsigynimui JAV turinčios kasmet 
gamintis 35 tūkstančius lėktuvų ir 
50 tūkst. tankų. Sausio 8 d. prezi- 
dentas paskelbė kongrese savo State 
of Union programą užsienio klausi- 
mais, kurią spauda pavadino State 
of World programa. Prezidentas ne- 
dviprasmiškai pasakė, kad reikia 
ginkluotis prieš komunistinės Rusi- 
jos grėsmę ir kovoti išvien su są- 
jungininkais, suteikiant jiems reika- 
lingos pagalbos. Korėja esanti tik 
dalis Rusijos kėslų pasauliui užval- 
dyti. 

Gen. Dwight Eisenhoweris sau- 
sio 6 d. išvyko Europon susipažinti 
su pakto sąjungininkų kariniu po- 
tencialų, tuo tarpu vidaus kritikai 
emė šaukti, kad JAV riedančios į 
karą. Sausio 28 d. grįžęs gen. Eisen- 
howeris pranešė, kad Eurcpa pasiry- 
žusi gintis ir kad jai reikia padėti. 
Vasario 21 d. jis jau paskiriamas 
vyriausiu Atlanto sąjungos karinių 
pajėgų vadu ir įkūrė savo štabą prie 
Versalio Prancūzijoje. Atlanto laivy- 
no vadu paskiriamas adm. William 
M. Fechteler. 

Atlanto pakto narių konferencija, 


prasidėjusi rugsėjo 15 d. Ottavoje, 
Kanadoje, nutarė priimti Graikiją 
ir Turkiją, tuo būdu užtikrindama 


Europos saugumą iš rytinio Vidur- 
žemio jūros pakraščio. Lapkr. 24— 


28 d. konferencija Romoje stengėsi 
aptarti ir pasidalinti ekonominę gin- 
klavimosi naštą. 

Bazėms užtikrinti liepos 15 d. 15- 
panijoje ir kituose kraštuose lankėsi 
JAV laivyno vadas adm. Sherman. 
Besirengdamas grįžti su raportu at- 
gal, jis mirė širdies smūgiu Neapoly- 
je, liepos 22 d., sulaukęs 54 m. am- 
žiaus. Laivyno vadu jo vieton paskir- 
tas adm. Fechteler, ėjęs Atlanto lai- 
vyno vado pareigas. 

Egiptui pradėjus reikalauti, kad iš 
jo žemės pasitrauktų anglai, Atlanto 
pakto vadovybė susirūpino  Suezo: 
perkaso saugumu. Dėl to JAV, An- 
glija, Prancūzija ir Turkija spalio 
12 d. pasiūlė Egiptui sudaryti bendrą 
gynimosi sutartį, pagal kurią Egip- 
tui žadama pagalba, o iš jo reika- 
laujama leisti pasilikti britų bazėms. 
Egiptas atmetė. Tačiau vakarai su 
Turkija visvien nusprendė ištiesti 
Atlanto pakto sparną ligi Raudono- 
sios jūros. 


Artimųjų Rytų neramumai. 


Palietę Egipto reikalus, turime iš 
viso pažvelgti į vadinamuosius arti- 
muosius rytus, kurių centre stovi 
Iranas arba Persija. Iranas užtveria 
Rusijai kelią į Indijos vandenyną ir 
dėl to jis jau nuo senų laikų kute- 
na maskolių širdis. Ką bekalbėti šiais 
laikais, kai išaugo sovietiškas impe- 
rializmas ir kai žibalo šaltiniai mo- 
derniniame pasaulyje įgijo tiek svc- 
rio ? 

Tuoj po karo rusai mėgino oku- 
puoti dalį Irano (1946), bet tai jiems 
nepavyko. Dabar, kai Atlanto pakto 
žiedas €mė supti iš vakarų, ir kai ry- 
tinės Azijos pakraščiuose formuojasi 
kita vakarų atspara, Maskva mato, 
kad patogiausias kelias jos ekspansi- 
jai vis dar eina per artimuosius ry- 
tus, kur britų įsigalėjimas per ilges- 
nį laiką išugdė nusistatymą prieš va- 
karus.  Kurstydami neva tautines 
ambicijas, Kremliaus vadai nori su- 
kelti ten nesantaikas ir pasčti savo 
komunistiškas bacilas. Dirva tam 
kaip tik labai patogi. 

Pagal ilgalaikę sutartį su britais, 
persai už savo žibalo šaltinius, net 
piršto prie jų neprikišę, gaudavo ne- 
mažai pinigo. Bet kaimynai juos vis 
kursto, kad jie patys galį tuos žiba- 
lo šaltinius išnaudoti ir pasiimti vi- 
są pelną, ne tik nuobiras. Persų pa- 
triotams tai patiko ir jie išplėtė šū- 
kį: pašalinti svetimtaučių žibalo 
koncesijas. Pirmas smurto žingsnis 
ta linkme buvo padarytas kovo 7 d., 
nužudant Irano min. pirm. gen. Ali 
Razmarą. Jo įpėdinis dar stengėsi 
surasti vidurio kelią, bet turėjo pa- 
sitraukti ir nuc kovo 27 d. nauju 


premjeru tapo Mossadegh, kuris pri- 
vedė prie paskutinio akto: bal. 28 d. 
Irano parlamentas (Majlis) nutarė 


musavinti britų žibalo šaltinius ir 
rafinerijas. 
Tarptautinės sutarties vienašališ- 


kas paneigimas sukėlė viso pasaulio 
(dėmesį. Kadangi niekas neabejojo, 
kad šios ugnelės kurstytojai yra rvu- 
sai, tai jau buvo panašu, kad pasau- 
linio karo gaisras gali kilti čia. 
Skaudus britams smūgis turėjo būti 
sutiktas labai atsargiai ir jie negalė- 
jo čia veikti patys vieni, kaip to rei- 
kalautų įžeistos imperijos garbė bei 
materialiniai interesai. Dėl to britai 
siūlė derėtis, kreipėsi į tarptautinį 
Hagos teismą, siuntė į Abadeną ka- 
rinius pastiprinimus, atplukdė į Rau- 
donąją jūrą savo karo laivus, bet 
persai laikėsi atkakliai. Nieko nepa- 
dėjo nė JAV įsikišimas. Specialus 
JAV prezidento pasiuntinys Harri- 
man išbuvo Teherane nuo liepos 15 
ligi rugp. 23 d. ir darė visas pastan- 
gas sutaikinti. Jam pavyko suorga- 
nizuoti derybas tarp Irano ir Angli- 
jos valdžios atstovų, bet viskas bai- 
gėsi nesėkmingai, nes persai niekur 
nenusileido. Rugsėjo 6 d. britai pa- 
skelbė, kad su persais daugiau nesi- 
derėsią. Rugsėjo 27 d. Irano kariuo- 
menė užėmė Abadeno rafinerijas ir 
byla liko išspręsta jėga. 

Britų valdininkai turėjo iš Irano 
išvykti spalio 1 d. Kelios dienos tu- 
rėjo nulemti, ar jėga stos prieš jė- 
gą. JAV spaudžiami, britai nusileido 
ir nutarė jieškoti teisybės Saugumo 
Taryboje. Savo reikalą ginti atvyko 
pats Irano premjeras Mcssadegh ir 
čia jis pareiškė, kad sutinkąs su bri- 
tais derėtis Irano siūlomomis sąly- 
gomis... Saugumo Taryba nerado 
nieko protingesnio, kaip tik “padėti 
bylą ant lentynos" ir spalio 19 d. nu- 
tarė atsiklausti tarptautinio Hagos 
teismo, ar Saupgumo Taryba gali 
spręsti šią bylą. 

Suprantama, kad toksai žibalo by- 
los finalas įžeidė britus ir sukėlė jų 
pyktį prieš JAV, kurios britų nepa- 
rėmė tokioje sunkioje  valandoje. 
Konservatorių vadas Churchillis ap- 
kaltino vyriausybę už koncesijų pra- 
radimą ir tai jam padėjo laimėti rin- 
kimus spalio 25 d. ir tapti Anglijos 
premjeru. 

Mossadegh išbuvo  Washingtone 
ligi lapkr. galo. Lapkr. 14 Washing- 
tono komunikatas pranešė, kad vi- 
sos pastangos suvesti britus ir per- 
sus į derybas nuėjo niekais. Dar pa- 
prašęs 120 mil. dol. paskolos, Mos- 
sadegh tuščiomis grįžo namo. Aba- 
:deno  rafinerijos, netekusios britų 
specialistų, “ uždirbo" tiek, kad gruo- 
džio 25 d. Irano vyriausybė prane- 
šė, jog dėl užsienio valiutos stokos 


ji atšaukia net 26 savo užsienio tar- 
nybos tarnautojus, kurių tarpe net 
trys ambasadoriai: Romos, Londono 
ir Dehli.., 

Pastebėję, kad persai lengvai iš- 
krapštė britus iš Abadeno, egiptie- 
čiai sumanė pasinaudoti proga. Juos 
jau seniai kusė pagunda išstumti iš 
Suezo britus. Spalio 8 min. pirminin- 
kas iškėlė tą reikalą savo kalboje, o 
sp. 15 parlamentas vienbalsiai nu- 
tarė nutraukti sutartis su britais ir 
pareikalauti ištraukti britų įgulas iš 
Suezo ir panaikinti bendrą britų ir 
egiptiečių valdymą Sudane. Tačiau 
Egiptas sutiko griežtą Anglijos pa- 
sipriešinimą ir už jų pečių pamatė 
dėdės Samo šešėlį. Nedviprasmiškai 
buvo pareikšta, kad Suezas yra gy- 
vybinis vakarų gynimosi punktas. 
Sudaniečiams taip patiko Egipto nu- 
tarimas atsisakyti nuo bendro britų- 
egiptiečių valdymo Sudane, kad jie 
tuojau pareikalavo nepriklausomybės. 

Laikas nuo laiko įvykstą susidūri- 
mai tarp britų karių ir egiptiečių po- 
licijos ginčą tik kiek paaštrina, bet 
jo sprendimas, aiškų, nepaseks Irano 
pavyzdžiu. Gruodžio 13 Egiptas at- 
šaukė savo atstovą iš Londono, bet 
gruodžio 26 karalius Farukas pasky- 
rė vyriausiu savo patarėjus žymų 
bankininką ir britų bei vakariečių 
šalininką Dr. Hafez Afifi Paša. Dėl 
to tuojau kilo nacionalistų organi- 
Zucti protestai, bet jie, reikia tikė- 
tis, atslugs į realius išskaičiavimus. 

Artimųjų rytų neramumai palietė 
ir kitus kraštus. Liepos 20 d. nužu- 
dytas Jordano karalius Abdullah, kai 
jis žengė į Omaro mečetę Jeruzalėje. 
Jis buvo vakarų šalininkas ir siekė 
sujungti Siriją ir Libaną ir taikos 
su Izraeliu. 

Sirija taip pat nelieka įvykių še- 
šely. Lapkr. 10 atsistatydinus ilga- 
mečiui premjerui Hassan Hakim, val- 
džia teko populistams, kurie reika- 
lauja susiartinimo su sovietų Rusija. 
Dėl to populistų premjeras valdė tik 


vieną dieną. Lapkr. 28 jį pašalino 
karinis perversmas su plk. Abid 
Shishekly pryšaky. 

Pakistano min. pirm. nužudžiusi 


kulka, aišku, nėra atsieta nuo visų 
šių neramumų, kurių autoriai ne taip 
seniai susikraustė į “išlaisvintą"" Ti- 
betą. 


Propaganda ir Jungtinės Tautos 


Sustiprinus Atlanto Sąjungą, an- 
tras pagrindinis uždavinys buvo su- 
tverti apsaugos grandį tolimuose ry- 
tuose. Tam reikalui JAV mėgino vi- 
sus būdu susitarti su Rusija dėl Ja- 
ponijos taikos, bet nieko iš to neišė- 
jo. Korėjos karas įtikino, kad reikia 
veikti nors ir be rusų, ir net prieš 


jų interesus. Sutarties paruošiamasis 
darbas buvo pavestas specialiam įga- 
liotiniui John Foster Dulles, kuriam 
paskui spauda suteikė Japonijos tai- 
kos sutarties architekto vardą. 

Viską iš anksto paruošus, beliko 
tik sutarties pasirašymo ceremonijos, 
kurios buvo paskirtos rugsėjo 4 d. 
San Francisco mieste. Taiką pasira- 
šyti buvo sukviesti 51 tautos atsto- 
vai — tiek yra dalyvavę kare su Ja- 
ponija. Kadangi rusai iš anksto buvo 
griežtai pasisakę prieš sutarties tu- 
vinį ir jos pasirašymą, tai buvo ma- 
noma, kad Rusija ceremonijose ne- 
dalyvaus. Tačiau į San Francisco 
atvyko virš trisdešimties žmonių Gro- 
myko vadovaujama rusų delegacija. 

Atidaromoje kalboje prez. Truma- 
nas sutartį įvertino kaip labai svar- 
bų žingsnį tolimųjų rytų ir pasaulio 
taikai ir pareiškė, kad taikos sutar- 
ties pasirašymas įrodys, kurios tau- 
tos tikrai nori taikos. Gromyko rei- 
kalavo, kad tuč tuojau čia būtų pa- 
kviesta raud. Kinija ir kad iš Japo- 
nijos tuojau būtų atitraukta JAV 
kariuomenė. Niekam nesileidžiant su 
juo į ginčus, nes sutarties tekstas 
jau anksčiau priimtas, pasirašymo 
ceremonijos įvyko rugsėjo 8 d. Ru- 
sai su lenkais ir čekais pasirašyme 
nedalyvavo. Gromyko tos pačios die- 
nos rytą sukvietė korespondentus ir 
pareiškė, kad tokios taikos sąlygų 
priėmimas veda prie karo Azijoje, už 
kurį būsią atsakingi sutartį pasira- 
šiusieji. 

Pasaulis labai įtemptai sekė San 
Francisco įvykius ir pamatė, kad 
JAV pirmą kartą taip atvirai ir drą- 
siai nesiskaito su Rusija. Tai buvo 
bene svarbiausias 1951 metų įvykis, 
ženklinąs reikšmingą persilaužimą ir 
rusų prestižo smukimą pokarinio pa- 
saulio politikoje. 

Tuojau pat pasirašius savitarpinės 
JAV ir Japonijos apsaugos paktą, 
garantuojantį teisę laikyti Japonijoje 
JAV bazes bei karines įgulas, buvo 
lyg ir pridėtas antspaudas tolimųjų 
rytų gynimosi tinklui, kuris buvo su- 
megztas savitarpio gynimosi ir ap- 
saugos paktais su Filipinais, Austra- 
lija ir Naująja Zelandija. 


Japonijos taikos sutartis 


Ginkluodama šimtus divizijų ir jas 
kaišiodama vakarų sąjungininkų pa- 
nosėje tiek Europoje, tiek Mandžiū- 
rijos pakraščiuose, Sov. Rusija ne- 
siliovė kitus vadinus karo kurstyto- 
jais, o save garsinus kaip vienintelę 
taikos ištroškusią ir dėl jos kovojan- 
čią šalį. Ant to “taikos arkliuko" 
rusai mėgino jodinėti ir praėjusiais 
metais, tačiau vakarų kantrybė išsi- 
baigė ir jie €mė atsikirsti tuo pačiu 

būdu. Ne vienoj vietoj ir ne vienu 
atveju vadovaujantieji JAV vyrai at- 
virai pareiškė, kad tikruoju karo 
kurstytoju yra Sovietų Rusija ir kad 
ji yra tikras JAV ir laisvojo pasau- 
lio priešas. Atvirumas nuėjo ligi to, 
kad prez. Trumanas pasakė, jog su- 
tartys su Rusija yra nevertos to po- 
pierio, ant kurio jos pasirašomos. 

Beliko tad dar viešai atsiskaityti 
pasauliniame forume — Jungtinių 
Tautų visuotiniame susirinkime, ku- 
ris prasidėjo lapkr. 6 d. Paryžiuje. 
Vakarai pateikė savo taikos planą-—- 
nusiginklavimą. Jį dar iš vakaro pa- 
aiškino savo kalboje pasauliui prez. 
Trumanas. Pagal tą planą visos di- 
desnės valstybės praneša savo gink- 
luotų pajėgų ir ginklų kiekį specia- 
liai JT komisijai. Paskui palaipsniui 
einama prie nusiginklavimo visose 
ginklų rūšyse, atominę bombą įskai- 
tant. Ginkluotų jėgų dydis palieka- 
mas mMinimalinis proporcingai gyven- 
tojų skaičiui. Nusiginklavimo priežiū- 
ra ir kontrolė pavedama specijaliai 
JT komisijai. Nusiginklavimą pradėti 
tuojau, kai tik baigsis Korėjos karas. 
O jo pabaiga priklausanti nuo rusų. 

Atsakydamas į šį planą sovietų 
užsienių min. Višinskis rytojaus die- 
ną pareiškė, jog paskaitęs Trumano 
kalbą jis visą naktį negalėjęs už- 
migti — taip jį ėmęs juokas. Esą, 
kalnas pagimdęs pelę, bet šį kartą 
negyvą... Jis pasiūlė savo planą: 
tegul JT paskelbia, kad Atlanto pak- 
tas yra neteisėtas, tegu uždraudžia 
atominę bombą, tegu paliaubas Ko- 
rėjoje nustato ant 38 lygiagretės, te- 
gu taikos paktą pasirašo keturi di- 
dieji ir raud. Kinija, ir paskui tegu 
būna sušaukta pasaulinė nusiginkla- 
vimo konferencija 1952 m. vidury 
GE dMŲ saliobi 

Kai niekas jo planui, išskyrus sa- 
telitus, nepritarė, Višinskis “atsipei- 
kėjo" nuo juoko (Maskva bakstelė- 
jo) ir pasiūlė kitą planą: sumažinti 
vienu trečdaliu visų didž. valstybių 
ginkluotas pajėgas ir uždrausti ato- 
minę bombą, bet tarptautinės kon- 
trolės jis neminėjo. 

Nusiginklavimo planams pakibus 
ore, JT įtraukė savo darbų eilėn 
tautinės Kinijos ir Jugoslavijos skun- 
dus prieš Sovietų Rusiją, nutarė su- 
daryti komisiją studijuoti Vokietijos 
suvienijimo ir balsavimo klausimus 
ir atmetė Rusijos reikalavimą pri- 
imti į JT raud. Kiniją. Panašūs da- 
lykai pagal nusistojusią JT tvar- 
ką būdavo atiduodami svarstyti Sau- 
gumo Tarybai, o dabar jų ėmėsi JT 

pilnatis, kur nėra rusų veto. Tokiai 
padččiai esant, rusai sutiko tartis 
tarp keturių didžiųjų dėl nusiginkla- 
vimo. Po dešimt dienų tuščių ginčų 
nutarta tik pasiūlyti, kad būtų su- 
daryta nusiginklavimui studijuoti ko- 
misija. 

Prieš išsiskirstant kalėdinėms ato- 
stogoms, gruodžio 19 d. Višinskis ap- 
kaltino JAV palaikant raudonųjų 
priešus anapus geležinės uždangos ir 
reikalavo, kad JT uždraustų tai da- 
ryti. Tai nuskambėjo kaip beviltiš- 
kas šauksmas auditorijoje, kuri jau 
nebenori klausytis įgrisusių tauškalų. 


Vokietijos reikalai 


Sprendžiant Europos gynimosi 
klausimus, negalima aplenkti Vokie- 
tijos. Karinė jos pagalba yra būtina 
Atlanto pakto sistemoje, tačiau vo- 
kiečių karinio  atkutimo baidosi 
prancūzai. Iš kitos pusės, ir vokie- 
čiai nori išsiderėti daugiau teisių už 
savo dalyvavimą Europos gynybo- 
je, kuri, kitų akimis žiūrint, vokie- 
čiams yra daug svarbesnė, negu 
kam kitam. 

JAV prez. Trumanui spalio 19 d. 
pasirašius kongreso priimtą nutari- 
mą baigti karo stovį su Vokietija, ir 
lapkričio 22 d. kanclerį dr. Adenau- 
erį iškvietus Paryžiun pasikalbėti su 
vakarų atstovais, vis buvo reikalauta, 
kad vokiečiai greičiau apsispręstų. 
Adenaueris net pasiekė Londoną, no- 
rėdamas pasikalbėti su anglais. 

Gerokai suveržus Atlanto  Są- 
jungos grandį, vakarai pasidarė 
stiprūs,  vienok vokiečių įjungimas 
pasilieka vienas iš būtinų dalykų. 


Kai kurie kiti dalykai 

Politiniai interesai per praėjusius 
metus sutraukė Washingtonan eilę 
oficialių lankytojų. Sausio 28 lankėsi 
Prancūzijos premjeras Pleven ir ka- 
rinis viršin. gen. Julin. Kovo 28 atvy- 
ko Prancūzijos prezidentas Auriol su 
užs. min. Schumanu. Rugsėjo 24 lan- 
kėsi Italijos premjeras Dr. Alcide De 
Gasperi. Spalių 31 d. svečiavosi An- 
glijos princesė Elzbieta su savo vy- 
ru Pilypu. 

Taip pat keliuose kraštuose įvyko 
seimo rinkimai: birželio 17 — Pran- 
cūzijoje, liepos 1 — Suomijoje, liepos 
31 — Izraelyje, rugsėjo 1 — Naujo- 
je Zelandijoje, spalių 25 Anglijoje ir 
lapkričio 11 išsirinkdino Argentinos 
prezidentų Peronas. Išskyrus Angliją, 
rinkimai esminių pakeitimų neat- 
nešė. 


JAV turėjo visą eilę atominių 
sprogdinimo mėginimų. Rusai spalių 
pradžioje išsprogdino antrą atominę 
bombą, o po trijų savaičių ir trečią. 

Vasario 16 Voice of America pra- 
dėjo radijo transliaciją lietuvių kal- 
ba. 

Nepabaigiamuose  valymuose ir 
įtarinėjimuose, bolševikai apkaltino 
išdavikais čekų užs. min. Clementis 
ir buvusį partijos vadą Slanskį, nu- 
teisė vengrų arkiv. Groesz ir keletą 
vienuolių, Lenkijoje likvidavo devy- 
nis aukštus kariškius. Gale metų už- 
kliuvo ir už Amerikos lakūnų, ku- 
riuos lapkričio 19 privertė nusileisti 
Vengrijoje ir nubaudė už sienos per- 
žengimą mokėti po 30 tūkst. dol. 
JAV tuos lakūnus gruodžio 28 d. iš- 
pirko ir uždarė vengrų konsulatus 
Clevelande bei New Yorke. Bet tai 
dar ne galas. 

Pasaulis per 1951 metus neteko 
keleto įžymių asmenybių. Bal. 14 
mirė bemaž šešerius metus buvęs 
Anglijos užs. ministeris Ernest Bevin, 
vienas drąsiausių kovotojų prieš ko- 
munizmą. Balandžio 18 mirė sena- 
torius Vandenbergas, respublikonas, 
bepartizaninės politikos kūrėjas. Lie- 
pos 23 Prancūzija neteko savo kali- 
namo maršalo Pilypo Petaino. Tą 
pačią dieną Lenkijoje mirė kardino- 
las Adomas Sapiega. Spalių 25 d. lie- 
tuviai neteko vysk. Pranciškaus Pet- 
ro Būčio. Gruodžio 22 lėktuvo ne- 
laimėje žuvo amerikiečių ketvirto 
punkto vykdytojas Dr. Bennett. 

Kitokiais laikais prezidento rinki- 
mai JAV būtų beveik vien naminiai 
šio krašto rūpesčiai. JAV tapus ga- 
lingiausia pasauly valstybe ir atsi- 
stojus laisvo pasaulio vadovybėje, 
tie rinkimai liečia visą pasaulį. De- 
mokratai kol kas nėra parodę aiš- 
kaus kandidato. Spėliojimai sukasi 
apie Trumaną ir vyr. teisėją Vinsto- 
ną. Respublikonai jau turi tris: sena- 
torių Taftą, gubernatorių Warreną ir 
Pennsyvanijos un-to prezidentą Stas- 
seną. Daugelio akys krypsta į gen. 
Eisenhoverį, kuris taip pat sutinka 
būti kandidatu. 

Dėl būsimos savo politikos, jei bū- 
tų išrinktas, aiškiau pasisakė tik 
sen. Taftas. Atlanto paktą jis laiko 
nesuderinamu su JT statutu. Jis tuo- 
jau norėtų išbraukti pagrindinį At- 
lanto pakto punktą, automatiškai 
įpareigojantį ginti betkurį užpultą 
narį. Gynimąsi prieš komunistinį im- 
perializmą jis mano bazuoti vien an- 
gliškai kalbančiomis tautomis. 


A. K. 


680 Bushwick Ave., 


| DARBININKAS IšEINA DU KARTU 


SAVAITĖJE 


Jis sklinda plačiai ne tik Jung- 
tinėse Amerikos Valstybėse ir 
Kanadoje, bet ir kituose užjū- 
rio kraštuose. Subūręs daug 
bendradarbių, jis puoselėja pir- 
moje vietoje lietuviškus reika- 
lus, duoda plačias lietuviškų ko- 
lonijų korespondencijas, svarsto 
tarptautinės politikos, kultūros 
ir religijos klausimus. DARBI- 
NINKAS turi kūrybos, moterų, 
jaunimo, sporto ir kitus skyrius. 
DARBININKAS eina 36 metus. 
Nuo praėjusių metų yra sujung- 
tas su buvusiais "Amerikos" ir 
“Lietuvių Žinių“ savaitraščiais. 


Prenumerata metams: 


AN ST $5.00 
Erooklyie- N.1Y. ——>-—— $5.50 
Ilanaloja 1 $5.50 
I enyjo Ls $5.50 
Eusmieciui “1 $3.00 


Susipažinimui siunčiama dvi sa- 
vaites nemokamai. 


Užsakymus su pinigais siųskite: 


DARBININKAS, 


Redaguoja — Antanas Vaičiulaitis 


Brooklyn 21, N. Y. 2334 So. Oakley Ave., 


p————————  ———  —— 


| DRAUGAS — GERIAUSIAI INFOR- 


MUOTAS DIENRASTIS 


Jis turi savo korespondentus 
daugelyje kraštų ir didesniuose 
užsienio politikos centruose ir 
plačiai informuoja apie viso pa- 
saulio lietuvius, gyvenimą pa- 
vergtoje Lietuvoje. Mokslo, me- 
no literatūros, architektūros 
klausimais sutelkęs specialistus 
ir šeštadieniais išleidžia kultū- 
ros priedą. DRAUGAS turi lie- 
tuvių kalbos, sveikatos, teisės 
patarėjo, statybos, moterų ir 
sporto skyrius. Šiuo metu 
DRAUGAS yra pigiausias lie- 
tuvių dienraštis. 


DRAUGO prenumerata: 


Chicagoje ir Cicero: 
metams L4m. 3mėn. 1mėn. 


59.00 $5.00 $2.75 $1.25 
Kitur JAV ir Kanadoje: 
$6.00 $4.50 $2.50 $1.00 
Užsienyje: 
$11.00 $5.50 $3.00 $1.35 


Užsakymus su pinigais siųskite: 


DRAUGAS, 


M 


Meninė priežiūra — Telesforas Valius 


Leidžia — Tėvai Pranciškonai 


Redakcijos adresas: Ant. Vaičiulaitis, 85-64 144th St., Jamaica 2, N. Y. 
Dailininko adresas: Tel. Valius, 84 Pine Crest Rd., Toronto, Ont., Canada 


Administracijos adresas: 


Kennebunk Port, Maine 


Chicago 83, III. 


MALONUS LIETUVI, 


besirūpindamas savo tautos likimu, 
skaityk, platink ir palaikyk 
kultūros žurnalą 


AED US 


AIDAI savo puslapiuose atskleidžia religijos, mokslo, meno ir literatūros 
LŪLLUus: 


AIDAI puoselėja lietuvišką kultūrą ir telkia aplink save žymiausias mūsų 
tautos pajėgas; 

AIDAI gvildena visuomeninius klausimus, vertina naujus veikalus ir tiesia 
kelius į vieningą tautos gelbėjimo žygį. 


* 


AIDAI 
yra žiburys šių dienų klaikumoje, 
todel 1952 metais 


tegul šviečia jie kiekvieno lietuvio inteligento 
pastogėje! 


* 


PRENUMERATOS KAINA: JAV ir Pietų Amerikoje 5 doleriai. 
Kanadoje — 5.50 (kanadiški 6 doleriai). 
Kituose kraštuose — 6 doleriai. 
Paskiras numeris: JAV — 50 centų, kitur — 55 centai. 


ADMINISTRACIJOS ADRESAS: 
AIDAI, Kennebunk Port, Maine 


